പി.എസ്.സി റൊട്ടേഷനും സംവരണവും\nകൊത്തുനേരം : Jul 19, 2017\nപി.എസ്.സി റൊട്ടേഷനും സംവരണവും\nകേരളത്തിലെ ഉദ്യോഗങ്ങളിൽ സംവരണാവകാശമുള്ള എസ്.സി.-എസ്.ടി.-ഓബീസീ വിഭാഗങ്ങളുടെ ലിസ്റ്റ് ഓരോ പി.എസ്.സി. വിജ്ഞാപനത്തോടൊപ്പവും ഗസറ്റിൽ പ്രസിദ്ധീകരിക്കാറുണ്ട്. ഇപ്പോഴത് ഓൺലൈനിലും ലഭ്യമാണ്. കേരളത്തിൽ സംവരണാവകാശമുള്ള 73-ൽപ്പരം ഓ.ബി.സി. ജാതികളും 53 പട്ടികജാതിക്കാരും 35 പട്ടികവർഗക്കാരുമാണുള്ളത്. പി.എസ്.സി.മുഖേനയുള്ള നിയമനങ്ങളിൽ ഈ സമുദായങ്ങളെ പത്തു ഗ്രൂപ്പുകളായി തിരിച്ച്, അവയ്ക്കോരോന്നിനും വ്യത്യസ്ത തോതിലുള്ള സംവരണം അനുവദിച്ചിരിക്കുന്നു. താഴെ പട്ടികയായി കൊടുത്തിരിക്കുന്നതു പോലാണത്:\nരണ്ടു കാറ്റഗറിയിലും പട്ടികജാതി-വർഗ വിഭാഗങ്ങളുടെയും ലത്തീൻ കത്തോലിക്കരുടെയും ഹിന്ദു നാടാന്മാരുടെയും സംവരണശതമാനത്തിൽ വ്യത്യാസമില്ല.\nപി. എസ്. സി. വഴിയുള്ള നിയമനങ്ങളിൽ 50% സീറ്റുകളാണ് മൊത്തം സംവരണം ചെയ്തിരിക്കുന്നത്; 40% ഒബി.സിക്കാർക്കും 10% എസ്.സി.-എസ്.ടി. വിഭാഗങ്ങൾക്കും. ബാക്കിവരുന്ന 50% സീറ്റുകൾ മെറിറ്റ് സീറ്റുകളാണ്. ഈ സീറ്റുകളിൽ തിരഞ്ഞെടുപ്പു നടത്തുന്നത് യോഗ്യത മാത്രം കണക്കിലെടുത്താണ്. ഇവയെ —ഈ സീറ്റുകളെ —\nതുറന്ന മത്സര (Open Competition[OC]) ത്തിനുള്ള സീറ്റുകളെന്നാണു പറയുന്നത്. സമുദായ വ്യത്യാസം കൂടാതെ (മുന്നാക്ക-പിന്നാക്ക വ്യത്യാസം) പ്രസ്തുത സീറ്റുകളിൽ മത്സരിച്ചു യോഗ്യത നേടി നിയമനം സമ്പാദിക്കാൻ എല്ലാ ഉദ്യോഗാർഥികൾക്കും അവകാശമുണ്ട്. പട്ടിക ജാതി - പട്ടിക വർഗ - മറ്റു പിന്നാക്കവർഗ ( ഒ ബി .സി) ഉദ്യോഗാർഥികൾക്കും മെറിറ്റ് നിയമനത്തിന് അർഹതയുണ്ടെന്നും അങ്ങനെ അവർക്കു മെറിറ്റിൽ നിയമനം കിട്ടിയെന്നു കരുതി (തുറന്ന മത്സരത്തിൽ സീറ്റുകൾ ലഭിച്ചുവെന്നു കരുതി) അവർക്കായി സംവരണം ചെയ്തിട്ടുള്ള സീറ്റുകളെ അതു ബാധിക്കരുതെന്നും (ആ സീറ്റിൽ കുറവുവരുത്തരുതെന്ന് ) നിയമം അനുശാസിക്കുന്നു.\n1958-ലെ കേ രള സ്റ്റേറ്റ് & സബോഡിനേറ്റ് സർവീസസ് റൂൾസ് (കെ .എസ്. & എസ്.എസ്.ആർ.) രണ്ടാം ഭാഗം (ജനറൽ റൂൾസ്) 14 മുതൽ 17 വരെ യുള്ള ചട്ടങ്ങളാണ് സർക്കാർ-അർധ സർക്കാർ സ്ഥാപനങ്ങളിൽ സംവരണം പാലിക്കേണ്ടതെങ്ങനെയെന്നു നിർദേശിക്കുന്നത്. അതിലെ 14 (എ) നിയമം, നിയമനത്തിന്റെ യൂണിറ്റ് 20 ആയിരിക്കണമെന്നും അതിൽ രണ്ടെണ്ണം പട്ടികജാതി-പട്ടികവർഗക്കാർക്കും എട്ടെണ്ണം മറ്റു പിന്നാക്ക വർഗങ്ങൾക്കും നൽകണമെന്നും ബാക്കി പത്തെണ്ണം മെറിറ്റടിസ്ഥാനത്തിൽ നികത്തണമെന്നും നിഷ്കർഷിക്കുന്നു. എസ്.സി.-എസ്.റ്റി.-ഒ. ബി. സി. ക്കാരുടെ മെറിറ്റ് അവകാശത്തെക്കുറിച്ചു പ്രതിപാദിക്കുന്നത് 14 (ബി) യിലാണ്.\nമെറിറ്റ് സീറ്റുകളിലേക്കും സംവരണ സീറ്റുകളിലേക്കും ഉദ്യോഗാർഥികളെ തിരഞ്ഞെടുക്കുന്നത് റൊട്ടേഷൻ സമ്പ്രദായമനുസരിച്ചാണ്. ഒരു തസ്തികയിലെ നൂറ് സീറ്റുകളുടെ അഥവാ 100 നിയമനങ്ങളുടെ ഒരു ചക്രം (റൊട്ടേഷൻ) പൂർത്തിയാകുമ്പോഴാണ് എല്ലാ സംവരണ വിഭാഗങ്ങൾക്കും അനുവദിച്ചിട്ടുള്ള ആകെ 50 ശതമാനം സംവരണ സീറ്റുകൾ നികത്തപ്പെടുന്നത്. ബാക്കി 50 സീറ്റുകൾ മെറിറ്റിലും നികത്തുന്നു. ഒരു റൊട്ടേഷൻ സൈക്കിൾ പൂർത്തിയാകുമ്പോൾ, 50 സീറ്റുകൾ മെറിറ്റുകാർക്കിടയിലും 50 സീറ്റുകൾ സംവരണക്കാർക്കിടയിലും വിതരണം ചെയ്യപ്പെടുന്നു. റൊട്ടേഷൻ സീറ്റുകളെ ഊഴങ്ങൾ (ടേണുകൾ) എന്നാണു പറയുന്നത്. 50\nസംവരണ ഊഴങ്ങളും (റിസർവേഷൻ ടേണുകളും ) 50 യോഗ്യതാ ഊഴങ്ങളും (മെറിറ്റ് ടേണുകളും ) അടങ്ങിയ നൂറു ടേണുകൾ ചേർന്നതാണ് ഒരു മെയ്ൻ റൊട്ടേഷൻ (MR). ഒന്നു മുതൽ നൂറു വരെയുള്ള സീറ്റുകളിൽ മെറിറ്റ് ടേണുകളും സംവരണ ടേണുകളും ഒന്നിടവിട്ടു വരുന്നു. അത്രയും ടേണുകളിൽ തിരഞ്ഞെടുപ്പു നടന്നു കഴിയുമ്പോൾ മെയ്ൻ റൊട്ടേഷൻ ഒന്ന് (MR I) പൂർത്തിയാവുന്നു. ലാസ്റ്റ് ഗ്രേഡ് തസ്തികകൾക്കും ലാസ്റ്റ്ഗ്രേഡിതര തസ്തികകൾക്കും വ്യത്യസ്ത റൊട്ടേഷൻ ചാർട്ടുകളാണുള്ളത് . എസ്.സി./എസ്.ടി.-എൽ.സി., എച്ച്.എൻ. വിഭാഗങ്ങളൊഴിച്ചുള്ളവരുടെ സംവരണവിഹിതത്തിൽ രണ്ടു വിഭാഗം തസ്തികകളിലും\nറൊട്ടേഷൻ ചാർട്ടിൽ 1, 3, 5, 7, 9, 11 എന്നീ ക്രമത്തിലുള്ള ഒറ്റസംഖ്യാ സ്ഥാനങ്ങൾ ഒ.സി. (ഓപ്പൻ കോമ്പറ്റീഷൻ, തുറന്ന മത്സരം അഥവാ മെറിറ്റ്) ടേണുകളും 2, 4, 6, 8, 10, 12 എന്നീ ക്രമത്തിൽ വരുന്ന ഇരട്ടസംഖ്യാ സ്ഥാനങ്ങൾ റിസർവേഷൻ (സംവരണ) ടേണുകളുമാണ്. റൊട്ടേഷൻ ചാർട്ടിൽ കാണുന്ന കൃത്യമായ ക്രമത്തിലല്ല റാങ്ക് ലിസ്റ്റിൽ നിന്ന് ഉദ്യോഗാർഥികളെ തിരഞ്ഞെടുക്കുന്നത്. ഉദാഹരണമായി, ഒരു തസ്തികയിൽ 10 ഒഴിവുണ്ടെന്നിരിക്കട്ടെ . റാങ്ക് ലിസ്റ്റിലെ ഒന്നാമത്തെയാളെ 01 ഒ.സി. ടേ ണിലും തുടർന്ന് ആദ്യം വരുന്ന ഈഴവ ഉദ്യോഗാർഥിയെ 02 ഈഴവ ടേണിലും രണ്ടാം റാങ്ക് നേടിയയാളെ 03 ഒ.സി ടേ ണിലും (രണ്ടാം റാങ്കുള്ളയാൾ ഈഴവയാണെങ്കിൽ, മൂന്നാം റാങ്കുള്ളയാളാവും3ഒ.സി ടേ ണിൽ) അങ്ങനെ പത്ത് ഒഴിവുകളിലേക്കും തിരഞ്ഞെടുക്കുകയല്ല ചെയ്യുന്നത്.\n20 ഒഴിവുകൾക്ക് ഒരു യൂണിറ്റ് എന്ന കണക്കുവച്ച് ഒഴിവുകളെ യൂണിറ്റുകളായി തിരിച്ച് ഓരോ യൂണിറ്റിലേക്കും റൊട്ടേഷൻ ക്രമത്തിൽ തിരഞ്ഞെടുപ്പു നടത്തുന്ന രീതിയാണു നിലവിലുള്ളത്. 20 ഒഴിവുകൾ അടങ്ങിയ ഒന്നാം യൂണിറ്റിന്റെ തിരഞ്ഞെടുപ്പു പൂർത്തിയായതിനുശേഷം രണ്ടാം യൂണിറ്റിൽപ്പെടുന്ന ഒഴിവുകളിലേക്കു തിരഞ്ഞെടുപ്പു നടത്തും. ഒരു സമയം 20 ഒഴിവുകൾ ഇല്ലാതെ വരുന്ന പക്ഷം, ഉള്ള ഒഴിവുകൾ ഒന്നിച്ചെടുത്ത് റൊട്ടേഷൻ പ്രകാരം നിയമനം നടത്തും. തുടർന്നു വരുന്ന\nഒഴിവുകളെ , നേരത്തേയുള്ള യൂണിറ്റിലെ കുറവ് (20 ഒഴിവുകളിലെ കുറവ്) പരിഹരിക്കാതെ തന്നെ 20 വീതമടങ്ങുന്ന യൂണിറ്റുകളായി തിരിച്ചു തിരഞ്ഞെടുപ്പു നടത്തുകയാണു ചെയ്യുന്നത്. ഉദാഹരണത്തിന്; ഒരു തസ്തികയുടെ 25 ഒഴിവുകൾ ഉണ്ടെന്നു കരുതുക. 20 ഒഴിവുകൾ ചേർന്ന ഒരു യൂണിറ്റിലെ തിരഞ്ഞെടുപ്പ് ആദ്യം\nനടത്തുന്നു. അതിനുശേഷം5ഒഴിവുകളിൽ (3 ഒ.സി +2 റിസർവേ ഷൻ) ഒരുമിച്ചു തിരഞ്ഞെടുപ്പു നടത്തും. അതേ തസ്തികയുടെ തന്നെ 30 ഒഴിവുകൾ\nകൂടി പിന്നീടു വന്നുവെന്നിരിക്കട്ടെ . ആ ഒഴിവുകളെ ഇരുപതും പത്തും ആയി തിരിച്ചിട്ടാണ് അതിൽ തിരഞ്ഞെടുപ്പു നടത്തുക; മുൻബാക്കി 15, ശേഷിക്കുന്ന 15 എന്നിങ്ങനെ വിഭജിച്ചല്ല.\nഒരു തസ്തികയ്ക്കുള്ള ആദ്യത്തെ തിരഞ്ഞെടുപ്പാണെന്നും ആയതിലേക്കു റൊട്ടേഷൻ ആരംഭിക്കുകയാണെന്നും കരുതുക. ആ തസ്തികയുടെ 20\nഒഴിവുകളിലേക്കാണു തിരഞ്ഞെടുപ്പു നടത്തേണ്ടതെന്നും വിചാരിക്കുക. ആദ്യമായി റൊട്ടേഷൻ ചാർട്ട് വച്ച്,അതിന്റെ ക്രമത്തിൽ 20 ടേണുകളുള്ള റൊട്ടേഷൻ തയ്യാറാക്കുന്നു. അതായത് 01 OC , 02 E, 03 OC, 04 SC, 05 OC, 06 M എന്നീ ക്രമത്തിൽ 20 ടേൺ വരെ . ഇതിൽ 10 ഒ.സി. ടേണുകളും 10 റിസർവേഷൻ ടേണുകളും ഉണ്ടായിരിക്കും; ഇങ്ങനെ :\n01. MR I 01 OC 11. MR I 11 OC\n02. MR I 02 E 12. MR I 12 SC OC\n03. MR I 03 OC 13. MR I 13 OC\n04. MR I 04 SC 14. MR I 14 E OC\n05. MR I 05 OC 15. MR I 15 OC\n06. MR I 06 M 16. MR I 16 M OC\n07. MR I 07 OC 17. MR I 17 OC\n08. MR I 08 LC/AI 18. MR I 18 E OC\n09. MR I 09 OC 19. MR I 19 OC\n10. MR I 10 OBC 20. MR I 20 V\nആദ്യം ഒ.സി ടേ ണുകൾ നികത്തും. റാങ്ക് ലിസ്റ്റിൽനിന്ന് മുന്നാക്ക-പിന്നാക്ക വ്യത്യാസമില്ലാതെ , തികച്ചും റാങ്ക് ക്രമത്തിൽ പത്താം റാങ്ക്\nവരെയുള്ള ഉദ്യോഗാർഥികളെ 1,3,5,7,9,11,13,15,17,19 ഈ ഒ.സി ടേണുകളിൽ തിരഞ്ഞെടുക്കുന്നു. അതായത് റാങ്ക് ലിസ്റ്റിലെ ഒന്നാം റാങ്ക് നേടി\nയയാൾ ഒന്നാമത്തെ ഒ. സി ടേണിലും പത്താം റാങ്കുള്ളയാൾ പത്തൊമ്പതാമത്തെ ഒ.സി ടേണിലും തിരഞ്ഞെടുക്കപ്പെടുമെന്നർഥം.\nഒ.സി ടേണിലേക്കുള്ള തിരഞ്ഞെടുപ്പിനുശേഷമേ റിസർവേഷൻ ടേണിലേക്കു തിരഞ്ഞെടുപ്പു നടത്തൂ. അപ്പോൾ പത്താം റാങ്കിനു താഴെയുള്ളവരായിരിക്കും സംവരണ ടേൺ അനുസരിച്ചു തിരഞ്ഞെടുക്കപ്പെടുന്നത് 2, 4, 6, 8, 10, 12, 14, 16, 18, 20 ഈസംവരണ ടേണുകളിൽ ഓരോ വിഭാഗത്തിലും പെട്ട ഉദ്യോഗാർഥികളെ\nറാങ്ക് ക്രമത്തിൽ തിരഞ്ഞെടുക്കുന്നു. രണ്ടാമത്തെ ഈഴവ ടേണിൽ റാങ്ക് ലിസ്റ്റിൽ 10 നുശേഷം വരുന്ന ആദ്യ ഈഴവ ഉദ്യോഗാർഥിയെയാണു തിരഞ്ഞെടുക്കുക. ഇവിടെ അത് 16-ാമത്തെ റാങ്കുകാരനാണ്. അതുകൊണ്ട് അയാളെ തിരഞ്ഞെടുക്കും. വീണ്ടും ഈഴവ ടേൺ വരുമ്പോൾ 16-നുശേഷം വരുന്ന ആദ്യ ഈഴവ ഉദ്യോഗാർഥിയെ തിരഞ്ഞെടുക്കും. നാലാമത്തെ പട്ടികജാതി ടേണിൽ 10-നു ശേ ഷം വരുന്ന ആദ്യത്തെ എസ്.സി.ഉദ്യോഗാർഥിയെ തിരഞ്ഞെടുക്കണം. പക്ഷേ , മെയ്ൻ റാങ്ക് ലിസ്റ്റിൽ ഒറ്റ\nഎസ്. സി. ഉദ്യോഗാർഥിയും ഇവിടെയില്ല. അതുകൊണ്ട് ആ ടേണിൽ എസ്.സി. സപ്ലിമെന്ററി ലിസ്റ്റിൽനിന്ന് അതിലെ ആദ്യ നംബറുകാരനെ തിരഞ്ഞെടുക്കും. അതുപോലെയാണ് ബാക്കി എല്ലാ സംവരണസമുദായ ഉദ്യോഗാർഥികളെയും തിരഞ്ഞെടുക്കുന്നത്.\nഈ വിധത്തിലാണ് 20 സീറ്റുകളിലേക്കും തിരഞ്ഞെടുപ്പു നടക്കുന്നത്. രണ്ടു ടേണുകളിലേക്കുമുള്ള തിരഞ്ഞെടുപ്പിനുശേഷം,ആദ്യം ഒന്നാമത്തെ ഒ.സി ടേ ണിൽ തിരഞ്ഞെടുക്കപ്പെട്ടയാളെ ,പിന്നെ രണ്ടാമത്തെ സംവരണടേണിൽ തിരഞ്ഞെടുക്കപ്പെട്ടയാളെ ,അതിനുശേഷം മൂന്നാമത്തെ ഒ.സി ടേണിലെയാളെ എന്ന ക്രമത്തിലാണ്\nഅഡ്വൈസ് നടത്തുന്നത്. അങ്ങനെ ചെയ്യുമ്പോള് വേറൊരു കാര്യം കൂടി നോക്കണം. അതായത്, ഒരേ സമുദായക്കാര് ഓസീ ടേണിലും റിസര്‍വേഷനിലും തിരഞ്ഞെടുക്കപ്പെട്ടിട്ടുണ്ടോ എന്നു പരിശോധിക്കണം. (ആദ്യ യൂണിറ്റില് മാത്രമേ സാധാരണ ഈ അവസ്ഥ വരാറുള്ളൂ. തുടര്‍ന്നുള്ള യൂണിറ്റുകളില് സംവരണ സമുദായക്കാര് ഓസീ ടേണില് വളരെ അപൂര്‍വമായേ തിരഞ്ഞെടുക്കപ്പെടാറുള്ളൂ). അങ്ങനെ വന്നാല് റാങ്ക് ലിസ്റ്റിന് പ്രകാരമുള്ള അവരുടെ സീനിയോറിറ്റി സംരക്ഷിക്കണം. അതിന്നായി അത്തരക്കാരെ പരസ്പരം സ്ഥാനം മാറ്റിയേ അഡ്വൈസ് ചെയ്യൂ. അതായത്, റാങ്ക് ലിസ്റ്റില് മുന്നിലുള്ളയാള് ആദ്യം അഡ്വൈസ് ചെയ്യപ്പെടുന്ന വിധം റൊട്ടേഷനില് വെട്ടിയെഴുത്തു നടത്തണം.\nറൊട്ടേഷൻ ഒരു തുടർപ്രക്രിയയായതിനാൽ മിക്ക തിരഞ്ഞെടുപ്പുകളും മേല് വിവരിച്ച രീതിയിലായിരിക്കില്ല ശരിക്കും നടക്കുക. ഒരു റാങ്ക്ലിസ്റ്റ് വരുമ്പോൾ റൊട്ടേഷൻ പുതുതായി ആരംഭിക്കയല്ല ചെയ്യുന്നത്; ആ തസ്തികയുടെ കഴിഞ്ഞ തിരഞ്ഞെടുപ്പിന്റെ റൊട്ടേഷൻ എവിടെ വച്ചാണോ അവസാനിച്ചത്, അതിന്റെ തുടർച്ചയായി അടുത്ത റാങ്ക്‌ലിസ്റ്റിൽ നിന്നു നിയമനം നടത്തുകയാണു ചെയ്യുക. അങ്ങനെ ചെയ്തില്ലെങ്കിൽ ചില സമുദായങ്ങൾക്ക് ഒരിക്കലും നിയമനം കിട്ടാതെ പോവും.\nഉദാഹരണം കൊണ്ടു സമർഥിക്കാം : ധീവര സമുദായത്തിന്റെ ടേൺ വരുന്നത് ലാസ്റ്റ് ഗ്രേഡിതര തസ്തികകളിൽ 50-ാമതായാണ്. ഒരു ലിസ്റ്റിൽനിന്ന് ഇരുപതോ മുപ്പതോ പേരെ നിയമിച്ചപ്പോഴേക്കും ലിസ്റ്റിന്റെ കാലാവധി തീർന്നെന്നു കരുതുക. തുടർന്ന് അടുത്ത ലിസ്റ്റ് വരുന്നു. 30 ഒഴിവുണ്ട്. അതിൽനിന്നു വീണ്ടും ഒന്നുമുതലുള്ള റൊട്ടേഷൻ\nതുടങ്ങി നിയമനം നടത്താനാണു പോകുന്നതെങ്കിൽ 50 D എന്ന ധീവര ടേൺ ഒരിക്കലും വരില്ല. എന്നാൽ തുടർച്ചയായ റൊട്ടേഷനാണെങ്കിൽ തീർച്ചയായും ധീവര ഉദ്യോഗാർഥിക്കു നിയമനം കിട്ടും. നേരത്തേയുള്ള മുപ്പതിന്റെയോ ഇരുപതിന്റെയോ ബാക്കിയായി 30 കൂടിവരുമ്പോൾ 50 എന്ന ടേൺ വരും . അതുകൊണ്ട് റൊട്ടേഷൻ തുടർപ്രക്രിയ ആക്കിയതു വളരെ ശാസ്ത്രീയവും നീതിപൂർവകവുമാണ്.\nആരോഗ്യവകുപ്പിൽ അസിസ്റ്റന്റ് ഡെന്റൽ സർജൻമാരെ തിരഞ്ഞെടുക്കുന്നതിനായി 31. 12. 2012-നു നിലവിൽ വന്ന റാങ്ക് ലിസ്റ്റ് നമുക്കിവിടെ ഉദാഹരണമായെടുക്കാം .\nആ റാങ്ക് ലിസ്റ്റില് നിന്നുള്ള നിയമന ശിപാര്‍ശ (അഡ്വൈസ് ലിസ്റ്റ്) സൂക്ഷ്മമായി പരിശോധിച്ചാൽ പി.എസ്.സിയുടെ നിയമനരീതിയുടെ അപാകം മനസ്സിലാക്കാനാവും. ആകെ 63 ഫ്രെഷ് നിയമനങ്ങളാണ് ഈ ലിസ്റ്റിൽനിന്നു നടത്തിയിട്ടുള്ളത്. 20 നിയമനങ്ങൾ നടത്തുമ്പോൾ, 20-ന്റെ 50 ശതമാനം അഥവാ പകുതി വരുന്ന, റാങ്ക് ലിസ്റ്റിലെ ആദ്യത്തെ 10 പേരെയാണ് സമുദായ പരിഗണന കൂടാതെ മെറിറ്റ് (ഒ.സി.)ടേണുകളിലേക്കു തിരഞ്ഞെടുക്കുന്നതെന്നു നാം കണ്ടു. ആ 20 പേരിൽ ആദ്യത്തെ 10 റാങ്കുകാർക്കാണ് ഏറ്റവും കൂടുതൽ മെറിറ്റ്/മാർക്ക് ഉള്ളത് എന്നതാണ് അതിനു കാരണം.\nഅങ്ങനെയെങ്കില് ആകെ 63 പേരെ തിരഞ്ഞെടുക്കുമ്പോൾ റാങ്ക് ലിസ്റ്റിലെ ആദ്യത്തെ 32 (63-ന്റെ 50%) പേർക്ക് മെറിറ്റ് നിയമനം ലഭിക്കേണ്ടേ?\nഅവർക്കാണല്ലോ ആ 63 പേരിൽ ഏറ്റവുമധികം മെറിറ്റ്/മാർക്ക് ഉള്ളത്. എന്നുവച്ചാൽ, 32-നകത്തു വരുന്ന എല്ലാ ഉദ്യോഗാർഥികൾക്കും സമുദായപരിഗണന കൂടാതെ മെറിറ്റ് സെലക്ഷൻ ലഭിച്ചിരിക്കണം. 32-ാം റാങ്കിനകത്ത്,4ഈഴവരും3മുസ്ലിംകളും3ഒ.ബി.സികളും 1 ആങ്ഗ്ലോ ഇന്ത്യക്കാരനും ഉൾപ്പെടെ 11 സംവരണസമുദായക്കാരുണ്ട്. അവരിൽ പകുതിപ്പേർക്കു പോലും പി. എസ്.സിയുടെ നിയമന ശിപാർശയിൽ മെറിറ്റ് സെലക്ഷൻ ലഭിച്ചില്ലെന്ന് നിയമന ശിപാര്‍ശയില് നിന്നു മനസ്സിലാക്കാം. കേവലം4പേര്‍ക്കാണ് ഒ.സി. ടേണിൽ സെലക്ഷന് ലഭിച്ചത്. ബാക്കി7പേരെയും സംവരണ ടേണുകളിലാണു തിരഞ്ഞെടുത്തത്. സംവരണസമുദായക്കാരുടെ ഈ നഷ്ടം സംവരണേതരർക്കു ലാഭമാകുന്നതു കാണാം. അതായത് 32-ാം റാങ്കിനകത്ത്\n21 സംവരണേതരക്കാർ മാത്രമുണ്ടായിട്ടും 28 പേർക്കു മെറിറ്റ് നിയമനം ലഭിച്ചു; കൃത്യമായി7എണ്ണം കൂടുതൽ. മെറിറ്റിൽ നിയമനം കിട്ടേണ്ട 7\nസംവരണസമുദായക്കാരെ സംവരണത്തിൽ തിരഞ്ഞെടുത്തതിനാലാണ് അത്രയും അനർഹരായ സംവരണേതരരെ മെറിറ്റിലെടുക്കാൻ\nസാധിച്ചത്. ചുരുക്കത്തിൽ, 63 പേരെ തിരഞ്ഞെടുത്തപ്പോഴേക്കും7സംവരണസമുദായക്കാർക്കു നിയമനം നഷ്ടമായെന്നർഥം.\nഇനി ഒ. സി. ടേണിൽ അവസാനമായി തിരഞ്ഞെടുക്കപ്പെട്ടയാളുടെ മാർക്കൊന്നു പരിശോധിക്കാം . 40-ാം റാങ്കുകാരനാണ് അവസാനമായി\nമെറിറ്റിൽ തിരഞ്ഞെടുക്കപ്പെട്ടത്. അയാളുടെ മാർക്ക് 86 ആണ്. 86 മാർക്ക് നേടിയ ആൾക്കു മെറിറ്റ് നിയനം ലഭിച്ചപ്പോൾ\nഅയാളേക്കാൾ കൂടുതൽ മാർക്ക് വാങ്ങി റാങ്ക് ലിസ്റ്റിൽ മുന്നിലെത്തിയ7സംവരണസമുദായക്കാർക്കു ലഭിച്ചതു സംവരണനിയമനമാണ്. 91ഉം\n89ഉം 87ഉം മാർക്ക് നേടിയ ഈഴവ ഉദ്യോഗാർഥികളെയും 92ഉം 90ഉം 87ഉം മാർക്ക് നേടിയ ഒ.ബി.സി. ഉദ്യോഗാർഥികളെയും 88ഉം 87ഉം മാർക്ക് നേടിയ മുസ്ലിം ഉദ്യോ ഗാർഥികളെയും 88 മാർക്ക് നേടിയ ആങ്ഗ്ലോ ഇന്ത്യൻ ഉദ്യോഗാർഥിയെയും സംവരണത്തിൽ തിരഞ്ഞെടുത്തപ്പോഴാണ് 86 മാർക്ക് നേടിയയാൾക്കു മെറിറ്റ് നിയമനം\nലഭിച്ചതെന്നോർക്കണം (ഇപ്പോള് റാങ്ക് ലിസ്റ്റില് ഉദ്യോഗാര്‍ഥികളുടെ മാര്‍ക്കും നല്‍കാറുണ്ട്).\nഈ 63 ഒഴിവുകളും ഒറ്റയടിക്കു റിപ്പോർട്ട് ചെയ്യുകയും അത്രയും പേരെ ഒറ്റ യൂണിറ്റായെടുത്തു സെലക്ഷൻ നടത്തുകയും ചെയ്തിരുന്നെങ്കിൽ ഈ 40-ാം റാങ്കുകാരനു നിയമനമേ ലഭിക്കില്ലായിരുന്നു എന്നോർക്കണം. അയാൾക്കു മാത്രമല്ല, 32-ാം റാങ്കിനപ്പുറത്തുള്ള ഒറ്റ സംവരണേതര ഉദ്യോഗാർഥിക്കും നിയമനം ലഭിക്കില്ലായിരുന്നു. എന്നാൽ പി. എസ്.സിയുടെ നിയമന ശിപാർശയിൽ 32-ാം റാങ്കിനുശേ ഷമുള്ള7പേർക്കാ(33, 34, 36, 37, 38, 39, 40 റാങ്കുകാർക്കാണ്) ണ് അനർഹമായി മെറിറ്റ് സീറ്റുകൾ ലഭിച്ചത്. ഈയൊരു സംഗതി മൂലമാണ് പി.എസ്.സി. വെബ്സൈറ്റിലെ ഏത് അഡ്വൈസ് എടുത്തു പരിശോധിച്ചാലും ഒ.സി ടേണിൽ അവസാനമായി നിയമനം ലഭിച്ച ഉദ്യോഗാർഥിയുടെ റാങ്ക് നംബർ എപ്പോഴും മൊത്തം നിയമനങ്ങളുടെ പകുതിവരുന്ന എണ്ണത്തേ ക്കാൾ കൂടുതലാവുന്നത്.\nറൊട്ടേഷൻ സമ്പ്രദായം ഏതായാലും, ഈ ശിപാർശകളുടെ അവസാനം 32-നപ്പുറത്തുള്ള ആർക്കും മെറിറ്റ് നിയമനം ലഭിക്കാത്ത അവസ്ഥയല്ലേ വാസ്തവത്തിൽ വരേണ്ടത് ? അതുപോലെത്തന്നെ ,32-നകത്തുള്ള എല്ലാവർക്കും മെറിറ്റ് നിയമനം ലഭിക്കുകയും വേണ്ടേ ?\nഎന്നാൽ, ഇവിടെ അതല്ല സംഭവിച്ചതെന്നു നാം കണ്ടു. അതിന്നർഥം,പി.എസ്.സി. പിന്തുടർന്നുപോരുന്ന 20 യൂണിറ്റ് റൊട്ടേഷൻ സമ്പ്രദായം അശാസ്ത്രീയവും നിയമത്തിന്റെ സത്തയ്ക്കു വിരുദ്ധവുമാണെന്നാണ്.\nഒരു സെലക്ഷൻ സമ്പ്രദായം ശാസ്ത്രീയമാണോ അല്ലയോ എന്ന് എങ്ങനെ പരിശോധിക്കാം ? മൊത്തം നിയമനങ്ങൾ നടന്നു കഴിയുമ്പോൾ ആകെ ഒ. സി. ടേണുകളിൽ റാങ്ക് ലിസ്റ്റിലെ ആദ്യത്തെ അത്രയും എണ്ണം പേർക്ക് സെലക്ഷൻ ലഭിച്ചിട്ടുണ്ടോ , അതിനപ്പുറത്തുള്ള ആരെങ്കിലും തിരഞ്ഞെടുക്കപ്പെട്ടിട്ടുണ്ടോ എന്നീ കാര്യങ്ങളാണ് ആദ്യം നോക്കേണ്ടത്. യൂണിറ്റ് സമ്പ്രദായം ഏതായാലും മൊത്തം ഒ. സി. ടേ ൺ നിയമനങ്ങളിൽ അത്രയും എണ്ണത്തിനപ്പുറത്തു റാങ്കുള്ള ആരും തിരഞ്ഞെടുക്കപ്പെടാൻ പാടില്ല. അതിനകത്തുള്ള സകലർക്കും സമുദായപരിഗണനയില്ലാതെ മെറിറ്റ് സെലക്ഷൻ ലഭിച്ചിരിക്കയും വേണം. എങ്കിൽ മാത്രമേ അതൊരു ശാസ്ത്രീയമായ തിരഞ്ഞെടുപ്പുരീതിയാവൂ. അല്ലാതെ 20 യൂണിറ്റ് സമ്പ്രദായമനുസരിച്ചു തിരഞ്ഞെടുക്കുമ്പോൾ ഒരു ഫലം, 40 യൂണിറ്റാക്കിയാൽ വേറൊരു ഫലം, 100 യൂണിറ്റാക്കുമ്പോ ൾ മറ്റൊരു ഫലം എന്നാവരുത്. സെലക്ഷൻ നടത്താനുള്ള സൗകര്യത്തിനുവേണ്ടി 20 യൂണിറ്റോ 100 യൂണിറ്റോ 1:1 ഓ എന്തു വേണമെ ങ്കിലും സ്വീകരിക്കാം . പക്ഷേ ,\nഅന്തിമഫലം ഒന്നായിരിക്കണം. അന്തിമഫലം വ്യത്യസ്തമാണെങ്കിൽ നിയമനരീതിയ്ക്ക് എന്തോ കുഴപ്പമുണ്ടെന്ന് അനുമാനിക്കണം.\nഅസിസ്റ്റന്റ് ഡെന്റൽ സർജന്മാരുടെ മൊത്തം 63 നിയമനങ്ങളെയും ഒറ്റ യൂണിറ്റാക്കി സെലക്ഷൻ നടത്തുകയാണെങ്കിൽ ആദ്യം , MR II 37 OC മുതൽ MR II 99 OC വരെ യുള്ള 32 ഒ.സി. ടേണുകൾ റാങ്ക് ലിസ്റ്റിലെ 1 മുതൽ 32 വരെ യുള്ള റാങ്കുകാരെ വച്ചു നികത്തണം. ശേ ഷം, MR II 28 E മുതൽ MR II 88 E വരെ യുള്ള 31 റിസർവേഷൻ\nടേണുകൾ, 32-ാം റാങ്കിനുശേഷം വരുന്ന സംവരണസമുദായക്കാരെ തിരഞ്ഞെടുത്തു നികത്തണം. അങ്ങനെ ചെയ്താൽ 32-ാം റാങ്കിനകത്തുവരുന്ന 11 സംവരണസമുദായക്കാർക്കും മെറിറ്റ് സെലക്ഷൻ ലഭിക്കുന്നതു കാണാം. 32 നകത്തുവരുന്ന സംവരണേതരക്കാർ 21ആണെന്നു നാം നേരത്തേ കണ്ടു. അതിനപ്പുറത്തുള്ള ഒറ്റയാൾക്കും മെറിറ്റ് സെലക്ഷൻ ലഭിക്കുകയില്ല ഇവിടെ . ഏതു രീതിയിൽ നിയമനം നടന്നാലും അന്തിമഫലം ഇതായിരിക്കണം. എങ്കിലേ ആ നിയമനരീതി ശാസ്ത്രീയമാണെന്നു പറയാനാവൂ.\n(കൂടുതലറിയാന്, പി എസ് സി നിയമനങ്ങളിലെ മെറിറ്റ് അട്ടിമറി ( അദര്‍ബുക്സ്) വായിക്കുക)


ഞാൻ ബ്ലോഗർ കേരളേട്ടനെ സന്ദർശിക്കാനായി ബ്ലോഗർമാരായ മുരളിച്ചേട്ടനേയും വിനുവേട്ടനേയും കൂടെ കൂട്ടുന്നതിനായി തൃശ്ശൂർക്ക് പുറപ്പെടുന്നു. തൃശ്ശൂർ സ്റ്റാന്റിൽ വച്ച് അപ്രതീക്ഷിതമായി കണ്ട പിച്ചക്കാരൻ തന്റെ പഴയ ഗൾഫ് സുഹൃത്തും നാട്ടുകാരനുമായ ശേഖരേട്ടനാണെന്ന് തിരിച്ചറിഞ്ഞതും ഞെട്ടിപ്പോയി.\nഅന്നത്തെ യാത്ര ക്യാൻസൽ ചെയ്ത് ശേഖരേട്ടനുമായി ഒരു ഹോട്ടലിൽ മുറിയെടുത്തു. അതിനു ശേഷം എല്ലാവരുമായി ഒരു ബാറിൽ കയറുന്നു. അവിടെ വച്ച് ശേഖരേട്ടൻ താനീയവസ്ഥയിൽ വന്നുപെട്ട കഥ പറയുന്നു. പിറ്റെ ദിവസം കഥപറഞ്ഞവസാനിക്കുന്നതിനു മുൻപു തന്നെ കേരളേട്ടനെ സന്ദർശിക്കാനായി പാലക്കാടിനു പുറപ്പെടുന്നു. ഇടക്ക് വച്ച് സുകന്യാജിയും കാറിൽ കയറുന്നു. കേരളേട്ടന്റെ ആതിഥ്യം സ്വീകരിച്ച് ഗംഭീരമായ സദ്യയും കഴിച്ച് സുകന്യാജിയെ പാലക്കാട്ട് ഓഫീസിലിറക്കിയ ശേഷം വേഗം ശേഖരേട്ടന്റെ മുറിയിലെത്തി. ശേഖരേട്ടൻ കഥ തുടർന്നു. ഉല്ലാസയാത്രക്ക് പുറപ്പെട്ട ശേഖരേട്ടനും കുടുംബത്തിനും ഭാര്യ പീഡിപ്പിക്കപ്പെട്ടതിനെ തുടർന്ന് തിരിച്ചു പോരേണ്ടി വന്നെങ്കിലും അവർ ആത്മഹത്യ ചെയ്തു. മക്കളെ നാട്ടിൽ നിന്നം മാറ്റിയ ശേഷം പ്രതികാരം ചെയ്യാനായി ശേഖരേട്ടൻ വീണ്ടും ആ ഹോട്ടലിലെത്തുന്നു. ഹോട്ടൽ മാനേജരുമായി ബന്ധം സ്ഥാപിക്കാനായി രണ്ടു പേരും മദ്യപിക്കുന്നു. മദ്യപാനത്തിനിടക്ക് ആരുമറിയാതെ ബാക്കിയുള്ള മദ്യത്തിൽ വിഷം ചേർത്ത് വക്കുന്നു. ബസ്സ് വന്നതിനാൽ ശേഖരേട്ടൻ അവിടം വിടുന്നു. പിറ്റേ ദിവസത്തെ സായാഹ്ന പത്രത്തിൽ ഹോട്ടൽമാനേജരുടെ മരണ വിവരത്തോടൊപ്പം കണ്ട രണ്ടു നിരപരാധികളുടെകൂടി മരണം ശേഖരേട്ടനെ തളർത്തി. തുടർന്ന് സ്വയം ശിക്ഷ ഏറ്റുവാങ്ങി വർഷങ്ങളോളം അലഞ്ഞു നടന്നു. തനിക്ക് ചെയ്യാൻ കഴിയുന്ന സഹായങ്ങളും മറ്റുള്ളവർക്കായി ചെയ്തു കൊടുത്ത കൂട്ടത്തിൽ താൻ കാരണം മരണപ്പെട്ട ഒരുവന്റെ മകളുടെ വിവാഹവും ഭംഗിയായി നടത്തിക്കൊടുത്തു.\nതുടർന്നു വായിക്കുക ..\n"അല്ലാ, കൂട്ടത്തിൽ ആ ടീച്ചറേക്കൂടി കൂട്ടിയാലോ ....?"\nബിലാത്തിച്ചേട്ടന്റെ ആ വാക്കുകൾ ശേഖരേട്ടനിൽ നാണത്തിൽ പൊതിഞ്ഞ ഒരു പുഞ്ചിരി സമ്മാനിച്ചപ്പോൾ ഞങ്ങൾക്കതൊരു കൂട്ടച്ചിരിക്കു വക നൽകിയത്, കുറേനേരത്തെ മനഃപ്രയാസത്തിന് നല്ലൊരു റിലാക്സായിരുന്നു.\nഅന്ന് നേരം കണ്ടമാനം വൈകിയതുകൊണ്ട് ഞങ്ങളാരും ശേഖരേട്ടനെ തനിച്ചാക്കിയില്ല. അതിനിടക്ക് ടീച്ചറുമായിട്ടുള്ള ശേഖരേട്ടന്റെ ഇടപാടെന്തെന്നറിയാനായി ബിലാത്തിച്ചേട്ടൻ ഒരു ചാരപ്പണി നടത്തി നോക്കി. ഉറക്കം നടിച്ച് തൊട്ടടുത്ത് കിടന്ന ഞങ്ങൾ ആ രഹസ്യംപറച്ചിൽ കണ്ടു പിടിച്ചത് വീണ്ടും ഒരു കൂട്ടച്ചിരിക്ക് വകയായി. ഞങ്ങൾ ശേഖരേട്ടന്റെ ചുറ്റും കൂടി, ആ കഥ പറയാൻ പ്രോത്സാഹിപ്പിച്ചു.\n"നിങ്ങളുദ്ദേശിക്കുന്നതു പോലെയുള്ള ഒരാളല്ല ടീച്ചർ. അവർ ഹൈസ്ക്കൂളിൽ നിന്നും ഹെഡ്മിസ്ട്രസ് ആയി റിട്ടയർ ചെയ്തതാ. അവർക്ക് ഒരു മകളുണ്ട്. വിവാഹ ശേഷം വിദേശത്താണ്. അയാൾക്ക് അവിടത്തെ പൗരത്വമുള്ളതുകൊണ്ട് ഇങ്ങോട്ട് വരവ് കുറവാണ്. ടീച്ചർക്ക് ഇവിടത്തെ വീടും നാടുമൊന്നും വിട്ടുപോകാൻ മനസ്സില്ല. വാസ്തവത്തിൽ അവരൊറ്റക്കാണ് താമസം... "\nശേഖരേട്ടൻ പറഞ്ഞു നിറുത്തിയിട്ട് ഞങ്ങളെ ഒന്നു നോക്കി. അന്നേരം ബിലാത്തിച്ചേട്ടൻ ചോദിച്ചു.\n" നിങ്ങളെങ്ങനെയാ കണ്ടുമുട്ടിയത്... എവിടെ വച്ച്....?"\nഇവരിതെല്ലാം ചോർത്തിയെടുത്തിട്ടേ പിന്മാറുകയുള്ളെന്നു മനസ്സിലായതോടെ ശേഖരേട്ടൻ മനസ്സ് തുറന്നു.\n" അവരുടെ വീടിന്റെ ഗേറ്റിനു മുന്നിൽ ഒരു ബസ്റ്റോപ്പുണ്ട്. അവിടെ ഇരിക്കാനുള്ള ബഞ്ചും മറ്റും ഉണ്ടായാരുന്നു. ആ ബസ്റ്റോപ്പ് ടീച്ചർ തന്നെ പണിയിച്ചതായിരുന്നു, അവരുടെ കുടുംബപ്പേരിൽ ഭർത്താവിന്റെ ഓർമ്മക്കായി. അതുകൊണ്ട് തന്നെ നല്ല രീതിയിൽ സംരക്ഷിക്കപ്പെട്ടിരുന്നു.\nഞാൻ ഒരു ദിവസം രാത്രിയിൽ അവിടെ കിടന്നുറങ്ങുകയായിരുന്നു. നല്ല ഉറക്കത്തിലായ ഞാൻ ഒരു ശബ്ദം കേട്ടാണ് ഉണർന്നത്. അപ്പോൾ ടീച്ചറുടെ വീടിന്റെ മതിലിൽ ഒരാൾ കയറാൻ ശ്രമിക്കുന്നതു കണ്ടു. ഞാൻ കിടക്കുന്ന ബസ്റ്റോപ്പിന്റെ പുറകിലെ ഭിത്തിയിൽ ചവിട്ടിയാണയാൾ കയറുന്നത്. മറ്റൊരാൾ അയാളെ സഹായിക്കാനായി താഴെ നിൽപ്പുണ്ട്. ഇവന്മാർ കള്ളന്മാരാണെന്നു് പെട്ടെന്ന് തോന്നിയെങ്കിലും പ്രതികരിക്കാൻ പേടി തോന്നി. തന്നെയുമല്ല ഇത്തരക്കാർ ക്രൂരന്മാരുമായിരിക്കുമല്ലൊ. എങ്കിലും ഞാനൊന്നു ചുമച്ചു. അതേറ്റു. മുകളിൽ നിന്നവൻ ചാടിയിറങ്ങി ഓടി.\nപിന്നെയെനിക്ക് ഉറങ്ങാൻ കഴിഞ്ഞില്ല. അന്നവിടെ ആരാണ് താമസിക്കുന്നതെന്ന് അറിയില്ലായിരുന്നു. നേരം വെളുപ്പിനാണ് ഒന്നു മയങ്ങിയത്. എന്നെയാരോ തട്ടിയുണർത്തിയപ്പോഴാണ് ഞാൻ ഞെട്ടിയുണർന്നത്....\nഅത് ഒരു സ്ത്രീയായിരുന്നു. നല്ല കുലീനത്വമുള്ള, കുടുംബത്തിൽപ്പിറന്ന ഒരു സ്ത്രീയാണെന്ന് ഒറ്റനോട്ടത്തിൽത്തന്നെ മനസ്സിലാകും. കയ്യിലൊരു ചൂലുമുണ്ടായിരുന്നു. അവരെന്തിന് ഈ ബസ്റ്റാന്റൊക്കെ അടിച്ചുവാരാൻ നടക്കുന്നുവെന്നത് എന്നെ അത്ഭുതപ്പെടുത്തി. പിന്നീടാണ് അവർ പണിതതാണ് അതെന്നും മറ്റും അറിയുന്നത്.\nഇന്നലെ രാത്രിയിൽ നടന്ന സംഭവം ഞാനവരോട് പറഞ്ഞു. അതുകേട്ട് അവർ ഞെട്ടിയതായി തോന്നിയില്ല. എങ്കിലും അവർ കുറച്ചു നേരം മൗനമായി നിന്നിട്ട് പറഞ്ഞു.\n" ഞാനിവിടെ ഒറ്റക്കാണെന്ന് അറിയാവുന്നവർ ആയിരിക്കും. അല്ലെങ്കിൽ ഈ 'കോഴിക്കൽ തറവാട്ടിൽ ' അതിക്രമിച്ചു കയറാൻ ആരും ധൈര്യപ്പെടില്ല.'\nഅന്ന്, വീട്ടിലേക്ക് വന്നാൽ ചായ തരാമെന്നും പോകരുതെന്നും പറഞ്ഞിട്ടാണവർ പോയത്.\nഞാൻ ചെല്ലാതായപ്പോൾ അവർ വീണ്ടും വന്നെന്നെ വിളിച്ചു. പോകാതിരിക്കാനായില്ല. പുറത്തെ ബാത്ത് റൂമിൽ പ്രാധമിക കർമ്മങ്ങൾ മാത്രമല്ല ഒരു കുളിയും കൂടി പാസ്സാക്കിയിട്ടേ പുറത്തിറങ്ങിയുള്ളു. പ്രഭാതഭക്ഷണം കഴിച്ചിരിക്കുമ്പോഴാണ് അവരുടെ കഥ പറയുന്നത്.\nഒരു മകൾ മാത്രമേയുള്ളു. ഡോക്ടറാണ്. വിവാഹശേഷം ഇംഗ്ലണ്ടിലേക്ക് പോയ അവർ പിന്നെ ഒരു പ്രാവശ്യമേ വന്നിട്ടുള്ളു. ടീച്ചറുടെ ഭർത്താവ് ഒരു ഹാർട്ടറ്റാക്കിൽ തീർന്നത്, മകളുടെ വിവാഹത്തിനും അഞ്ചു വർഷം മുമ്പാണ്. മകളും പോയതോടെ അവർ ഒറ്റക്കാണ് ആ വീട്ടിൽ താമസം. കൂട്ടത്തിൽ നാട്ടുകാരുടെ ഇടയിലെ ചില സാമൂഹിക പ്രവർത്തനങ്ങളും ഉണ്ട്. അതുകൊണ്ട് നാട്ടുകാരുടെയൊക്കെ ലക്ഷ്മിടീച്ചർ എനിക്കും ഒരു ലക്ഷ്മിയായിട്ടാണ് തോന്നിയത്. "\nഒന്നു ശ്വാസമെടുക്കാനെന്നോണം ശേഖരേട്ടൻ ഒന്നു നിറുത്തി. ഞങ്ങൾ പരസ്പരം നോക്കി ഒരു ആക്കിച്ചിരി പാസ്സാക്കി. അതിനിടക്ക് വിനുവേട്ടൻ വലതുകയ്യുടെ ചെറുവിരലുയർത്തിക്കാണിച്ച് ബാത്ത് റൂമിലേക്കോടി. അത്രയും നേരം ഞങ്ങൾ ഒന്നും സംസാരിച്ചില്ല. ശേഖരേട്ടൻ ആ കണ്ടുമുട്ടലിന്റെ ഓർമ്മകൾ അയവിറക്കുകയാണെന്ന് തോന്നി. ഞങ്ങൾ ശല്യപ്പെടുത്താനും പോയില്ല. പോയതിനേക്കാൾ സ്പീഡിൽ വിനുവേട്ടൻ മടങ്ങിയെത്തിയിട്ട് പറഞ്ഞു.\n"ങൂം ... പറ..."\n"അന്ന് ചായ മാത്രമല്ല ഉച്ചക്കു ഊണും കഴിപ്പിച്ചിട്ടേ എന്നെ പോകാൻ അനുവദിച്ചുള്ളു. അതിനു കാരണമായി അവർ പറഞ്ഞതും അവരുടെ അപ്പോഴത്തെ സന്തോഷവും എന്നെ അത്ഭുതപ്പെടുത്തി.\nവാസ്തവത്തിൽ അവർ നേരെ ചൊവ്വെ ഒന്നും വച്ചുണ്ടാക്കാറില്ല. ഉപ്പും പുളിയുമുള്ള ചോറു തിന്നിട്ട് ദിവസങ്ങളായത്രെ. തനിക്കൊരാൾക്കായി വച്ചുണ്ടാക്കാൻ ഒരു താൽപ്പര്യവും ഇല്ലത്രെ. വിശക്കുമ്പോൾ എന്തെങ്കിലുമുണ്ടാക്കി കഴിക്കുന്ന പ്രകൃതമായിരുന്നു ടീച്ചർക്ക് . അന്ന് ടീച്ചർ എന്നോട് പറഞ്ഞു.\n" ഇന്നൊരു ദിവസത്തേക്ക് ഇവിടന്ന് ഭക്ഷണമുണ്ടാക്കിത്തരട്ടേ. വിഭവസമൃദ്ധമായ സദ്യ ഞാനൊരുക്കാം. ഒരാൾ കൂടി കഴിക്കാനുണ്ടങ്കിൽ എനിക്കും ഒരു പിടി ചോറ് കഴിക്കാം...! അല്ലാതെ എന്നും ഒറ്റക്ക് ... എനിക്ക് മടുത്തു ... അതോണ്ടാ .. നിൽക്കുമോ ഇന്നൊരു ദിവസത്തേക്ക്...!!?"\nഅതു പറയുമ്പോൾ ടീച്ചറുടെ കണ്ണുകൾ നിറഞ്ഞൊഴുകിയിരുന്നു. എന്റെ മുഖത്തേക്ക് നോക്കിയുള്ള ആ ചോദ്യത്തെ എനിക്ക് അവഗണിക്കാനായില്ല. ഞാനും ഏതാണ്ട് അതേ അവസ്ഥയിൽത്തന്നെ ആയിരുന്നുവല്ലൊ. ഉപ്പോ പുളിയോ രുചിയോ നോക്കാറില്ല. കിട്ടുന്നത് കഴിക്കുകയായിരുന്നല്ലൊ ശീലം.\nഞാൻ സമ്മതിച്ചതോടെ ടീച്ചർ അടുക്കളയിലേക്ക് നീങ്ങി.\nഞാൻ കവലയിൽ പോയി മീനും കോഴിയും വാങ്ങിക്കൊണ്ടുവന്ന് നന്നാക്കിക്കൊടുത്തു. അന്നത്തെ ആ ഊണിന്റെ സ്വാദ് ഇന്നും എന്റെ നാവിലുണ്ട്..."\nഏതോ സ്വപ്ന ലോകത്തെന്നോണം ശേഖരേട്ടൻ നിശ്ശബ്ദയായപ്പോൾ, ഞങ്ങളും നിശ്ശബ്ദരായി ശല്യപ്പെടുത്താതെ, അക്ഷമയോടെ\nബാക്കിക്കായി ശേഖരേട്ടന്റെ മുഖത്തെ ഭാവ ചലനങ്ങൾ മാത്രം ശ്രദ്ധിച്ച് അനങ്ങാതിരുന്നു.....\nPosted by വീകെ at 12.6.19\nLabels: നന്മ നിറഞ്ഞ മനുഷ്യർ...\nഇതിനിടക്ക് ആയുർവേദ ചികിത്സക്ക് വന്നിരുന്ന ബിലത്തിച്ചേട്ടന് തിരിച്ചുപോകേണ്ട സമയമായതുകൊണ്ട് ടീച്ചറുടെ വീട്ടിൽ എല്ലാവരും കൂടി പോകാമെന്ന തീരുമാനം, രണ്ടു മാസം കഴിഞ്ഞ് ബിലാത്തിച്ചേട്ടൻ വീണ്ടും ചികിത്സക്കായി വരുമെന്നും അന്നേരം ഒരുമിച്ച് പോകാമെന്നും പറഞ്ഞിട്ട് ഒറ്റ പോക്ക് പോയ ബിലാത്തി അവിടെ വഴുതനങ്ങ കൃഷിയും റോസാപ്പൂവും നട്ടുവളർത്തലായിരുന്നുവെന്ന് ഈയിടെയറിഞ്ഞു. ഏതായാലും അടുത്തയാഴ്ച ബിലാത്തിച്ചേട്ടൻ വരുന്നുണ്ട്. കഥയുടെ ബാക്കി അതിനു ശേഷം. അതു കൊണ്ടാണ് ഈ ലക്കം വൈകിയത്. ക്ഷമിക്കുമല്ലൊ...\nശേഖരേട്ടനെയും കൊണ്ട് അശോകേട്ടൻ ഞങ്ങളുടെ ക്ഷമ പരീക്ഷിക്കുകയാണല്ലേ...\nശേഖരേട്ടന്റെ മുഖത്തെ ഭാവ ചലനങ്ങള് ശ്രദ്ധിച്ച് .. ആങ്ഹാ ആളുകള് കൊള്ളാമല്ലോ. :)\nകടുത്ത അമർഷം രേഖപ്പെടുത്തുന്നു.ഇതെന്നാ വായിക്കാൻ ആകാംക്ഷയോടെ വരുന്നവർക്ക് നിരാശയാവും.നല്ല കഥയ്ക്കുള്ള സ്കോപ്പ് ഉള്ളതല്ലെ?നല്ല നീളൻ എഴുത്ത് ഓരോ ലക്കവും ഇങ്ങോട്ട് പോരട്ടെന്നേ.\nവായിച്ചപ്പോൾ നല്ല സന്തോഷം തോന്നി.ശുഭപര്യവസായി ആകുമോ ആവോ!?!?!!!!?!\nഇതുവരെ ഒന്നു തിരിഞ്ഞു പോലും നോക്കാത്ത ആളാ പ്രതിഷേധിക്കുന്നേ. ഹി...ഹി...ഹീ....\nനിങ്ങക്കുള്ള പച്ചക്കറിയുമായി മുരളിയേട്ടൻ വരുന്നുണ്ട്... ഇനി സദ്യയൊക്കെ കഴിഞ്ഞേ അടുത്ത ലക്കം പ്രതീക്ഷിക്കേണ്ടൂ :( :(\nഎവിടെ തിരിഞ്ഞുനോക്കുന്നില്ലെന്നാ അക്കോസേട്ടൻ പറയുന്നത്??\nകൊച്ചുക്കൊച്ചു സന്തോഷങ്ങൾ .......\nടീച്ചർ വലിയ മനസുള്ള നല്ല സ്ത്രീ...\nമുരളിച്ചേട്ടൻ ഒരു പ്രത്യേക സാഹചര്യത്തിൽ പെട്ടെന്ന് വന്നതുകൊണ്ട് കാര്യങ്ങളൊന്നും നടന്നില്ല. അടുത്ത വരവിന് ബാക്കി. താമസിയാതെ ഉണ്ടാകും ..\nഞാനിതിന് ആ സമയത്ത്\nമൊബൈലിൽ കൂടി ഒരു അഭിപ്രായം\nമടിയാ.. എഴുതാൻ ...!\nനോവൽ പ്രവാസബാക്കി. (16) കഥ ഇതുവരെ ഞാൻ ബ്ലോഗർ ക...


മദ്യക്കുപ്പി കൊണ്ട് പൊലീസുകാരന്‍റെ തലക്കടിച്ച് പരിക്കേല്‍പ്പിച്ചു; ദുബൈയില് ഒമ്പത് വിദേശികള് അറസ്റ്റില് | nine Bootleggers attacked Dubai policeman with alcohol bottle\nമദ്യക്കുപ്പി കൊണ്ട് പൊലീസുകാരന്‍റെ തലക്കടിച്ച് പരിക്കേല്‍പ്പിച്ചു; ദുബൈയില് ഒമ്പത് വിദേശികള് അറസ്റ്റില്\nവാന് മുമ്പോട്ട് പോയപ്പോള് ഒരു സംഘം ആളുകള് കത്തിയും മദ്യക്കുപ്പികളുമായി എത്തി പൊലീസിനെ തടഞ്ഞു. ഇവരെ അറസ്റ്റ് ചെയ്യാന് ശ്രമിക്കുന്നതിനിടെ 23കാരനായ സ്വദേശി പൊലീസ് ഉദ്യോഗസ്ഥന്റെ തലയില് മദ്യക്കുപ്പി കൊണ്ട് അടിച്ച് പരിക്കേല്‍പ്പിച്ച ശേഷം സംഘം സ്ഥലത്ത് നിന്ന് ഓടി രക്ഷപ്പെട്ടു.\nDubai - United Arab Emirates, First Published Oct 4, 2020, 7:08 PM IST\nദുബൈ: ദുബൈയില് കത്തിയും മദ്യക്കുപ്പികളും കൊണ്ട് പൊലീസിനെ ആക്രമിച്ച ഒമ്പത് വിദേശികള് അറസ്റ്റില്. ഇവര്‍ക്കെതിരെ ദുബൈ പ്രാഥമിക കോടതിയില് നിയമനടപടികള് തുടങ്ങി. അനധികൃതമായി മദ്യം സൂക്ഷിച്ച സംഘത്തെ പിടികൂടാനെത്തിയപ്പോള് ഇവര് കത്തിയും മദ്യക്കുപ്പികളും ഉപയോഗിച്ച് പൊലീസിനെ ആക്രമിക്കുകയായിരുന്നു.\nഈ വര്‍ഷം ഓഗസ്റ്റില് ദുബൈ ഇന്‍വെസ്റ്റ്‌മെന്റ് പാര്‍ക്കിന് സമീപം അനധികൃതമായി മദ്യം കടത്തിയ മൂന്നു പേരെ അറസ്റ്റ് ചെയ്യാനെത്തിയതായിരുന്നു പൊലീസ്. അറസ്റ്റിനിടെ ഒമ്പത് നൈജീരിയ സ്വദേശികള് ചേര്‍ന്ന് പൊലീസ് ഉദ്യോഗസ്ഥനെ കത്തിയും മദ്യക്കുപ്പികളും കൊണ്ട് ആക്രമിക്കുകയായിരുന്നെന്ന് ഔദ്യോഗിക രേഖകളില് പറയുന്നു. രാത്രി 11 മണിയോടെ സ്ഥലം റെയ്ഡ് ചെയ്ത പൊലീസ് മൂന്ന് മദ്യ കള്ളക്കടത്തുകാരെ അറസ്റ്റ് ചെയ്തു. അറസ്റ്റ് പ്രതിരോധിക്കാന് ഇവര് ശ്രമങ്ങള് നടത്തിയെങ്കിലും പൊലീസ് ഇവരെ ചോദ്യം ചെയ്യാനായി വാനില് കയറ്റി ജബല് അലി പൊലീസ് സ്റ്റേഷനിലേക്ക് കൊണ്ടുപോകുകയായിരുന്നു.\nഎന്നാല് വാന് മുമ്പോട്ട് പോയപ്പോള് ഒരു സംഘം ആളുകള് കത്തിയും മദ്യക്കുപ്പികളുമായി എത്തി പൊലീസിനെ തടഞ്ഞു. ഇവരെ അറസ്റ്റ് ചെയ്യാന് ശ്രമിക്കുന്നതിനിടെ 23കാരനായ സ്വദേശി പൊലീസ് ഉദ്യോഗസ്ഥന്റെ തലയില് മദ്യക്കുപ്പി കൊണ്ട് അടിച്ച് പരിക്കേല്‍പ്പിച്ച ശേഷം സംഘം സ്ഥലത്ത് നിന്ന് ഓടി രക്ഷപ്പെട്ടു. ഇവര് പൊലീസുകാരന്റെ യൂണിഫോം വലിച്ചുകീറുകയും ചെയ്തു. പരിക്കേറ്റ ഉദ്യോഗസ്ഥനെ ഉടന് ആശുപത്രിയിലേക്ക് മാറ്റി.\nപിന്നീട് പൊലീസ് ഇവരെ പിടികൂടി. ആക്രമിക്കാനുപയോഗിച്ച കത്തി, മദ്യ വില്‍പ്പനയിലൂടെ ലഭിച്ച പണം എന്നിവ പൊലീസ് പിടിച്ചെടുത്തു. പ്രതികള് സന്ദര്‍ശക വിസയിലാണ് രാജ്യത്ത് എത്തിയത്. ഡ്യൂട്ടിയിലുണ്ടായിരുന്ന പൊലീസ് ഉദ്യോഗസ്ഥനെ ശാരീരികമായി ആക്രമിച്ചതിന് പ്രതികള്‍ക്കെതിരെ പബ്ലിക് പ്രോസിക്യൂഷന് കുറ്റം ചുമത്തിയിട്ടുണ്ട്. കേസില് വിചാരണ പിന്നീട് നടക്കും.\nLast Updated Oct 4, 2020, 7:08 PM IST\nbootleggers arrested in duabi\nbootleggers attacked Dubai policeman


സംസ്ഥാനത്ത് 4,070 പേര്‍ക്ക് കോവിഡ്; 15 മരണം - ദി ഗൾഫ് ഇന്ത്യൻസ്\nസംസ്ഥാനത്ത് ഇന്ന് 4070 പേര്‍ക്ക് കോവിഡ് സ്ഥിരീകരിച്ചു. കോഴിക്കോട് 552, എറണാകുളം 514, കോട്ടയം 440, പത്തനംതിട്ട 391, തൃശൂര് 361, മലപ്പുറം 346, കൊല്ലം 334, ആലപ്പുഴ 290, തിരുവനന്തപുരം 266, കണ്ണൂര് 167, പാലക്കാട് 129, കാസര്‍ഗോഡ് 100, ഇടുക്കി 97, വയനാട് 83 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nAlso read: സംസ്ഥാനത്ത് 8511 പേര്‍ക്ക് കോവിഡ്; മലപ്പുറത്ത് രോഗികള് കൂടുന്നു\nAlso read: എന് 95 മാസ്‌ക് ഗുണത്തേക്കാളേറെ ദോഷം; ഉപയോഗിക്കരുതെന്ന് കേന്ദ്ര നിര്‍ദേശം\nAlso read: സ്ത്രീകള്‍ക്കെതിരായ അതിക്രമങ്ങളില് ശക്തമായ നടപടി: യോഗി ആദിത്യനാഥ്\nഇന്ന് 8 പുതിയ ഹോട്ട് സ്പോട്ടുകളാണുള്ളത്.2പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കി. നിലവില് ആകെ 372 ഹോട്ട് സ്പോട്ടുകളാണുള്ളത്.\nകോവിഡ് ബാധിതയ്ക്ക് ആംബുലന്‍സില് സുഖപ്രസവം\nAlso read: മഹാരാഷ്ട്ര മുന് മുഖ്യമന്ത്രി ശിവാജി റാവു പാട്ടീല് അന്തരിച്ചു


സി.എ.ജിയെ വെട്ടി സഭയിൽ സർക്കാർ | cag-kerala assembly\nകിഫ്ബിക്കെതിരായ പരാമർശങ്ങൾ പ്രമേയത്തിലൂടെ തള്ളി രാജ്യത്ത് ആദ്യം, അസാധാരണം\nകേരള നിയമസഭ |ഫോട്ടോ:മാതൃഭൂമി\nതിരുവനന്തപുരം: സി.എ.ജിക്കെതിരേ നിയമസഭയിൽ നാടകീയവും അസാധാരണവുമായ നീക്കവുമായി സംസ്ഥാന സർക്കാർ. സി.എ.ജി. റിപ്പോർട്ടിൽ കിഫ്ബിക്കെതിരായ പരാമർശങ്ങൾ തള്ളിക്കളയുന്ന പ്രമേയം പ്രതിപക്ഷത്തിന്റെ ശക്തമായ എതിർപ്പിനിടെ സഭ അംഗീകരിച്ചു. പരാമർശങ്ങൾ സാമാന്യ നീതിയുടെയും രാഷ്ട്രീയ നിഷ്പക്ഷതയുടെയും ലംഘനമാണെന്ന് പ്രമേയത്തിൽ മുഖ്യമന്ത്രി പിണറായി വിജയൻ പറഞ്ഞു. റിപ്പോർട്ടിലെ മൂന്നുപേജുകൾ സഭ നിരാകരിച്ചു. ഇവ രാഷ്ട്രീയ ഉദ്ദേശ്യത്തോടെ സി.എ.ജി. കൂട്ടിച്ചേർത്തതെന്നാണ് സർക്കാരിന്റെ ആരോപണം.\nരാജ്യത്തിന്റെ ചരിത്രത്തിൽ പാർലമെൻറിലോ മറ്റ് സംസ്ഥാന നിയമസഭകളിലോ ഇതുവരെ ഇങ്ങനെ ഉണ്ടായിട്ടില്ല. കീഴ്‌വഴക്കങ്ങളുടെ ലംഘനവും ഭരണഘടനാപരമായ ചർച്ചകൾക്കും നിയമപോരാട്ടത്തിനും വഴിവെക്കുകയും ചെയ്യുന്ന നടപടിയാണ് നിയമസഭയുടേത്.\nസി.എ.ജി. റിപ്പോർട്ട് പബ്ലിക് അക്കൗണ്ട്‌സ് കമ്മിറ്റിയാണ് പരിശോധിക്കേണ്ടത്. അതിനുമുമ്പ് നിയമ നിർമാണസഭകൾ അതിൽ ഭേദഗതി വരുത്താറില്ല. പരാമർശങ്ങൾ പ്രമേയത്തിലൂടെ തള്ളിയതോടെ സർക്കാർ ഗുരുതരമായ ഭരണഘടനാ പ്രതിസന്ധി വരുത്തിവെച്ചതായി പ്രതിപക്ഷനേതാവ് രമേശ് ചെന്നിത്തലയും പബ്ലിക് അക്കൗണ്ട്‌സ് കമ്മിറ്റി അധ്യക്ഷൻ വി.ഡി. സതീശനും ആരോപിച്ചു. ഭരണഘടനാ സ്ഥാപനമായ സി.എ.ജി. കണ്ടെത്തുന്ന ക്രമക്കേടുകൾ പരിശോധനയൊന്നും ഇല്ലാതെ നീക്കം ചെയ്യുന്നത് അഴിമതിയെ പ്രോത്സാഹിപ്പിക്കുന്ന കീഴ്‌വഴക്കമുണ്ടാക്കുമെന്നും പ്രതിപക്ഷം പറഞ്ഞു.\nറിപ്പോർട്ട് തയ്യാറാക്കിയ സംസ്ഥാനത്തെ മുൻ അക്കൗണ്ടന്റ് ജനറലിനെ ഭരണപക്ഷം പേരെടുത്ത് പറഞ്ഞും പറയാതെയും വിമർശിച്ചു. സി.എ.ജി നിയമസഭയ്ക്ക് മുകളിലല്ലെന്നും സർക്കാരിന്റെ താത്പര്യം സംരക്ഷിക്കാൻ ഏതറ്റംവരേയും പോകുമെന്നും ധനമന്ത്രി തോമസ് ഐസക് പറഞ്ഞു. എന്നാൽ സർക്കാരിനെ വിമർശിക്കുന്നവരെല്ലാം ആർ.എസ്.എസിനെ അനുകൂലിക്കുന്നവരും വികസനവിരുദ്ധരുമായി ചിത്രീകരിക്കുന്ന സമീപനമാണ് സർക്കാരിന്റേതെന്ന് രമേശ് ചെന്നിത്തല ആരോപിച്ചു.\n14-ാം കേരളനിയമസഭയുടെ അവസാന സമ്മേളനത്തിന്റെ അവസാന ദിവസമാണ് പ്രമേയവുമായി സർക്കാർ എത്തിയത്. പ്രമേയം സഭ ശബ്ദവോട്ടോടെ പാസ്സാക്കി.\nകിഫ്ബിയുടെ മസാലാബോണ്ട് കേന്ദ്രസർക്കാരിന്റെ അധികാരത്തിലുള്ള കടന്നുകയറ്റമാണെന്ന സി.എ.ജിയുടെ പരാമർശം വസ്തുതാപരമായ പിശകാണ്. കിഫ്ബിയുടെ വായ്പകൾ ബജറ്റിന് പുറത്തുള്ളവയാണെന്ന നിഗമനവും തെറ്റാണ്. സർക്കാരിന്റെ വികസനതാത്പര്യങ്ങളെ ഹനിക്കുന്ന, കരട് റിപ്പോർട്ടിൽ ഇല്ലാതിരുന്ന ഭാഗങ്ങൾ അനാവശ്യവും ദുരൂഹവുമായ ധൃതിയിൽ അന്തിമ റിപ്പോർട്ടിൽ കൂട്ടിച്ചേർത്തു. ഈ റിപ്പോർട്ട് ഓഡിറ്റ് ചട്ടങ്ങൾ, സാമാന്യനീതി , പ്രൊഫഷണൽ സമീപനം, രാഷ്ട്രീയ നിഷ്പക്ഷത എന്നിവയുടെ ലംഘനമാണ്. ഇക്കാര്യത്തിൽ സഭയുടെ ഉത്കണ്ഠ സി.എ.ജിയെ അറിയിക്കും. അതിനാൽ സി.എ.ജിയുടെ 2018-19 ലെ സംസ്ഥാന ധന ഓഡിറ്റിൽ കിഫ്ബിയെക്കുറിച്ച് പറയുന്ന 41 മുതൽ 43 വരെയുള്ള പരാമർശങ്ങളും റിപ്പോർട്ടിന്റെ ചുരുക്കത്തിലുള്ള പരാമർശങ്ങളും സഭ നിരാകരിക്കുന്നു.


മിനിമം ബാലന്‍സിന്റെ പേരില് ബാങ്കുകള് നേടിയത് 6246 കോടി രൂപ - FUTURE KERALA - Daily on Business Economy and Society\nന്യൂഡല്‍ഹി: വിവിധയിനം പിഴകളുടെ രൂപത്തില് രാജ്യത്തെ പൊതുമേഖലാ ബാങ്കുകള് സേവിങ്‌സ് ബാങ്ക് അക്കൗണ്ട് ഉടമകളില്‍നിന്ന് മൂന്നരവര്‍ഷത്തിനിടെ തട്ടിയെടുത്തത് പതിനായിരിത്തിലേറെ കോടിയിലേറെ രൂപ. എക്കൗണ്ടില് മിനിമം ബാലന്‍സ് ഇല്ലാതിരിക്കുക, സൗജന്യമായി അനുവദിച്ചതില് കൂടുതല് ഇടപാടുകള് എടിഎം കാര്‍ഡ് ഉപയോഗിച്ച് നടത്തുക തുടങ്ങിയവയുടെ പേരിലാണ് പിഴ.\nപാര്‍ലമെന്റില് ധനമന്ത്രാലയം സമര്‍പ്പിച്ച മറുപടിയിലാണ് ബാങ്കുകളുടെ കൊള്ള വ്യക്തമായത്. എക്കൗണ്ടില് മിനിമം ബാലന്‍സില്ലെന്ന പേരില് ഇക്കാലയളവില് പൊതുമേഖലാ ബാങ്കുകള് 6,246 കോടി പിഴ ഈടാക്കി.\nഎസ്ബിഐ2,894 കോടി, പഞ്ചാബ് നാഷണല് ബാങ്ക്493, കനറ ബാങ്ക്352, സെന്‍ട്രല് ബാങ്ക്348, ബാങ്ക് ഓഫ് ബറോഡ328 കോടിരൂപ എന്നിങ്ങനെയാണ് ഈടാക്കിയ പിഴയുടെ കണക്ക്.\nഎടിഎം ഇടപാടുകള് പരിധി കവിഞ്ഞെന്ന പേരില് ഈടാക്കിയത് 4,145 കോടി രൂപ. എസ്ബിഐ1,154 കോടി, ബാങ്ക് ഓഫ് ഇന്ത്യ464, പഞ്ചാബ് നാഷണല് ബാങ്ക്323, യൂണിയന് ബാങ്ക്241, ബാങ്ക് ഓഫ് ബറോഡ183 കോടിരൂപ.\nസാമ്പത്തികമായി പിന്നോക്കം നില്‍ക്കുന്നവരാണ് ബാങ്കുകളുടെ കൊള്ളയ്ക്ക് ഇരകളാകുന്നവരില് ഭൂരിപക്ഷവും. പാചകവാതക സബ്‌സിഡിയിനത്തില് ലഭിക്കുന്ന തുകയില്‍നിന്നടക്കം പിഴ ഈടാക്കുകയാണ്. അക്കൗണ്ടില് നിശ്ചിതതുക ബാക്കിയില്ലെന്ന പേരില് പിഴ ഈടാക്കുന്ന നടപടി എസ്ബിഐ 2012ല് നിര്‍ത്തിവച്ചിരുന്നു. ഇതര ബാങ്കുകള് മിനിമം തുകയില്ലെന്ന പേരിലുള്ള പിഴ ഈടാക്കല് തുടരുകയും ചെയ്തു. 2016 ഏപ്രില് ഒന്നുമുതല് എസ്ബിഐയും ഈ പിഴ പുനരാരംഭിച്ചു.\nസ്വകാര്യ ബാങ്കുകള് ഈടാക്കിയ പിഴയുടെ കണക്ക് മറുപടിയില് വ്യക്തമാക്കിയില്ല. പുതുതലമുറ ബാങ്കുകളും പേമെന്റ് ബാങ്കുകളും സേവനങ്ങള്‍ക്കുപോലും ഉയര്‍ന്ന നിരക്കാണ് ഈടാക്കുന്നത്. പണം കൈമാറുന്നതിന് പേടിഎം തുടക്കത്തില് ഫീസ് ഈടാക്കിയിരുന്നില്ല. ഇപ്പോള് കനത്ത സേവനനിരക്ക് ചുമത്തുന്നു. വിവിധ സേവനങ്ങള് നല്‍കുന്നതിനുള്ള നിരക്ക് നിശ്ചയിക്കാന് അതത് ബാങ്ക് ഡയറക്ടര് ബോര്‍ഡുകള്‍ക്ക് റിസര്‍വ് ബാങ്ക് അധികാരം നല്‍കിയിട്ടുണ്ടെന്നാണ് സര്‍ക്കാര് വിശദീകരിക്കുന്നത്.\nഎസ്സാര് പവറിന്റെ ഉല്‍പ്പാദനം ഉയര്‍ന്നു


സര്‍ക്കാരിന് അഡീഷണല് ചീഫ് സെക്രട്ടറിയുടെ കത്ത് സര്‍ക്കാരിന് അഡീഷണല് ചീഫ് സെക്രട്ടറിയുടെ കത്ത്\nവ്യവസായ സെക്രട്ടറി സ്ഥാനത്ത് തുടരണോ? സര്....\nPublished on January 12, 2017 at 9:55 am\nവ്യവസായ സെക്രട്ടറി സ്ഥാനത്ത് തുടരണോ? സര്‍ക്കാരിന് അഡീഷണല് ചീഫ് സെക്രട്ടറിയുടെ കത്ത്\nതിരുവനന്തപുരം: ബന്ധുനിയമന വിവാദത്തില് പ്രതിചേര്‍ക്കപ്പെട്ട പശ്ചാത്തലത്തില് രാജിസന്നദ്ധ അറിയിച്ച് സര്‍ക്കാരിന് അഡീഷണല് ചീഫ് സെക്രട്ടറി പോള് ആന്റണിയുടെ കത്ത്. വ്യവസായ വകുപ്പില് നിന്ന് ഒഴിയാന് താല്‍പര്യമുണ്ടെന്നാണ് അദ്ദേഹം ചീഫ് സെക്രട്ടറിക്ക് സമര്‍പ്പിച്ച രാജികത്തില് വ്യക്തമാക്കുന്നത്. പ്രതിയായതിനാല് വ്യവസായ വകുപ്പിന്റെ സെക്രട്ടറിസ്ഥാനത്ത് തുടരുന്നത് ധാര്‍മികമായി ശരിയില്ലെന്നും അദ്ദേഹം രാജികത്തില് വ്യക്തമാക്കുന്നു.\nഅതേസമയം രാജിസ്വീകരിച്ച ചീഫ് സെക്രട്ടറി ഇക്കാര്യത്തില് അന്തിമ തീരുമാനം എടുക്കേണ്ടത് സര്‍ക്കാറാണെന്നും അറിയിച്ചു. മുന് വ്യവസായ മന്ത്രിയായിരുന്ന ഇ.പി ജയരാജനെ ഒന്നാം പ്രതിയാക്കിയ ബന്ധു നിയമനവിവാദത്തില് പോള് ആന്റണി മൂന്നാം പ്രതിയാണ്. ജയരാജന്റെ ശിപാര്‍ശകത്തില് ഒപ്പിട്ടത് പോള് ആന്റണിയായിരുന്നു. മതിയായ പരിശോധനയൊന്നും നടത്താതെയായിരുന്നു പോള് ആന്റണി കത്തില് ഒപ്പിട്ടതെന്നായിരുന്നു വിജിലന്‍സ് എഫ്.ഐ.ആറില് വ്യക്തമാക്കിയിരുന്നത്.\nഐ.എ.എസ് ഉദ്യോഗസ്ഥരുടെ പ്രതിഷേധം മറ്റൊരു തലത്തിലേക്ക് നീങ്ങുന്നതിന്റെ സൂചനയാണ് പോള് ആന്റണിയുടെ രാജി. നേരത്തെ ചീഫ് സെക്രട്ടറി എസ്.എം വിജയാനന്ദ് തന്നെ രാജിക്കൊരുങ്ങിയതായി വാര്‍ത്തകളുണ്ടായിരുന്നു.ബന്ധു നിയമന വിവാദത്തിൽ മൂന്നാം പ്രതിയാണ് പോൾ ആന്റണി. കേസിൽ ഇ.പി ജയരാജന് വ്യവസായ മന്ത്രിസ്ഥാനം നഷ് ടമായിരുന്നു. വ്യവസായ വകുപ്പ് സെക്രട്ടറിയായ പോള് ആന്റണിയെ മൂന്നാം പ്രതിയാക്കി വിജിലൻസ് എഫ്.ഐ.ആര് രജിസ്റ്റര് ചെയ്തത് കഴിഞ്ഞ ദിവസമാണ്.


മോഡലുകളുടെ മരണം ദുരൂഹതയേറുന്നു. സൈജുവിൻ്റെ ഫോണിൽ നിരവധി യുവതികളുടെ ചിത്രങ്ങൾ. - Malayalam News\nകൊച്ചി: കേരളക്കരയെ ഒന്നാകെ ഞെട്ടിച്ച മോഡലുകളുടെ മരണം കൂടുതൽ വഴിത്തിരിവിലേക്ക്. കേസുമായി ബന്ധപ്പെട്ട് തെളിവെടുപ്പുകൾ പുരോഗമിക്കുകയാണ്. മോഡലുകളും സൈജുവും ഡി.ജെ. പാർട്ടിയിൽ പങ്കെടുത്ത ഫോർട്ട്കൊച്ചി നമ്പർ 18 ഹോട്ടൽ, മോഡലുകളുടെ കാർ തടഞ്ഞുനിർത്തി സംസാരിച്ച കുണ്ടന്നൂർ ജങ്ഷൻ, അപകടം നടന്ന പാലാരിവട്ടം ചക്കരപ്പറമ്പ് എന്നിവടങ്ങളിൽ പോലീസ് തെളിവെടുപ്പ് നടത്തി. വാഹനം പിന്തുടർന്ന കാര്യങ്ങൾ സൈജു അന്വേഷണ സംഘത്തിനു മുന്നിൽ വിവരിച്ചു.\nസൈജുവിന് മയക്കുമരുന്ന് സംഘവുമായി ബന്ധമുണ്ടോയെന്ന് പരിശോധിക്കുമെന്ന് അന്വേഷണ സംഘം അറിയിച്ചു. ഇയാൾ നടത്തിയ മൊബൈൽ ചാറ്റുകൾ കേന്ദ്രീകരിച്ചും അന്വേഷണം പുരോഗമിക്കുകയാണ്. ഡി.ജെ. പാർട്ടികളിൽ പങ്കെടുത്തതിന്റെ ചിത്രങ്ങളും വീഡിയോകളും മൊബൈൽ ഫോണിൽനിന്ന് കണ്ടെടുത്തിട്ടുണ്ട്. സിന്തറ്റിക് ലഹരിവസ്തുക്കളുടെയും ഇവ ഉപയോഗിക്കുന്നതിന്റെയും ചിത്രങ്ങളും സൈജുവിന്റെ ഫോണിലുണ്ട്. നിരവധി യുവതികളുടെ ചിത്രങ്ങളും കണ്ടെത്തിയതായി അന്വേഷണ സംഘം അറിയിച്ചു.\nവെള്ളിയാഴ്ച ചോദ്യം ചെയ്യാൻ വിളിച്ചുവരുത്തിയ ശേഷം സൈജുവിനെ അറസ്റ്റ് ചെയ്യുകയായിരുന്നു. അപകടകരമായ രീതിയിൽ വാഹനം ഓടിച്ചതിനും സൈജുവിനെതിരേ കേസുണ്ട്. സാമ്പത്തിക തട്ടിപ്പുമായി ബന്ധപ്പെട്ട മറ്റൊരു കേസിൽ പാലാരിവട്ടം സ്റ്റേഷനിലും സൈജുവിന്റെ അറസ്റ്റ് രേഖപ്പെടുത്തിയിട്ടുണ്ട്.


Luknow murder | Newsthen l The news interactive\nWeb DeskJune 2, 2021\nഅത്താഴത്തിന് സാലഡ് വിളമ്പിയില്ല; ഭാര്യയെ കൊലപ്പെടുത്തി. മകന് ഗുരുതരപരിക്ക്\nലഖ്നൗ: അത്താഴത്തിന് സാലഡ് വിളമ്പാത്തതിൽ കുപിതനായ ഭർത്താവ് ഭാര്യയെ തൂമ്പ കൊണ്ട് അടിച്ചു കൊന്നു. ഉത്തർ പ്രദേശിലെ ശാമലി ജില്ലയിലാണ് സംഭവം. കൊലപാതകത്തിന് ശേഷം ഒളിവിൽ പോയ…\nnew[email protected] +918921970061


Girls in shelter home were drugged | ''പുരുഷന്മാരുടെ അരികിലേക്ക വിടും മുമ്പ് ഒരു മരുന്നു തരും വേദനയെടുക്കാതിരിക്കാന്, നല്ല രസമായിരുന്നോ എന്ന് തിരിച്ചുവരുമ്പോള് ചോദിക്കും'' ; യുപി ബാലികാ സദനത്തില് പീഡനത്തിനിരയായ പെണ്‍കുട്ടി | Mangalam\nSunday, August 25, 2019 Last Updated4Min 23 Sec ago English Edition\nMonday 19 Nov 2018 10.26 AM\n''മാഡം ഞങ്ങളെ പുരുഷന്മാരുടെ അരികിലേക്ക് അയയ്ക്കുന്നതിന് മുമ്പായി ഞങ്ങള്‍ക്ക് ഒരു മരുന്നു തരും. ഈ മരുന്നു കഴിച്ചാല് വേദനയെടുക്കില്ലെന്ന് പറഞ്ഞാണ് തരുന്നത്. എല്ലാം കഴിഞ്ഞു വരുമ്പോള് വലിയ ആള്‍ക്കാരുമായി ഇന്ന് നല്ല രസമയിരുന്നില്ലേ എന്ന് പതിവായി ചോദിക്കും. പോലീസിനോടോ മറ്റാരോടെങ്കിലുമോ ഈ വിവരം പറയരുതെന്നും അവര് വന്നാ അടിക്കുമെന്നും പറയുമായിരുന്നു.'' കൂട്ട ബലാത്സംഗക്കേസില് ഉത്തര്‍പ്രദേശിലെ ഒരു ബാലികാ സദനത്തിലെ 13 കാരി പോലീസിനോട് വെളിപ്പെടുത്തിയതാണ് ഈ വിവരം.\nഉത്തര്‍പ്രദേശിനെ ഞെട്ടിച്ച ദിയോറിയ ജില്ലയിലെ മാ വിന്ധ്യാവാസിനി മഹിളാ ബാലികാ സര്‍ണക്ഷന് ഗൃഹവുമായി ബന്ധപ്പെട്ട പെണ്‍വാണിഭക്കേസില് ഞെട്ടിക്കുന്ന വെളിപ്പെടുത്തലുകളാണ് പുറത്തുവന്നിരിക്കുന്നത്. 15 പോലും തികയാത്ത പെണ്‍കുട്ടികളെ ഉന്നതന്മാര്‍ക്ക് വേശ്യാവൃത്തിക്ക് കൂട്ടിക്കൊടുക്കുന്നു എന്ന് ആഗസ്റ്റില് പൊട്ടിപ്പുറപ്പെട്ട കേസില് ഉന്നതരെ രസിപ്പിക്കാന് അയയ്ക്കും മുമ്പായി പെണ്‍കുട്ടികള്‍ക്ക് വേദന അറിയാതിരിക്കാന് മയക്കുമരുന്ന് കഴിപ്പിച്ചിരുന്നു എന്നാണ് ഇരകളുടെ വെളിപ്പെടുത്തല്. ആഗസ്റ്റ്6ന് യുപി പോലീസിലെ വനിതാ സെല്ലാണ് മൊഴി രേഖപ്പെടുത്തിയത്. അലഹബാദ് ഹൈക്കോടതിയില് റിപ്പോര്‍ട്ട് യുപി പോലീസിലെ സിറ്റ് സമര്‍പ്പിച്ചിരിക്കുകയാണ്.\nബാലികാസദനത്തില് നിന്നും കാണാതായ പെണ്‍കുട്ടികള് വ്യാപകമായി ലൈംഗിക പീഡനത്തിന് ഇരയായതായി പോലീസ് കണ്ടെത്തി. ഷെല്‍ട്ടര് ഹോമില് നിന്നും 11 കാരി ചാടിപ്പോയ സംഭവത്തെ തുടര്‍ന്നാണ് ഞെട്ടിക്കുന്ന പെണ്‍വാണിഭ സംഭവങ്ങളിലേക്ക് വെളിച്ചം വീശിയത്. പെണ്‍കുട്ടിയുടെ രക്ഷപ്പെടല് കേസുമായി ബന്ധപ്പെട്ട വെളിപ്പെടുത്തലിലേക്ക് നയിക്കുകയായിരുന്നു. ഷെല്‍ട്ടര്‍ഹോമിന്റെ ഉടമ ഗിരിജ ത്രിപാഠിയ്‌ക്കെതിരേ മൊഴി നല്‍കിയ 12 കാരിയാണ് മാഡം തങ്ങളെ ഉന്നതര്‍ക്ക് കൊടുക്കും മുമ്പ് മയക്കുമരുന്ന് കഴിപ്പിക്കുമായിരുന്നെന്ന് മൊഴി നല്‍കിയത്.\nസംഭവം ആരോടും പറയരുതെന്നും പോലീസ് എത്തിയാല് തല്ലുമെന്നുമായിരുന്നു പെണ്‍കുട്ടികളെ ഗിരിജ ധരിപ്പിച്ചിരുന്നത്. ഓരോ തവണ തിരിച്ചുവരുമ്പോഴും വല്യവല്യ ആള്‍ക്കാരുമായി ഇന്നു നല്ല രസമായിരുന്നോ എന്നും ചോദിച്ചിരുന്നു. അഞ്ചുമാസം മാത്രം മുമ്പ് മാത്രം ഷെല്‍ട്ടര് ഹോമില് എത്തിയ തന്നെ മാസം അഞ്ചും ആറും തവണ പുറത്ത് വിട്ടിരുന്നതായി ഒരു 12 കാരി നല്‍കിയ മൊഴിയില് പറയുന്നു.\n'' വൈകുന്നേരം നാലു മണിയോടെ ഒരു കാര് വരും. പിറ്റേന്ന് രാവിലെ തിരിച്ചു കൊണ്ടുവിടും. ഓരോ തവണയും വേറെ വേറെ ആള്‍ക്കാരാണ് വരുന്നത്. ചിലപ്പോള് ചിലര് വരുന്നത് ബൈക്കിലായിരിക്കും.'' പെണ്‍കുട്ടി പറഞ്ഞു. ഗിരിജയ്ക്ക് പണം നല്‍കിയ ശേഷമാണ് ഇടപാടുകാര് പെണ്‍കുട്ടികളെ കൊണ്ടുപോയിരുന്നത്. അതുപോലെ തന്നെ ബാലികാസദനം ശോചനീയമായ അവസ്ഥയില് ആയിരുന്നു. വൃത്തിയാക്കലും തുണി കഴുകലും പോലെയുള്ള ജോലികള് ചെയ്തില്ലെങ്കില് ക്രൂരമായ ശിക്ഷകള് ഏറ്റുവാങ്ങേണ്ടി വരുമായിരുന്നു. ഇരകളെ ഇപ്പോള് യുപിയില് ഉടനീളമുള്ള വിവിധ സ്ഥാപനങ്ങളില് സുരക്ഷിതമായി പാര്‍പ്പിച്ചിരിക്കുകയാണ്.


സ്‌കൂള് തുറക്കല് ജൂണ് 1 ന് തന്നെ; ഔദ്യോഗിക പ്രഖ്യാപനം ഈയാഴ്ച - themediasyndicate\nസ്‌കൂള് തുറക്കല് ജൂണ് 1 ന് തന്നെ; ഔദ്യോഗിക പ്രഖ്യാപനം ഈയാഴ്ച\nതൃശ്ശൂര്: രണ്ടു മാസത്തെ അവധിക്കു ശേഷം സംസ്ഥാനത്തെ പൊതു വിദ്യാലയങ്ങള് ജൂണ് ഒന്ന് വെള്ളിയാഴ്ച തന്നെ തുറക്കാന് സര്‍ക്കാര് തീരുമാനിച്ചു. ജൂണ് രണ്ട് ശനിയാഴ്ചയും പ്രവൃത്തി ദിവസമായിരിക്കും. ഔദ്യോഗിക പ്രഖ്യാപനം ഈയാഴ്ച ഉണ്ടാകും. നിലവിലെ കീഴ്‌വഴക്കമനുസരിച്ച് ബുധനാഴ്ചയോ തിങ്കളാഴ്ചയോ സ്‌കൂള് തുറക്കുന്ന രീതിക്കണ് ഇത്തവണ മാറ്റം.\n220 പ്രവൃത്തിദിവസം അടുത്ത അധ്യയനവര്‍ഷം ഉണ്ടാവണമെന്നതിനാലാണ് സര്‍ക്കാര് ഇങ്ങനെയൊരു തീരുമാനം എടുത്തിരിക്കുന്നത്. പുതിയ വിദ്യാഭ്യാസാവകാശ നിയമത്തിലെ വ്യവസ്ഥകള് പ്രകാരം സ്‌കൂള് ഉച്ചഭക്ഷണത്തിന് കേന്ദ്രസര്‍ക്കാര് ഫണ്ട് അനുവദിക്കണമെങ്കില് 220 പ്രവൃത്തിദിനം വേണം. അടുത്ത അധ്യയനവര്‍ഷം മുന്‍കൊല്ലത്തെക്കാള് കൂടുതല് ശനിയാഴ്ചകള് പ്രവൃത്തിദിനമാകും. അടുത്ത വര്‍ഷത്തേക്കുള്ള പൊതുവിദ്യാഭ്യാസ കലണ്ടര് പുറത്തിറങ്ങിയാലേ ശനിയാഴ്ചകളിലെ പ്രവൃത്തിദിനങ്ങള് അറിയാന് കഴിയൂ.\nമേയ് 31 തിങ്കളാഴ്ചയാണെങ്കില് തൊട്ടടുത്ത ബുധനാഴ്ചയോ, ബുധനാഴ്ചയാണെങ്കില് അടുത്ത തിങ്കളാഴ്ചയോ ആണ് സ്‌കൂള് തുറന്നിരുന്നത്. ആ പതിവനുസരിച്ച് ഇക്കൊല്ലം ജൂണ് നാലിന് തിങ്കളാഴ്ച സ്‌കൂള് തുറക്കുമെന്നായിരുന്നു പ്രചരിച്ചിരുന്നത്. ജൂണ് നാലിന് സ്‌കൂള് തുറക്കുമെന്നാണ് സംസ്ഥാനത്തെ മിക്ക സി.ബി.എസ്.ഇ. സ്‌കൂളുകളും അറിയിച്ചിരിക്കുന്നത്. സി.ബി.എസ്.ഇ. സ്‌കൂളുകള്‍ക്ക് ഈ തീരുമാനം ബാധകമല്ല.\nTags: -school-opens-on-june-1സ്‌കൂള് തുറക്കല് ജൂണ് 1 ന് തന്നെ


സ്വര്‍ണവിലയില് മാറ്റമില്ലാതെ തുടരുന്നു - Malayalam Goodreturns\n» സ്വര്‍ണവിലയില് മാറ്റമില്ലാതെ തുടരുന്നു\nUpdated: Thursday, August 22, 2019, 14:21 [IST]\nസ്വര്‍ണവിലയില് മാറ്റമില്ല. പവന് 27920 രൂപയിലാണ് ഇന്ന് വ്യാപാരം നടക്കുന്നത്. ഗ്രാമിന് 3490 രൂപയാണ്. ഇന്നലെ പവന് 80 രൂപ കൂടിയിരുന്നു. ആഗസ്റ്റ് 18 ന് ചരിത്രത്തിലെ ഏറ്റവും ഉയര്‍ന്ന നിരക്കിലായിരുന്നു സ്വര്‍ണവില. ഗ്രാമിന് 3,500 രൂപയും പവന് 28,000 രൂപയുമായിരുന്നു സ്വര്‍ണത്തിന്. ആഗോള വിപണിയില് ട്രോയ് ഔണ്‍സ് സ്വര്‍ണ്ണത്തിന് നിരക്ക് വീണ്ടും 1,500 ഡോളറിന് മുകളിലേക്ക് ഉയര്‍ന്നു. 1,502.52 ഡോളറാണ് അന്താരാഷ്ട്ര സ്വര്‍ണവില. കഴിഞ്ഞ ഒരു മാസത്തിനിടയില് 90 ഡോളറിനടുത്താണ് സ്വര്‍ണവിലയില് വര്‍ധന ഉണ്ടായത്.\nഓഗസ്റ്റ് മാസം മാത്രം പവന് 2,120 രൂപ വര്‍ധിച്ചിരുന്നു. വിവാഹസീസണ് അടുത്തതും ഓണക്കാലമായതുമാണ് കേരളത്തില് സ്വര്‍ണവില ഉയരാന് കാരണമായിട്ടുള്ളത്. കഴിഞ്ഞ ഒരു വര്‍ഷത്തിനിടെ 6000 രൂപയാണ് ഒരു പവന് സ്വര്‍ണത്തിന് കൂടിയത്.കഴിഞ്ഞ വര്‍ഷം ഓഗസ്റ്റ് 15 ന് 22,000 രൂപയായിരുന്നു ഒരു പവന് സ്വര്‍ണത്തിന്റെ വില. സ്വര്‍ണ വില കുതിച്ചുയരുന്നതിനാല് ജ്വല്ലറികളില് വില്‍പ്പനയിലും ഇടിവുണ്ടായിട്ടുണ്ട്.\nഉയര്‍ന്ന വിലയ്ക്ക് കാരണമായ ആഭരണങ്ങള് കൂടുതല് ആളുകള് വില്‍ക്കുന്നതിനാല് ജ്വല്ലറികള് സ്‌ക്രാപ്പ് വിതരണത്തില് വര്‍ധനവ് രേഖപ്പെടുത്തിയിട്ടുണ്ട്. വേള്‍ഡ് ഗോള്‍ഡ് കൗണ്‍സില് പുറത്തുവിട്ട കണക്കുകള് പ്രകാരം കഴിഞ്ഞ മൂന്ന് മാസത്തിനിടെ 213 ടണ് സ്വര്‍ണ്ണം ഇന്ത്യയിലേക്ക് ഇറക്കുമതി ചെയ്തിട്ടുണ്ട്. ഇറക്കുമതിയില് കഴിഞ്ഞ വര്‍ഷത്തേക്കാള് 13 ശതമാനം വര്‍ധന രേഖപ്പെടുത്തിയിട്ടുണ്ട്.\nകഴിഞ്ഞ ഫെബ്രുവരിയിലാണ് സ്വര്‍ണവില ആദ്യമായി 25,000 രൂപ കടന്നത്.അമേരിക്കയും ചൈനയും തമ്മിലുള്ള വ്യാപാരയുദ്ധം മുറുകുന്നതും രൂപയുടെ മൂല്യത്തകര്‍ച്ചയുമാണ് ഇന്ത്യന് വിപണിയില് സ്വര്‍ണ്ണവില ഉയരാന് ഇടയാക്കുന്നത്.കഴിഞ്ഞ ഒരു വര്‍ഷത്തിനിടെ 20 ശതമാനത്തിലേറെ വര്‍ധനയാണ് സ്വര്‍ണ്ണവിലയില് ഉണ്ടായിരിക്കുന്നത്. ആഗോളവിപണിയിലെ വിലവര്‍ദ്ധനവിന് അനുസരിച്ചാണ് ആഭ്യന്തരവിപണിയിലും സ്വര്‍ണ വില കൂടുന്നത്. 2019-20 കാലയളവില് ആഗോള സാമ്പത്തിക മാന്ദ്യത്തിന് സാധ്യതയുണ്ടെന്ന റിപ്പോര്‍ട്ടുകള് നിലനില്‍ക്കുന്നതിനാല് അടുത്തെങ്ങും വില വലിയ തോതില് കുറയാന് സാധ്യതയില്ലെന്നാണ് വിദഗ്ധര് പറയുന്നത്.\nThe gold price remains unchanged


സമൃദ്ധി@കൊച്ചി പദ്ധതിയിലേക്ക് പൊതുജന പിന്തുണ തേടി കൊച്ചി കോര്‍പ്പറേഷന് – Kairali News | Kairali News Live l Latest Malayalam News\nസമൃദ്ധി@കൊച്ചി പദ്ധതിയിലേക്ക് പൊതുജന പിന്തുണ തേടി കൊച്ചി കോര്‍പ്പറേഷന്\nഉച്ചയ്ക്ക് നല്ല കിടിലന് ജീരാ റൈസ് ട്രൈ ചെയ്താലോ…\nപത്തു രൂപയുടെ ഉച്ചഭക്ഷണം പദ്ധതിയിലേക്ക് പൊതുജന പിന്തുണ തേടി കൊച്ചി കോര്‍പ്പറേഷന്. ഇതിനായി സമൃദ്ധി@കൊച്ചി എന്ന പേരില് ബാങ്ക് അക്കൗണ്ട് തുടങ്ങിയതായി മേയര് എം അനില്‍കുമാര് പറഞ്ഞു.\nമിതമായ നിരക്കില് മികച്ച ഭക്ഷണം നല്‍കുന്ന പദ്ധതിക്കായി കൂടുതല് പേരുടെ പിന്‍തുണ ലഭിക്കുമെന്നാണ് പ്രതീക്ഷയെന്നും അദ്ദേഹം കൂട്ടിച്ചേര്‍ത്തു. വിശപ്പ് രഹിത കൊച്ചി എന്ന ലക്ഷ്യം നിറവേറ്റുന്നതിനായാണ് കൊച്ചി കോര്‍പ്പറേഷന് 10 രൂപയ്ക്ക് ഉച്ചഭക്ഷണം നല്‍കുന്ന സമൃദ്ധി@കൊച്ചി എന്ന പദ്ധതി നടപ്പിലാക്കിയത്.\nകോര്‍പ്പറേഷന്റെ ബഡ്ജറ്റില് ഉള്‍പ്പെടുത്തി നടപ്പിലാക്കിയ പദ്ധതിക്ക് ഇതിനകം മികച്ച സ്വീകാര്യതയും ലഭിച്ചു. പ്രവര്‍ത്തനമാരംഭിച്ചു5ദിവസം കൊണ്ട് പതിനായിരത്തില്‍പരം ആളുകള്‍ക്കാണ് പത്തു രൂപയുടെ ഉച്ചഭക്ഷണം നല്‍കിയത്.\nഅതുകൊണ്ട് ഈ പദ്ധതി ദീര്‍ഘനാള് നിലനിര്‍ത്താനുള്ള തയ്യാറെടുപ്പിലാണ് കൊച്ചി കോര്‍പ്പറേഷന്. മിതമായ നിരക്കില് മികച്ച ഭക്ഷണം നല്‍കാന് പൊതുജനങ്ങളുടെ പിന്‍തുണ ഉറപ്പുവരുത്താനാണ് കോര്‍പ്പറേഷന്റെ തീരുമാനം. ഇതിനായി സമൃദ്ധി@കൊച്ചി എന്ന പേരില് ബാങ്ക് അക്കൗണ്ട് തുടങ്ങിയതായി മേയര് എം അനില്‍കുമാര് പറഞ്ഞു.\nജനകീയഹോട്ടലിന്റെ പ്രവര്‍ത്തനങ്ങള്‍ക്ക് ചുക്കാന് പിടിക്കുന്നത് കോര്‍പ്പറേഷനിലെ കുടുംബശ്രീ അംഗങ്ങളാണ്. വിശപ്പ് അടക്കുന്നതിനൊപ്പം ഇവര്‍ക്ക് മാന്യമായ വേതനം നല്‍കുക എന്ന ലക്ഷ്യം കൂടി പദ്ധതിക്കുണ്ട്. അതുകൊണ്ട്തന്നെ നിരവധി പേരില് നിന്ന് സംഭാവന ലഭിക്കുമെന്ന പ്രതീക്ഷയിലാണ് കോര്‍പ്പറേഷന്.


Republic Day Flower Show In Bangalore Lalbagh 2020 - Dates, Timings, Ticket Rates and How To Reach - Malayalam Nativeplanet\n»ഉദ്യാനനഗരിയെ സുന്ദരിയാക്കുവാൻ ലാൽബാഗ് റിപ്പബ്ലിക് ഡേ ഫ്ലവർ ഷോ\nUpdated: Saturday, January 25, 2020, 11:29 [IST]\n13 hrs ago മരോട്ടിച്ചാൽ ലോകത്തിന്‍റെ ചെസ് ഗ്രാമമായ കഥ!\n16 hrs ago തലശ്ശേരി ബിരിയാണി മുതൽ ലക്കോട്ടപ്പം വരെ! കണ്ണൂർ രുചികൾ തേടിയൊരു യാത്ര\n19 hrs ago ഒന്നാം സ്ഥാനത്ത് താജ്മഹൽ..പിന്നിലാക്കിയത് അമേരിക്കയെയും ചൈനയേയും!!\nപുഷ്പനഗരിയായ ബെംഗളൂരു ഒന്നുകൂടി സുന്ദരിയാകുന്ന സമയം...അതാണ് ലാൽബാഗ് ഫ്ലവർഷോ. ലോകത്തിന്റെ വിവിധ ഭാഗങ്ങളിൽ നിന്നും വിരുന്നെത്തി, നിറമുള്ള കാഴ്ചകൾ പകർന്നു തരുന്ന ലാൽബാഗ് ഫ്ലവർഷോ ബാംഗ്ലൂർ നിവാസികൾ കാത്തിരിക്കുന്ന ദിനങ്ങളാണ്.\nഇത്തവണ റിപ്പബ്ലിക് ദിനാഘോഷങ്ങളുടെ ഭാഗമായി നടക്കുന്ന പുഷ്പമേള ജനുവരി 26 ഞായറാഴ്ച അവസാനിക്കുകയാണ്.\nപുഷ്പനഗരമായ ബാംഗ്ലൂരിനെ കൂടുതൽ സുന്ദരിയാക്കുന്ന കാര്യങ്ങൾ നിരവധിയുണ്ട്. അതിലൊന്നാണ് ലാൽബാഗ് ഫ്ലവർഷോ. ലാൽബാഗ് റിപ്പബ്ലിക് ഡേ ഫ്ലവർഷോയുടെ വിശേഷങ്ങളിലേക്ക്....\nകർണാടക ഹോർട്ടികൾച്ചർ വകുപ്പ് മൈസൂർ ഹോർട്ടികൾച്ചർ സൊസൈറ്റിയുമായി ചേർന്നാണ് 2020 ലെ ലാൽബാഗ് റിപ്പബ്ലിക് ഡേ ഫ്ലവർഷോ നടത്തുന്നത്.\n2020 ൽ 211-ാമത് പുഷ്പമേളയിൽ സ്വാമി വിവേകാനന്ദന് എന്ന തീമിനെ അടിസ്ഥാനമാക്കിയാണ് പ്രദർശനം ഒരുക്കിയിരിക്കുന്നത്. സ്വാമി വിവേകാനന്ദന്റെ 157-ാമത് ജന്മവാർഷികം പ്രമാണിച്ചാണ് ഈ തീം തിരഞ്ഞെടുത്തിരിക്കുന്നത്.\nഏകദേശം ആറുലക്ഷം പൂക്കൾ ഉപയോഗിച്ച് കന്യാകുമാരിയിലെ വിവേകാനന്ദപ്പാറ, അദ്ദേഹത്തിന്റെ പ്രസിദ്ധമായ ചിക്കാഗോ പ്രസംഗം, വിവേകാനന്ദന്റെ പ്രതിമ എന്നിവ ഒരുക്കിയിരിക്കുന്നത്.\nബ്രസീൽ, തായ്‌ലൻഡ്, അർജന്റീന എന്നിവയുൾപ്പെടെയുള്ള പത്ത് രാജ്യങ്ങളിൽ നിന്നുള്ള പൂക്കൾ ഇവിടെ പ്രദർശനത്തിനെത്തിയിട്ടുണ്ട്.\nമുതിർന്നവർക്ക് 70 രൂപയും കുട്ടികൾക്ക് 20 രൂപയുമാണ് ടിക്കറ്റ് നിരക്ക്. ശനി, ഞായർ ഒഴികെയുള്ള ദിവസങ്ങളിൽ സ്കൂൾവിദ്യാർഥികൾക്ക് പ്രവേശനം സൗജന്യമായിരിക്കും. രാവിലെ 9.30 മുതൽ വൈകീട്ട് 6.30വരെയായിരിക്കും ടിക്കറ്റുകൾ നൽകുക. 2020 ജനുവരി 27 ന് ആരംഭിച്ച പുഷ്പമേള ജനുവരി 26ന് സമാപിക്കും.


ദേശീയ താരങ്ങള്‍ക്ക് കൂടുതല് ആനുകൂല്യങ്ങള് നല്‍കാന് സൌദി\n20 May, 2018 at 03:24 AM\nനിതാഖാത്തില് നാല് പേരായി പരിഗണിക്കാനും സല്‍മാന് രാജാവിന്റെ അധ്യക്ഷതയില് ചേര്‍ന്ന മന്ത്രിസഭാ യോഗം തീരുമാനിച്ചു.\nരാജ്യത്തെ പ്രതിനിധീകരിച്ച് അന്താരാഷ്ട്ര വേദികളിലെത്തുന്ന കലാകാരന്മാര്‍ക്കും കളിക്കാര്‍ക്കും കൂടുതല് ആനുകൂല്യങ്ങള് നല്‍കാന് സൌദി മന്ത്രിസഭ തീരുമാനിച്ചു. ജോലി, വിദ്യാഭ്യാസം, ഇതര ആനുകൂല്യങ്ങള് എന്നിവയില് കൂടുതല് പരിഗണന ലഭിക്കും. നിതാഖാത്തില് നാല് പേരായി പരിഗണിക്കാനും സല്‍മാന് രാജാവിന്റെ അധ്യക്ഷതയില് ചേര്‍ന്ന മന്ത്രിസഭാ യോഗം തീരുമാനിച്ചു.\nഅന്താരാഷ്ട്ര തലത്തിലോ മേഖലാടിസ്ഥാനത്തിലോ ദേശീയാടിസ്ഥാനത്തിലോ കഴിവുതെളിയിച്ച കളിക്കാരെയും കാലാകാരന്മാരെയും പ്രോത്സാഹിപ്പിക്കുന്നതിന്റെ ഭാഗമായാണ് മന്ത്രിസഭ തീരുമാനമെന്ന് വാര്‍ത്താവിനിമയ മന്ത്രിയുടെ ചുമതല വഹിക്കുന്ന ഡോ. ഇസാം ബിന് സഅദ് പറഞ്ഞു. സൗദിയുടെ അന്തസിന് നിരക്കുന്ന രീതിയില് രാഷ്ട്രത്തെ പ്രതിനിധീകരിക്കുന്ന കലാകാരന്മാര്‍ക്കും കളിക്കാര്‍ക്കുമാണ് പുതിയ ആനുകൂല്യങ്ങള് ലഭിക്കുക.\nതൊഴില് രംഗത്ത് നടപ്പാക്കിയ നിതാഖാത്തില് ഇവരെ നാല് പൗരന്മാരുടെ പരിഗണനയിലാണ് കണക്കാക്കുക. രാഷ്ട്രത്തിന്റെ ചെലവില് വിദേശത്ത് പഠിക്കാനും വിസിറ്റിങ് വിദ്യാര്‍ഥി പദവിക്കും ഇവര്‍ക്ക് അര്‍ഹതയുണ്ടായിരിക്കും. വിദേശത്ത് പരിശീലനത്തിലുള്ള കളിക്കാര്‍ക്ക് അതത് രാജ്യത്ത് പഠിക്കാന് അവസരം നല്‍കും. പഠനത്തിനിടെ പരിശീലനത്തിന് വിദേശത്ത് പോകുന്നവര്‍ക്ക് അവിടെ പഠനം തുടരാന് അവസരമൊരുക്കാന് വിദ്യാഭ്യാസ മന്ത്രാലയത്തിന് മന്ത്രിസഭ നിര്‍ദേശം നല്‍കി.


എനിക്ക് വിശ്വസമില്ലാത്ത സഹതാരം റണ്‍ബീര് ആണ്; കത്രീന കൈഫ് പറയുന്നു | Katrina Kaif Ranbir Kapoor actress says she lost trust in him bharat movie promotion salman khan\nഎനിക്ക് വിശ്വസമില്ലാത്ത സഹതാരം റണ്‍ബീര് ആണ്; കത്രീന കൈഫ് പറയുന്നു\nJun 3, 2019, 10:43 AM IST\nപ്രണയത്തകര്‍ച്ചയില് നിന്ന് താന് ഒരുപാട് പാഠങ്ങള് പഠിച്ചുവെന്ന് കത്രീന പറയുന്നു.\nബോളിവുഡില് ഒരു കാലത്ത് ചൂടുപിടിച്ച വാര്‍ത്തയായിരുന്നു കത്രീന കൈഫ് - റണ്‍ബീര് കപൂര് പ്രണയം. തന്റെ ആദ്യ ചിത്രമായ സാവരിയ പുറത്തിറങ്ങിയതിന് ശേഷം റണ്‍ബീര് നടി ദീപിക പദുക്കോണുമായി പ്രണയത്തിലായിരുന്നു. ഓം ശാന്തി ഓമിലൂടെ ദീപികയും ബോളിവുഡില് അരങ്ങേറ്റം കുറിച്ച സമയത്താണ് ഇരുവരും പ്രണയബദ്ധരാകുന്നത്. ആ ബന്ധം തകര്‍ന്നതിന് ശേഷമാണ് കത്രീന-റണ്‍ബീര് പ്രണയം വാര്‍ത്തകളിലിടം പിടിക്കുന്നത്. 2013 ല് തുടങ്ങിയ ബന്ധം 2016 ല് വേര്‍പിരിഞ്ഞു.\nപ്രണയത്തകര്‍ച്ചയില് നിന്ന് താന് ഒരുപാട് പാഠങ്ങള് പഠിച്ചുവെന്ന് കത്രീന പറയുന്നു. പുതിയ ചിത്രമായ ഭാരത് എന്ന സിനിമയുടെ പ്രചരണവുമായി ബന്ധപ്പെട്ട അഭിമുഖത്തില് നടി നേഹ ധൂപിയയോട് സംസാരിക്കുകയായിരുന്നു കത്രീന.\n'ജീവിതത്തെയും കരിയറിനെയും ഞാന് നോക്കി കാണുന്ന രീതിയില് മാറ്റങ്ങള് സംഭവിച്ചു. ഞാന് ഒരുപാട് കഠിനാധ്വാനം ചെയ്തിട്ടാണ് ഇവിടെ വരെ എത്തി നില്‍ക്കുന്നത്.\nഅതിനിടയിലാണ് പ്രണയം സംഭവിക്കുന്നത്. ജോലി അല്ലാതെ മറ്റൊരു വിഷയം എന്റെ ജീവിതത്തെ ഇത്ര ആഴത്തില് സ്വാധീനിക്കുന്നത് ആദ്യമായിട്ടായിരുന്നു. എന്നെ സംബന്ധിച്ച് ആ ബന്ധം ജീവന് തന്നെയായിരുന്നു. അതിലായിരുന്നു എന്റെ ശ്രദ്ധ മുഴുവന്. എന്നാല് ഇന്ന് തിരിഞ്ഞു നോക്കുമ്പോള് എനിക്ക് കുറ്റബോധമില്ല. കാരണം അതില് നിന്ന് ഞാന് ഒരുപാട് പാഠങ്ങള് പഠിച്ചു.\nതനിക്ക് ഏറ്റവും വിശ്വസമില്ലാത്ത സഹതാരം റണ്‍ബീര് ആണെന്നും കത്രീന പറഞ്ഞു. നേഹ ധൂപിയയുടെ ചോദ്യത്തിന് മറുപടി പറയുകയായിരുന്നു കത്രീന.'\nപ്രണയ തകര്‍ച്ച ഒരിക്കലും കത്രീനയുടെയും റണ്‍ബീറിന്റെയും സിനിമാ ജീവിതത്തെ ബാധിച്ചില്ല. അനുരാഗ് ബസു സംവിധാനം ചെയ്ത ജഗ്ഗാ ജാസൂസില് ഇരുവരും പ്രധാനവേഷങ്ങളിലെത്തി. 2017 ലായിരുന്നു ചിത്രം പുറത്തിറങ്ങിയത്. നടി ആലിയ ഭട്ടുമായി പ്രണയത്തിലാണ് റണ്‍ബീറിപ്പോള്.\nContent HIghlights: Katrina Kaif, Ranbir Kapoor, actress says she lost trust in him, bharat movie promotion, salman khan\nമൊബൈലിലെ ഇന്റര്‍നെറ്റിന് വേഗത പോരെന്ന് ആരാധകന്, രാവിലെ വരെ ഒന്ന് ക്ഷമിക്കാമോ എന്ന് സോനു സൂദ്\nകോവിഡ് കാലത്ത് നടൻ സോനു സൂദ് ജനങ്ങൾക്കായി ചെയ്തു നൽകിയ സഹായങ്ങൾ വിസ്മരിക്കാനാകില്ല. ..\nറൺബീർ ബലാത്സംഗവീരൻ, ദീപിക മാനസികരോഗി; വ്യക്തിഹത്യ നടത്തി ടീം കങ്കണ\nരൺബീർ കപൂറിന്റെ അപരൻ ജുനൈദ് ഷാ അന്തരിച്ചു\nകരൺ നമ്മളെ വച്ച് കാശുണ്ടാക്കുന്നു, അവസാനം കുഴപ്പത്തിലാക്കുന്നു; വെെറലായി റൺബീറിന്റെ വീഡിയോ\nനൈന-ബണ്ണി പ്രണയത്തിന്7വര്‍ഷം; ഓര്‍മകള് മിഠായി പെട്ടികള് പോലെയെന്ന് ദീപിക


ചാവേര് ആക്രമങ്ങളില് നടുങ്ങി പാകിസ്താന്; എട്ടുപേര് കൊല്ലപ്പെട്ടു; 30 പേര്‍ക്ക് പരിക്ക് – Chandrika Daily\nBy chandrika Sunday July 21, 2019 19:32 pm\nചാവേര് ആക്രമങ്ങളില് നടുങ്ങി പാകിസ്താന്; എട്ടുപേര് കൊല്ലപ്പെട്ടു; 30 പേര്‍ക്ക് പരിക്ക്\nരാജ്യത്തിന്റെ വിവിധയിടങ്ങളിലായി നടന്ന ചാവേര് ആക്രമണങ്ങളില് നടുങ്ങി പാകിസ്താന്. രണ്ട് നഗരങ്ങളിലായി നടന്ന ആക്രമങ്ങളില് പൊലീസ് ഉദ്യോഗസ്ഥര് അടക്കം എട്ടുപേര് കൊല്ലപ്പെട്ടു. 30ലേറെ പേര്‍ക്ക് പരിക്കേറ്റു. സര്‍ക്കാര്…\nരാജ്യത്തിന്റെ വിവിധയിടങ്ങളിലായി നടന്ന ചാവേര് ആക്രമണങ്ങളില് നടുങ്ങി പാകിസ്താന്. രണ്ട് നഗരങ്ങളിലായി നടന്ന ആക്രമങ്ങളില് പൊലീസ് ഉദ്യോഗസ്ഥര് അടക്കം എട്ടുപേര് കൊല്ലപ്പെട്ടു. 30ലേറെ പേര്‍ക്ക് പരിക്കേറ്റു.\nസര്‍ക്കാര് ആസ്പത്രിയുടെ പ്രവേശക കവാടത്തിലും പൊലീസ് ചെക്ക് പോസ്റ്റിലുമായാണ് ആക്രമണം നടന്നത്. ചാവേറാക്രമമാണിതെന്ന് പൊലീസ് അറിയിച്ചു. ആസ്പത്രിയുടെ പ്രവേശന കവാടത്തില് സ്ത്രീ ചാവേര് സ്വയം പൊട്ടിത്തെറിച്ചതെന്നാണ് വിവരം. ഏഴ് കിലോഗ്രാം സ്‌ഫോടക വസ്തുക്കള് ഉപയോഗിച്ചായിരുന്നു ആക്രമണം.\nഅതേസമയം ചെക്ക്‌പോസ്റ്റില് അജ്ഞാത തോക്കുധാരികള് നാല് മോട്ടോര് സൈക്കിളുകളിലെത്തി പൊലീസുകാര്‍ക്ക് നേരെ വെടിയുതിര്‍ക്കുകയായിരുന്നു. വെടവെപ്പില് നാല് പൊലീസുകാരും മൂന്ന് സിവിലിയന്മാരും കൊല്ലപ്പെട്ടു.\nCategories: Video Stories Tags: bomb blast, Pakistan, suicide bomb attack, suicide bomber


വൈറസിനെ ചെറുക്കും ഈ ആന്റിവൈറല് ഭക്ഷണങ്ങള് | Antiviral Foods To Boost Immunity In Malayalam - Malayalam BoldSky\n3 hrs ago നിഗൂഢ രഹസ്യങ്ങള് മറഞ്ഞിരിക്കുന്ന അമ്പലം; പുരി ജഗന്നാഥ ക്ഷേത്രം\n6 hrs ago കന്നി മാസം ഈ നാളുകളുടെ ദോഷം മാറാന് പരിഹാരങ്ങള്\n6 hrs ago മുടികൊഴിച്ചിലില് നിന്ന് രക്ഷനേടാന് ഈ ശീലം സഹായിക്കും നിങ്ങളെ\n7 hrs ago സ്വപ്‌നം കാണും ജീവിതം മേടം രാശിക്കാര്‍ക്ക് സ്വന്തം; കരിയറില് മാറ്റങ്ങള് ഇങ്ങനെ\n| Published: Wednesday, June 9, 2021, 13:15 [IST]\nകോവിഡ് മഹാമാരിക്കിടെ മഴക്കാലം കൂടി വരികയാണ്. അതിനാല്, ആരോഗ്യത്തിന്റെ കാര്യത്തില് മുമ്പത്തേക്കാളേറെ ശ്രദ്ധ നല്‍കേണ്ട സമയമാണിത്. ശക്തമായ രോഗപ്രതിരോധ ശേഷി കെട്ടിപ്പടുക്കുക എന്നതാണ് അതിനുള്ള പ്രാഥമിക വഴി. നല്ല രോഗപ്രതിരോധ ആരോഗ്യം നിങ്ങളെ വൈറല്, ഫംഗസ്, ബാക്ടീരിയ അണുബാധ എന്നിവയുള്‍പ്പെടെ എല്ലാത്തരം രോഗകാരികളില് നിന്നും സംരക്ഷിക്കുകയും രോഗ സാധ്യത കുറയ്ക്കുകയും ചെയ്യുന്നു. ഗുരുതരമായ രോഗങ്ങളിലേക്ക് നയിച്ചേക്കാവുന്ന അയ്യായിരത്തിലധികം വ്യത്യസ്ത തരം വൈറസുകള് ഉണ്ട്.\nMost read: ഇത്തരക്കാര് ഇഞ്ചി കഴിക്കുമ്പോള് ശ്രദ്ധിച്ചില്ലെങ്കില് ശരീരം അപകടത്തിലാകും\nശ്വസനവ്യവസ്ഥയെ ബാധിക്കുന്ന അണുബാധയാണ് കോവിഡ് വൈറസെന്ന് നമുക്കെല്ലാവര്‍ക്കും അറിയാം. ഈ രോഗത്തിന്റെ ദ്രുതഗതിയിലുള്ള വ്യാപനം തടയുന്നതിന് മാസ്‌കിംഗ്, പതിവായി കൈ കഴുകല്, പ്രതിരോധ കുത്തിവയ്പ്പ്, സാമൂഹിക അകലം എന്നിവ ഉള്‍പ്പെടെയുള്ള സുരക്ഷാ പ്രോട്ടോക്കോളുകള് പാലിക്കേണ്ടത് പ്രധാനമാണ്. അതേസമയം, നിങ്ങളുടെ ഭക്ഷണശീലവും വൈറസിനെ ചെറുക്കാന് ഗുണകരമാകും. നിങ്ങള്‍ക്ക് ചില ആന്റി വൈറല് ഭക്ഷണങ്ങള് കഴിക്കുകയും രോഗപ്രതിരോധ ശേഷി മെച്ചപ്പെടുത്തുകയും ചെയ്യാം. പണ്ടുമുതലേ, വൈറല് അണുബാധ ഉള്‍പ്പെടെയുള്ള അസുഖങ്ങള് ചികിത്സിക്കുന്നതിനുള്ള പരിഹാരമായി ചില പ്രകൃതിദത്ത ഔഷധസസ്യങ്ങള് ഉപയോഗിച്ചുവരുന്നു. വൈറസുകളെ പ്രതിരോധിക്കാന് കഴിവുള്ള ശക്തമായ ബയോ ആക്റ്റീവ് സംയുക്തങ്ങള് ഈ ഭക്ഷണങ്ങളില് അടങ്ങിയിട്ടുണ്ട്. അത്തരം ഭക്ഷണസാധനങ്ങള് ഏതൊക്കെയെന്ന് നോക്കൂ.\nമിക്ക വീടുകളിലും കണ്ടുവരുന്ന ഒരു സസ്യമാണ് തുളസി. നിരവധി ആരോഗ്യ, ആത്മീയ ഗുണങ്ങള് നല്‍കുന്ന ഒന്നാണിത്. ആന്റിവൈറല്, ആന്റി-ഇന്‍ഫ്‌ളമേറ്ററി, ആന്റി ഓക്‌സിഡന്റ്, ആന്റി ബാക്ടീരിയല് സവിശേഷതകള് ഇവയില് നിറഞ്ഞിരിക്കുന്നു. തുളസി സത്തില് ഹെപിസ് വൈറസ്, ഹെപ്പറ്റൈറ്റിസ് ബി, എന്ററോവൈറസ് എന്നിവയ്‌ക്കെതിരെ ഫലപ്രദമാകുന്ന എപിജെനിന്, ഉര്‍സോളിക് ആസിഡ് തുടങ്ങിയ സംയുക്തങ്ങള് അടങ്ങിയിരിക്കുന്നുവെന്ന് പഠനങ്ങള് പറയുന്നു. രോഗപ്രതിരോധ ശേഷി ശക്തിപ്പെടുത്തുന്നതിനും പനി, ജലദോഷം, ചുമ, ശ്വാസകോശ സംബന്ധമായ അണുബാധകള് എന്നിവ ചികിത്സിക്കുന്നതിനുമായി നിങ്ങള് തുളസി ചായ കഴിക്കുക.\nരോഗപ്രതിരോധ ശേഷി വര്‍ദ്ധിപ്പിക്കാനും ശരീരത്തിലെ വീക്കം കുറയ്ക്കാനും വൈറല് അണുബാധയ്ക്കെതിരെ പോരാടാനും സഹായിക്കുന്ന ഒന്നാണ് പെരുംജീരകം. ഇതിലെ സജീവ സംയുക്തമായ ട്രാന്‍സ്-അനെത്തോളിന്റെ സാന്നിധ്യം ഹെര്‍പ്പസ് വൈറസിനെതിരെ പോരാടുന്നു. ഇതിനുപുറമെ, പെരുംജീരകം വിറ്റാമിന് എ, സി എന്നിവയും നിങ്ങള്‍ക്ക് നല്‍കുന്നു. ഇതിലെ ശക്തമായ ആന്റി ഓക്‌സിഡന്റുകള് രോഗപ്രതിരോധ ശേഷി വര്‍ദ്ധിപ്പിക്കുന്ന പ്രവര്‍ത്തനങ്ങള്‍ക്ക് പേരുകേട്ടതാണ്. പെരുംജീരകം ഭക്ഷണത്തില് ചേര്‍ക്കുന്നത് കഫം, സൈനസ് എന്നിവ നീക്കം ചെയ്യുകയും ശ്വാസകോശ സംബന്ധമായ അണുബാധകളെ ലഘൂകരിക്കുകയും ചെയ്യും.\nഅടുക്കളയിലെ ഒരു ജനപ്രിയ ഘടകമാണ് വെളുത്തുള്ളി. വൈറല് അണുബാധകള് ഉള്‍പ്പെടെയുള്ള വിവിധ രോഗങ്ങള്‍ക്കുള്ള പ്രകൃതിദത്ത പരിഹാരമായി വെളുത്തുള്ളി ഉപയോഗിക്കുന്നു. രാസ സംയുക്തമായ അല്ലിസിന്റെ ഉള്ളടക്കമാണ് വെളുത്തുള്ളിയുടെ ആരോഗ്യഗുണങ്ങള്‍ക്ക് കാരണം. ആന്റിവൈറല് സ്വഭാവവിശേഷങ്ങള് പ്രകടിപ്പിക്കുകയും അണുബാധയുടെ സാധ്യത കുറയ്ക്കുകയും ചെയ്യുന്ന ക്വെര്‍സെറ്റിന്റെയും മറ്റ് പോഷകങ്ങളുടെയും നല്ല ഉറവിടം കൂടിയാണിത്. ഇന്‍ഫ്‌ലുവന്‍സ, വൈറല് ന്യുമോണിയ, റിനോവൈറസ് എന്നിവയ്‌ക്കെതിരേ വെളുത്തുള്ളി ഫലപ്രദമാകുമെന്ന് നിരവധി പഠനങ്ങള് തെളിയിച്ചിട്ടുണ്ട്. ശരീരത്തില് ആന്റിവൈറല് പ്രവര്‍ത്തനത്തിനും പ്രതിരോധശേഷി വര്‍ദ്ധിപ്പിക്കുന്നതിനും 1-2 അല്ലി വെളുത്തുള്ളി വെറും വയറ്റില് കഴിക്കുക.\nചുമ, മറ്റ് ശ്വാസകോശ സംബന്ധമായ അണുബാധകള് എന്നിവയെ നേരിടാന് ഫലപ്രദമായ ശക്തമായ ആന്റിവൈറല് ഗുണങ്ങള് അടങ്ങിയിരിക്കുന്ന ഒന്നാണ് പെപ്പര്‍മിന്റ്. പെപ്പര്‍മിന്റ് എണ്ണകളും ഇലകളും നിങ്ങളുടെ രോഗങ്ങള് ചികിത്സിക്കാന് ഉത്തമമാണ്. ഇതിലെ സജീവ ഘടകങ്ങളായ മെന്തോള്, റോസ്മാരിനിക് ആസിഡ് എന്നിവയ്ക്ക് ശക്തമായ ആന്റിവൈറല്, വിരുദ്ധ ബാഹ്യാവിഷ്‌ക്കാര ഗുണങ്ങളുണ്ട്. പെപ്പര്‍മിന്റ് ചായ പതിവായി കഴിക്കുന്നത് സ്വാഭാവികമായും വൈറല് അണുബാധയെ സുഖപ്പെടുത്താന് നിങ്ങളെ സഹായിക്കും.\nMost read:പുകവലി കാരണമായി വരും ഈ മാരക രോഗങ്ങള്; അപകടം\nഇന്ത്യന് ഭക്ഷണവിഭവങ്ങളുടെ അവിഭാജ്യ ഘടകമാണ് മഞ്ഞള്. ഈ സുഗന്ധവ്യഞ്ജനത്തില് ഔഷധ മൂല്യങ്ങളുള്ള വലിയ ബയോ ആക്റ്റീവ് സംയുക്തങ്ങള് അടങ്ങിയിട്ടുണ്ട്. മഞ്ഞളിലെ സജീവ ഘടകമായ കുര്‍ക്കുമിന് ശക്തമായ ആന്റിഓക്സിഡന്റ്, വിരുദ്ധ ബാഹ്യാവിഷ്‌ക്കാര, ആന്റിവൈറല് പ്രവര്‍ത്തനങ്ങള് ഉള്ളതാണ്. മഞ്ഞള് കഴിക്കുന്നതിലൂടെ നിങ്ങള്‍ക്ക് ചില വൈറസുകളെ തടയുന്നതിനും അണുബാധകള് തടയുന്നതിനും സാധിക്കുന്നു. നിങ്ങളുടെ രോഗപ്രതിരോധ ശേഷി വര്‍ദ്ധിപ്പിക്കുന്നതിനും വൈറല് അണുബാധകളെ ചെറുക്കുന്നതിനുമായി ദിവസവും മഞ്ഞള് വെള്ളം അല്ലെങ്കില് മഞ്ഞള് പാല് കഴിക്കുക.\nവിവിധതരം രോഗങ്ങളെ ചികിത്സിക്കാന് സഹായിക്കുന്ന ഒരു സൂപ്പര്‍ഫുഡാണ് ഇഞ്ചി. ഇന്‍ഫ്‌ളുവന്‍സ, ഫ്‌ളൂ, ജലദോഷം, ചുമ, കഫക്കെട്ട്, തൊണ്ടവേദന എന്നിവയ്ക്ക് ഫലപ്രദമാണ് ഇഞ്ചി. ഇതിന്റെ ആന്റിവൈറല്, ആന്റി ബാക്ടീരിയല്, വിരുദ്ധ ബാഹ്യാവിഷ്‌ക്കാര ഗുണങ്ങള് തികച്ചും ഫലപ്രദമാണ്. ശരീരത്തില് വൈറസിന്റെ വളര്‍ച്ചയെ തടയുന്ന ജിഞ്ചറോള്‍സ്, സിങ്കറോണ് തുടങ്ങിയ സംയുക്തങ്ങളും ഇഞ്ചിയില് അടങ്ങിയിട്ടുണ്ട്. ഇഞ്ചി ചായ, ഇഞ്ചി വെള്ളം എന്നിവ നിങ്ങളുടെ തൊണ്ടയെ ശാന്തമാക്കുന്നു. മാത്രമല്ല, ഇത് നിങ്ങളുടെ ടെന്‍ഷന് തലവേദന ഒഴിവാക്കാനും സഹായിക്കുന്നു.\nMost read:ശരീരത്തിന് വേണം വിറ്റാമിന് ബി 12; ഗുണം ഇങ്ങനെ\nഅവിശ്വസനീയമായ ഔഷധ ഗുണങ്ങള് അടങ്ങിയ, പുതിന കുടുംബത്തില് പെട്ട ഒരു സസ്യമാണ് ഒറിഗാനോ. ഇതിലെ പ്ലാന്റ് സംയുക്തമായ കാര്‍വാക്രോളിന്റെ സാന്നിധ്യം ആന്റിവൈറല് സ്വഭാവവിശേഷങ്ങള് നല്‍കുകയും വൈറസുകളുടെ ആക്രമണത്തില് നിന്ന് നിങ്ങളെ രക്ഷിക്കുകയും ചെയ്യുന്നു. ശിശുക്കളിലും കുട്ടികളിലും വയറിളക്കത്തിന് കാരണമാകുന്ന റോട്ടവൈറസ്, ശ്വസന വൈറസ് എന്നിവയ്‌ക്കെതിരെ ഓറഗാനോ ഓയില് ആന്റിവൈറല് പ്രവര്‍ത്തനം കാണിക്കുന്നുവെന്ന് ഗവേഷണങ്ങള് വെളിപ്പെടുത്തുന്നു.\nRead more about: immunity food herbs രോഗപ്രതിരോധം ഭക്ഷണം\nAntiviral Foods To Boost Immunity In Malayalam\nTo reduce the risk of infection it is crucial to add some anti-viral foods to the diet. Takealook.\nStory first published: Wednesday, June 9, 2021, 13:15 [IST]\nJun 9, 2021 ലെ വാര്‍ത്തകള്


പ്രസവത്തിനിടെ നഴ്സ് വലിച്ച ശിശു രണ്ടായി മുറിഞ്ഞു; തല ഗർഭപാത്രത്തിൽ കുടുങ്ങി : Deepika.com National News\nപ്രസവത്തിനിടെ നഴ്സ് വലിച്ച ശിശു രണ്ടായി മുറിഞ്ഞു; തല ഗർഭപാത്രത്തിൽ കുടുങ്ങി\nFriday, January 11, 2019 12:00 AM IST\nജയ്പുർ: പ്രസവത്തിനിടെ പുരുഷ നഴ്സ് ശക്തിയായി പുറത്തേക്കു വലിച്ചതിനെത്തുടർന്നു ശിശു രണ്ടായി മുറിഞ്ഞു. മുറിഞ്ഞ തലഭാഗം ഗർഭപാത്രത്തിൽ കുടുങ്ങി. ദീക്ഷ എന്ന യുവതിയുടെ ശിശുവിനാണ് ദാരുണാന്ത്യമുണ്ടായത്. രാജസ്ഥാനിലെ ജയ്സാൽമേറിനു സമീപം രാംഗഡിലെ സർക്കാർ ആശുപത്രിയിലാണു സംഭവം. ഡോക്ടർമാരെത്തി പരിശോധിച്ചപ്പോൾ ശിശുവിന്‍റെ തല മുറിഞ്ഞ് ഗർഭപാത്രത്തിൽ കുടുങ്ങിയതായി കണ്ടെത്തി.\nഗർഭപാത്രത്തിൽ കുടുങ്ങിയ കുഞ്ഞിന്‍റെ മറുപാതിയുംകൊണ്ട് മറ്റൊരു ആശുപത്രിയിലേക്ക് തന്നെ റഫർ ചെയ്തുവെന്നു കുട്ടിയുടെ മാതാവായ ദീക്ഷ പറഞ്ഞു.തന്നെ അറിയിക്കാതെ ആശുപത്രി ജീവനക്കാർ പ്രസവമെടുക്കുകയായിരുന്നുവെന്നു രാംഗഡ് ആശുപത്രി ഇൻ ചാർജ് ഡോ. നിഖിൽ ശർമ പറഞ്ഞു. കുഞ്ഞിന്‍റെ മാതാപിതാക്കളെ വിവരമറിയിക്കാതെ ശരീരഭാഗം മോർച്ചറിയിലേക്കു മാറ്റുകയാണ് ആശുപത്രി ജീവനക്കാർ ചെയ്തത്.\nപ്രസവം നടന്നെന്നും മറുപിള്ള ഗർഭപാത്രത്തിൽ കുടുങ്ങിക്കിടക്കുകയാണെന്നുമാണ് ആശുപത്രിവൃത്തങ്ങൾ നേരത്തേ അറിയിച്ചിരുന്നതെന്നു കുട്ടിയുടെ അച്ഛൻ തിലോക് ഭട്ടി ആരോപിച്ചു. ഉമൈദ് ആശുപത്രിയിലെത്തിയപ്പോളാണു യഥാർഥ സംഭവം ഇവരറിയുന്നത്. തുടർന്ന് ദന്പതിമാർ പരാതിയുമായി പോലീസിനെ സമീപിച്ചു. രണ്ടു ജീവനക്കാർക്കെതിരേ പോലീസ് കേസെടുത്തു. പുരുഷ നഴ്സിനെ പോലീസ് ചോദ്യം ചെയ്തു. രാംഗഡ് ആശുപത്രിയിൽ പോലീസ് നടത്തിയ പരിശോധനയിൽ കുട്ടിയുടെ പുറത്തുവന്ന ശരീരഭാഗം പോലീസ് കണ്ടെടുത്തു.


വിവാഹശേഷം അഭിനയിക്കണോ വേണ്ടയോ എന്ന് തീരുമാനിച്ചിട്ടില്ല: നസ്രിയ\nഇന്ത്യയ്ക്ക് തോല്‍വി: ഏകദിനത്തില് ഒന്നാം റാങ്ക് നഷ്ടം\nWednesday 22nd January 2014 4:04pm\nWednesday 22nd January 2014 3:30pm\n‘എന്നെ ഇത്രയും നാള് സഹിച്ചതിന് നസ്രിയയ്ക്ക് ഒരായിരം നന്ദി’; പുരസ്‌കാര വേദിയില് വികാരധീനനായി ഫഹദ്- വീഡിയോ\nചെന്നൈ: മലയാളത്തിലെ താരജോഡികളായ നസ്രിയയുടേയും ഫഹദ് ഫാസിലിന്റേയും വിവാഹത്തിനായുള്ള കാത്തിരിപ്പിലാണ് ആരാധകര്.\nഎങ്കിലും വിവാഹം ശേഷം നസ്രിയ അഭിനയ രംഗത്തുണ്ടാകുമോ എന്ന ചോദ്യമാണ് ഇപ്പോള് ആരാധകരില് നിന്നും ഉയരുന്നത്.\nഅതിനുള്ള മറുപടിയും നസ്രിയ നല്‍കിക്കഴിഞ്ഞു.\nവിവാഹശേഷം അഭിനയിക്കണോ വേണ്ടയോ എന്ന് തീരുമാനിക്കാനുള്ള എല്ലാ സ്വാതന്ത്ര്യവും ഫഹദ് തനിക്ക് തന്നിട്ടുണ്ടെന്നും എന്നാല് അക്കാര്യത്തെ കുറിച്ച് ഇതുവരെ തീരുമാനമെടുത്തിട്ടില്ലെന്നും നസ്രിയ പറയുന്നു.\nതുടര്‍ന്ന് അഭിനയിക്കുന്ന കാര്യത്തില് ഞാന് തന്നെ തീരുമാനമെടുക്കണമെന്നാണ് ഫഹദ് പറയുന്നത്. ഞാന് സിനിമയില് തന്നെ തുടരുന്നതില് ഫഹദിന് യാതൊരു എതിര്‍പ്പും ഇല്ല. എങ്കിലും അത് ആലോചിച്ച് എടുക്കേണ്ട തീരുമാനമാണ്.\nഇതുവരെ ഏറ്റെടുത്ത എല്ലാ സിനിമകളും വിവാഹത്തിന് മുന്‍പ് തന്നെ പൂര്‍ത്തിയാക്കും. പുതിയ സിനിമയ്ക്കായി എന്ന് ഡേറ്റ് കൊടുക്കണം എന്നൊക്കെ വിവാഹശേഷമേ തീരുമാനിക്കുള്ളൂവെന്നും നസ്രിയ പറയുന്നു.\nഎല് ഫോര് ലവ് എന്ന റൊമാന്റിക് ഡ്രാമാ ചിത്രത്തിലാണ് ഫഹദും നസ്രിയയും ഇപ്പോള് അഭിനയിച്ചുകൊണ്ടിരിക്കുന്നത്.


കീഴടങ്ങുന്നു : കിഴക്കന് പാക്കിസ്താന് കരസേനാമേധാവി ലഫ്റ്റനന്റ് ജനറല് നിയാസി ഇന്ത്യന് സേനാ മേധാവി ലഫ്. ജനറല് ജഗജിത് സിംഗ് അറോറ മുമ്പാകെ 1971 ഡിസംബര് 16ന് ധാക്കയില് കീഴടങ്ങള് രേഖയില് ഒപ്പുവെക്കുന്നു. കിഴക്കന് പാക്കിസ്താനിലെ 93,000 സൈനികരാണ് ഇന്ത്യന് സൈന്യത്തിനുമുമ്പില് ആയുധംവെച്ച് കീഴടങ്ങിയത്\nപൗരത്വ ഭേദഗതി നിയമത്തെക്കുറിച്ച് കഴിഞ്ഞദിവസം പാര്‍ലമെന്റില് ആദ്യമായി പ്രതികരിച്ച പ്രധാനമന്ത്രി മോദി അതിനെ ന്യായീകരിക്കാന് മുന് പ്രധാനമന്ത്രി നെഹ്‌റുവിനെക്കൂടി ഉദ്ധരിക്കുന്നതു കേട്ടു. ഗാന്ധിജിയുടെ അഭിലാഷം പൂര്‍ത്തീകരിക്കു കയാണ് നിയമംവഴി ചെയ്യുന്നതെന്നു ഇതുവരെ പറഞ്ഞുകൊണ്ടിരുന്ന മോദി രണ്ട് മാസമെടുത്തു ലോകസഭാ രേഖകളില്‍നിന്ന് നെഹ്‌റുവിന്റെ ഒരു ഉദ്ധരണി കണ്ടെത്താന്. ‘പ്രശ്‌ന ബാധിതരായി ഇന്ത്യയില് അഭയംതേടിയെത്തുന്നവര്‍ക്ക് പൗരത്വം നല്‍കണം’ എന്ന് നെഹ്‌റു പറഞ്ഞതായി.\n‘ട്യൂബ് ലൈറ്റുപോലെയാണ് ചിലര്, വെളിച്ചം തെളിയാന് വൈകും’ എന്ന് അതേ പ്രസംഗത്തില് രാഹുല്‍ഗാന്ധിയെ മോദി പരിഹസിച്ചു. അതേ നാണ്യത്തില് പ്രധാനമന്ത്രിയോടു തിരിച്ചുചോദിക്കുന്നത് ജനാധിപത്യ ഗുരുത്വബോധത്തിന് നിരക്കുന്നതല്ല. പക്ഷെ, മറ്റൊന്നു ചോദിക്കട്ടെ, ഇന്ത്യാ വിഭജനത്തിനുശേഷം രാജ്യം കണ്ട ഏറ്റവും ഭീതിതമായ അഭയാര്‍ത്ഥിപ്രവാഹം കൈകാര്യം ചെയ്ത ഇന്ദിരാഗാന്ധിയെ മോദി ഓര്‍ക്കുകയും ഉദ്ധരിക്കുകയും ചെയ്യാത്തതെന്താണ്?\nപൂര്‍വ്വ പാക്കിസ്താനില്‍നിന്ന് ജീവനുംകൊണ്ടോടി ഇന്ത്യയില് അഭയംതേടിയ ഹിന്ദുക്കളും മുസ്ലിംങ്ങളുമായ ലക്ഷക്കണക്കായ അഭയാര്‍ത്ഥികളുടെ കാര്യത്തില് ഇന്ദിരാഗാന്ധി ഗവണ്മെന്റ് എടുത്ത നിലപാടു ഇന്ത്യയ്ക്കും ലോകത്തിനാകെയും മറക്കാനാകില്ല. പൗരത്വഭേദഗതി നിയമത്തില് ഇപ്പോള് മോദി ഗവണ്മെന്റ് മുസ്ലിംങ്ങളെ തള്ളി എടുത്ത മതാടിസ്ഥിത നിലപാടിനെ അത് തുറന്നുകാട്ടും എന്നതുകൊണ്ടുകൂടിയാകണം മോദി അതു കണ്ടില്ലെന്നു നടിക്കുന്നത്.\n1971 ആഗസ്റ്റ് 9ന് പ്രധാനമന്ത്രി ഇന്ദിരാഗാന്ധി യു.എസ് പ്രസിഡന്റ് നിക്‌സന് അയച്ച കത്തിലെ ഈ വാചകങ്ങള് നിര്‍ണ്ണായക ചരിത്രരേഖയായി മാറുന്നു: ‘പൂര്‍വ്വ ബംഗാളില് രക്തരൂക്ഷിതമായ സംഘട്ടനം അവിരാമം തുടരുകയാണ്. സ്വന്തം വീടുകള് വിട്ട് അഭയംതേടി ഇന്ത്യയിലേക്ക് ഓടിപ്പോരുന്നവരുടെ എണ്ണം നിരന്തരം വര്‍ദ്ധിക്കുകയാണ്. അവരില് രജിസ്റ്റര് ചെയ്തവരുടെ എണ്ണംമാത്രം 70 ലക്ഷത്തിലേറെവരും. വലിയൊരു വിഭാഗം ന്യൂനപക്ഷ സമുദായത്തില്‍പെട്ടവരെയും പത്തുലക്ഷത്തില്‍പരം മുസ്ലിം പൗരന്മാരെയും പടിഞ്ഞാറന് പാക്കിസ്താന് സൈന്യം കിഴക്കന് ബംഗാളില്‍നിന്ന് അടിച്ചോടിച്ചിട്ടുണ്ട്. ഇതില് മുസ്ലിം പൗരന്മാരുടെ എണ്ണം കൂടിക്കൂടി വരികയാണ്. ‘\nഇന്ദിരാഗാന്ധി തുടര്‍ന്നു: ‘ഈ പ്രശ്‌നങ്ങളെ ഏറെ സങ്കീര്‍ണ്ണമാക്കിയത് പാക്കിസ്താന് സൈന്യത്തിന്റെ നടപടിയാണ്. ഞങ്ങളുടെ മേലുള്ള ഭാരം താങ്ങാനാവാത്ത സ്ഥിതിയുണ്ട്. ഞങ്ങള്‍ക്കു പിടിച്ചുനില്‍ക്കാന് കഴിയുന്നത് മനക്കരുത്തുകൊണ്ടു മാത്രമാണ്.\nപാക്കിസ്താനിലേക്ക് അമേരിക്ക വീണ്ടും ആയുധങ്ങള് എത്തിക്കുകയാണെന്ന ഒടുവിലത്തെ വാര്‍ത്തകള് ചൂണ്ടിക്കാട്ടി ഇന്ദിരാഗാന്ധി തുടര്‍ന്നു: ‘1954ല് പാക്കിസ്താന് യു.എസ് ആയുധം അയക്കാന് തുടങ്ങിയതുമുതല് ഞങ്ങളുടെ ഉപഭൂഖണ്ഡത്തിന്റെ ദു:ഖകരമായ അധ്യായം തുടങ്ങി. ഭയപ്പെട്ടിരുന്നതുപോലെ ഈ ആയുധങ്ങള് ഞങ്ങള്‍ക്കെതിരെയാണ് അവര് ഉപയോഗിച്ചത്. ഇപ്പോള് സ്വന്തം ജനങ്ങള്‍ക്കെതിരെ അവരിപ്പോള് അത് ഉപയോഗിക്കുന്നു.’\n1950കളില് തിബത്തില്‍നിന്നും 1964ല് ചിറ്റഗോങ് കുന്നിന് താഴ് വരകളില്‍നിന്നും (ചക്മ) ഉണ്ടായ അഭയാര്‍ത്ഥിപ്രവാഹത്തേക്കാളും എത്രയോ മടങ്ങു വലുതായിരുന്നു 1971ല് കിഴക്കന് പാക്കിസ്താനില്‍നിന്നുണ്ടായ അഭയാര്‍ത്ഥിപ്രവാഹം. ഇരുപതാം നൂറ്റാണ്ടിന്റെ രണ്ടാംപാതിയില് ലോകത്ത് ഏതെങ്കിലും ഒരു രാജ്യത്തുണ്ടായ ഏറ്റവും വലിയ അഭയാര്‍ത്ഥി പ്രവാഹമെന്നാണ് ചരിത്രം അതിനെ രേഖപ്പെടുത്തുന്നത്.\nഇന്ദിരാഗാന്ധി 1971ല് മോസ്‌ക്കോ സര്‍വ്വകലാശാലയില് സംസാരിക്കവെ, ഈ അഭയാര്‍ത്ഥി പ്രവാഹത്തിന്റെ സവിശേഷത ഇങ്ങനെ അവതരിപ്പിച്ചു: ‘ഞങ്ങള് അതിര്‍ത്തിക്ക് പുറത്തുനിന്നു ഒരു പുതിയതരം ആക്രമണം നേരിടുകയാണ്. സായുധാക്രമണമല്ല. നിസ്സഹായരും പേടിച്ചരണ്ടവരുമായ പുരുഷന്മാരുടെയും സ്ത്രീകളുടെയും കുട്ടികളുടെയും കിഴക്കന് ബംഗാളില്‍നിന്നുള്ള തള്ളിക്കയറ്റം. ചിലര് മുറിവേറ്റവരാണ്. എല്ലാവരും വിശന്നുകരിയുന്നവര്. കഴിഞ്ഞ ആറ് മാസത്തിനകം 90 ലക്ഷത്തിലേറെപേര് എത്തിക്കഴിഞ്ഞു. അവര് തുടര്‍ന്നും പ്രവഹിച്ചു കൊണ്ടിരിക്കുകയാണ്. ഇതിലും വലിയ ഒരു കുടിയേറ്റം ചരിത്രത്തിലുണ്ടായിട്ടുണ്ടോ?\n● ഹിന്ദുക്കളും മുസ്ലിംങ്ങളും ഉള്‍പ്പെട്ട ഈ അഭയാര്‍ത്ഥികളെ ബംഗ്ലദേശിന്റെ ഉദയംവരെ ഇന്ത്യ ഒരു വര്‍ഷത്തിലേറെ സംരക്ഷിച്ചു. വിദേശ രാഷ്ട്രങ്ങളും സന്നദ്ധ സംഘടനകളും എത്തിച്ച സഹായവും ഒരു വര്‍ഷത്തെ പൊതു ചെലവോളം വരുന്ന തുകയും ഇന്ത്യാ ഗവണ്മെന്റും വലിയൊരു സംഖ്യ പശ്ചിമ ബംഗാളും അഭയാര്‍ത്ഥികള്‍ക്കുവേണ്ടി ചെലവഴിച്ചു.\n● ബംഗ്ലദേശ് രൂപീകരണത്തിനുശേഷം 1971 ഡിസംബറിനും 1972 ഫെബ്രുവരിക്കും ഇടയില് ഇവരില് ക്യാമ്പുകളിലുണ്ടായിരുന്നവരെ ബംഗ്ലാദേശിലേക്കു തിരിച്ചയച്ചു. രണ്ടാം ലോകയുദ്ധത്തിനുശേഷം ചരിത്രത്തിലെ ഏറ്റവും വലിയ പുനരധിവാസം. അപ്പോഴും തിരിച്ചുപോകാന് തയാറില്ലാത്ത, ഹിന്ദുക്കളും മുസ്ലിംങ്ങളുമായ ലക്ഷങ്ങള് ഇന്ത്യയില് തുടര്‍ന്നു, ഇതാണ് തങ്ങളുടെ നാടെന്നു പറഞ്ഞ്.\nഅസമില്‍മാത്രം ഇപ്പോള് 1.3 കോടിയോളം മുസ്ലിംങ്ങള് ഉണ്ട്. ഇതില് 90 ലക്ഷവും ബംഗ്ലദേശില് നിന്നുള്ളവരാണെന്ന് അവിടത്തെ ബി.ജെ.പി സര്‍ക്കാര് പറയുന്നു. തദ്ദേശീയരായ ഗോത്രവര്‍ഗ മുസ്ലിംങ്ങളെ കണ്ടെത്താന് സര്‍ക്കാര് അവിടെ സര്‍വ്വേ ആരംഭിച്ചിട്ടുണ്ട്. പീഢനമേല്‍ക്കേണ്ടി വന്നതിന്റെ പേരില് അഭയം തേടിയെത്തിയ വരുടെ പിന്മുറക്കാരിലെ മുസ്ലിംങ്ങളെയും അവരുടെ പിന്മുറക്കാരെയും പുറന്തള്ളാനുള്ള നീക്കം യു.പിയടക്കം ബി.ജെ.പി ഭരിക്കുന്ന മറ്റു സംസ്ഥാനങ്ങളിലും നടക്കുന്നു.\nപാക്കിസ്താന്, ബംഗ്ലദേശ്, അഫ്ഗാനിസ്താന് എന്നീ രാജ്യങ്ങളില്‍നിന്ന് 2014നുമുമ്പ് ഇന്ത്യയില് കുടിയേറിയ മുസ്ലിംങ്ങള് ഒഴിച്ചുള്ള മതവിഭാഗങ്ങള്‍ക്ക് പൗരത്വം അനുവദിക്കുന്നതാണ് നരേന്ദ്രമോദി ഗവണ്മെന്റിന്റെ പുതിയ പൗരത്വ നിയമം. എന്തുകൊണ്ട് മതാടിസ്ഥാനത്തില് പൗരത്വം തീരുമാനിക്കുന്നു? അങ്ങനെയെ ങ്കില്‍തന്നെ മുസ്ലിം മതവിഭാഗത്തെ മാത്രം എന്തുകൊണ്ട് ഒഴിച്ചുനിര്‍ത്തുന്നു? ഇതാണ് രണ്ടുമാസമായി എല്ലാ മതങ്ങളില്‍നിന്നുള്ളവരും ഒരുപോലെ അണിനിരന്ന്, മതനിരപേക്ഷതയും തുല്യതയും ഉറപ്പുവരുത്തുന്ന നമ്മുടെ ഭരണഘടന ഉയര്‍ത്തിപ്പിടിച്ച് ചോദിച്ചുകൊണ്ടിരിക്കുന്നത്.\nവിഭജനം മുതല് കശ്മീര് പ്രശ്‌നം, ബംഗ്ലദേശ് യുദ്ധം തുടങ്ങി പാക്കിസ്താന് ആയുധവും സാമ്പത്തിക സഹായവും നല്‍കി ഇന്ത്യയ്‌ക്കെതിരെ നിന്ന അമേരിക്കയുടെ ഇപ്പോഴത്തെ പ്രസിഡന്റ് ട്രംപ് പ്രധാനമന്ത്രി നരേന്ദ്രമോദിയുടെ ഏറ്റവും വിശ്വസ്തനായ രാഷ്ട്രത്തലവനാണ്. അതേസമയം പാക്കിസ്താന് സിവില് ഭരണാധി കാരിയുടെയും സൈനികത്തലവന്മാരുടെയും സുഹൃത്തുകൂടിയാണ് പ്രസിഡന്റ് ട്രംപ്. കശ്മീര് പ്രശ്‌നത്തില് ഇരു രാജ്യങ്ങള്‍ക്കുമിടയില് മധ്യസ്ഥനാകാന് അദ്ദേഹം സദാ തയാര്. യു.എസും ഇസ്രയേലും ചേര്‍ന്നുള്ള ആഗോള മുസ്ലിംവിരുദ്ധ – സാമ്രാജ്യത്വ കൂട്ടുകെട്ടിലേക്ക് ഇന്ത്യയെക്കൂടി ചേര്‍ത്തുപിടിക്കുകയാണ് സൈനിക- വിദേശ നയങ്ങളിലൂടെ നരേന്ദ്രമോദി.\nഒരുതരി മണ്ണും ഞങ്ങള്‍ക്കുവേണ്ട : 1972 ജൂലൈ 2ന് പ്രധാനമന്ത്രി ഇന്ദിരാഗാന്ധിയും പാക് പ്രധാനമന്ത്രി സുല്‍ഫിക്കര് അലി ഭൂട്ടോയും സിംല കരാറില് ഒപ്പുവെക്കുന്നു\nആര്.എസ്.എസിന്റെ പഴയ രാഷ്ട്രീയ സ്വപ്നമായ ഹിന്ദുരാഷ്ട്ര അജണ്ട പൗരത്വ ഭേദഗതി നിയമത്തിനും ദേശീയ രജിസ്റ്ററിനും പിന്നിലുണ്ടെന്ന് വെളിപ്പെടുത്തു ന്നതാണ് ഇന്ദിരാഗാന്ധിയുടെ ബംഗ്ലദേശ് യുദ്ധനിലപാടും മോദി ഗവണ്മെന്റിന്റെ പൗരത്വ ഭേദഗതി നിയമ നിലപാടും തമ്മിലുള്ള താരതമ്യം വ്യക്തമാക്കുന്നത്. രണ്ടും അഭയാര്‍ത്ഥിപ്രശ്‌നം കേന്ദ്രീകരിച്ചാണല്ലോ. പൗരത്വ ഭേദഗതി നിയമത്തിനെതിരെ പ്രതിഷേധിക്കുന്ന രാജ്യദ്രോഹികളെ വെടിവെച്ചുകൊല്ലണമെന്ന് കേന്ദ്രമന്ത്രിമാര് ആഹ്വാനം മുഴക്കുന്നു. ജനങ്ങളെ മതത്തിന്റെ പേരില് ഭയപ്പെടുത്തി ധ്രുവീകരിക്കുന്ന നീക്കങ്ങള്‍ക്ക് ആധികാരിക പിന്‍ബലം നല്‍കി പ്രധാനമന്ത്രി മോദി പ്രഖ്യാപിക്കുന്നു: യുദ്ധമുണ്ടായാല് പാക്കിസ്താനെ തകര്‍ക്കാന് നമ്മുടെ സൈന്യത്തിനു പന്ത്രണ്ടുദിവസം മതി.\nപശ്ചിമ ബംഗാള്, അസം, ത്രിപുര, മേഘാലയ എന്നീ സംസ്ഥാനങ്ങളിലായി 829 അഭയാര്‍ത്ഥി ക്യാമ്പുകളാണ് കിഴക്കന് പാക്കിസ്താനില്‍നിന്നുള്ള അഭയാര്‍ത്ഥി കള്‍ക്കായി 1971ല് കേന്ദ്ര- സംസ്ഥാന സര്‍ക്കാറുകള് തുറന്നത്. ബംഗ്ലദേശ് വിമോചനത്തോടെ 70 ലക്ഷത്തോളം അഭയാര്‍ത്ഥികള് 1972 ഫെബ്രുവരിയോടെ തിരിച്ചുപോയി. ഇന്ത്യയില് കഴിഞ്ഞവരില് 30 ലക്ഷത്തോളം പേര് പശ്ചിമ ബംഗാളിലും ഉത്തര-പൂര്‍വ്വ സംസ്ഥാനങ്ങളിലും ഡല്‍ഹി മുതല് മഹാരാഷ്ട്രവരെ മറ്റു സംസ്ഥാനങ്ങളിലുമായി ഇപ്പോഴും കഴിയുന്നു. ഏതാണ്ട് അര നൂറ്റാണ്ടോളമായി ഇന്ത്യയില് അവശേഷിച്ചവരും ഇവിടെ ജനിച്ചു വളര്‍ന്ന് പൗരന്മാരെപ്പോലെ ജീവിക്കുന്ന അവരുടെ പുതിയ തലമുറയും ചേര്‍ന്നതാണ് ഈ കണക്ക്. പുതിയ പൗരത്വ നിയമത്തിനുമുമ്പില് പൗരത്വം തെളിയിക്കാന് അവര് ബാധ്യസ്ഥരാണ്. അവരിലെ മുസ്ലിങ്ങളെ ഈ നിയമം പൗരത്വത്തിനു പരിഗണിക്കില്ല. വിഭജനകാലത്തും തുടര്‍ന്നും ഇന്ത്യയിലെത്തിയ മുസ്ലിംങ്ങളുടെ പിന് തലമുറക്കും ഇതുതന്നെയാണ് അവസ്ഥ.\n1971ല് ആദ്യം പ്രകോപനമുണ്ടാക്കിയത് പാക്കിസ്താനായിരുന്നു. ഡിസംബര് 3ന് ഇന്ത്യയുടെ എട്ട് വ്യോമസൈനിക കേന്ദ്രങ്ങളില് വ്യോമാക്രമണം നടത്തിക്കൊണ്ട്. തുടര്‍ന്ന് ഇന്ത്യ തിരിച്ചടിച്ചു. കിഴക്കന് പാക്കിസ്താന്റെ തലസ്ഥാനമായ ധാക്കയിലേക്ക് ഇന്ത്യന് കരസേന മാര്‍ച്ചുചെയ്തു. കിഴക്കന് പാക്കിസ്താനെ ഇന്ത്യന് നാവിക സേന ഉപരോധിച്ചു. പാക്കിസ്താന്റെ പൂര്‍വ്വ മേഖലയില് മുക്തിവാഹിനിയുമായി ചേര്‍ന്ന് ഇന്ത്യന് സേന മുന്നേറി.\nമൂന്നാംദിവസം ജനറല് എ.എ.കെ നിയാസിയുടെ നേതൃത്തിലുള്ള 93,000 പാക് സൈനികര് ഇന്ത്യന് സൈനിക കമാന്റര് ലഫ്റ്റനന്റ് ജനറല് ജഗദീഷ് സിംഗ് അറോറയ്ക്കുമുമ്പില് ആയുധംവെച്ച് കീഴടങ്ങി.\nഅങ്ങനെയാണ് പൂര്‍വ്വ പാക്കിസ്താനില് സ്വാതന്ത്ര്യത്തിന്റെ പതാകയുയര്‍ന്നതും ബംഗ്ലദേശ് സ്വതന്ത്ര രാഷ്ട്രമായതും. കറാച്ചിയിലെ ജയിലറയില്‍നിന്ന് വിട്ടയക്കേണ്ടിവന്ന മുജിബ് റഹ്മാന് ബംഗ്ലദേശിന്റെ ആദ്യ പ്രസിഡന്റായതും.\nഈ സംഭവങ്ങളെ വിശദമായും സമഗ്രമായും വികാരപരമായും വിലയിരുത്തി ഡിസംബര് 15ന് പ്രധാനമന്ത്രി ഇന്ദിരാഗാന്ധി യു.എസ് പ്രസിഡന്റ് നിക്‌സന് അയച്ച കത്ത് പന്ത്രണ്ടുദിവസംകൊണ്ട് പാക്കിസ്താനെ തകര്‍ക്കുമെന്ന് പറഞ്ഞുകൊണ്ടിരിക്കുന്ന പ്രധാനമന്ത്രി മോദി വായിച്ചുനോക്കേണ്ടതുണ്ട്:\n● ഈ യുദ്ധം ഒഴിവാക്കപ്പെടാമായിരുന്നു. മുജീബ് റഹ്മാനെ മോചിപ്പിക്കാനും ഒരു രാഷ്ട്രീയ പരിഹാരത്തിനും അമേരിക്കന് പ്രസിഡന്റടക്കമുള്ള രാഷ്ട്രത്തലവന്മാര് ശ്രമിച്ചിരുന്നെങ്കില്.\n● ഞങ്ങള്‍ക്കെന്താണ് വേണ്ടതെന്ന് താങ്കള് ചോദിക്കുന്നു. ഇപ്പോള് ബംഗ്ലദേശായി രൂപപ്പെട്ട പൂര്‍വ്വ പാക്കിസ്താന്റേയോ പശ്ചിമ പാക്കിസ്താന്റേയോ ഒരുതരി മണ്ണും ഞങ്ങള്‍ക്കുവേണ്ട.\n● ഞങ്ങള്‍ക്കുവേണ്ടത് പാക്കിസ്താനുമായി സ്ഥായിയായി നിലനില്‍ക്കുന്ന സമാധാനം മാത്രമാണ്. കശ്മീരിന്റെ പേരില് അവര് തുടര്‍ന്നുവരുന്ന പ്രചാരണങ്ങള് അവസാനിപ്പിക്കുകയാണ്. ഇന്ത്യയോടുള്ള ചിരകാല വിരോധം ഉപേക്ഷിക്കുകയാണ്. പാക്കിസ്താനുമായി അനാക്രമണ കരാറുണ്ടാക്കാന് എന്റെ അച്ഛനും ഞാനും പലവട്ടം തയാറായി. ഓരോ തവണയും നിര്‍ദ്ദേശം ഒറ്റയടിക്ക് നിരസിച്ചത് പാക്കിസ്താനാണ്.\nഒരു ഉദ്ധരണി ചരിത്രമാകുന്നില്ല. ചരിത്ര നിലപാടുകള് എങ്ങനെ രാജ്യതാല്പര്യ ത്തിനുവേണ്ടി മുന്നോട്ടു കൊണ്ടുപോകുമെന്നതാണ് ഒരു ഭരണാധികാരിയുടെ സത്യസന്ധതയും ചുമതലയും.


Emalayalee.com - മിലി: സനുഷയും മുഖ്യവേഷത്തില്\nമിലി: സനുഷയും മുഖ്യവേഷത്തില്\nFILM NEWS 19-May-2014\nയുവ സംവിധിയാകന് രാജേഷ് പിള്ള ഒരുക്കുന്ന `മിലി' എന്ന സിനിമയില് നടി സനുഷയും ഒരു പ്രധാന വേഷത്തിലെത്തുന്നു. അമലാ പോളും നിവിന് പോളിയുമാണ് ഈ ചിത്രത്തിലെ നായികാനായകന്മാര്.\nട്രാഫിക് എന്ന സിനിമയ്‌ക്കു ശേഷം രാജേഷ് പിള്ള സംവിധാനം ചെയ്യുന്ന മിലി എന്ന ചിത്രത്തിന് അമലയും നിവിനും ആദ്യമായി ഒന്നിക്കുന്നു എന്ന പ്രത്യേകതയുമുണ്ട്. എല്ലാ പ്രതിബന്ധങ്ങളെയും അതിജീവിച്ച് ജീവിത വിജയം നേടുന്ന പെണ്‍കുട്ടിയുടെ കഥയാണ് മിലി എന്ന സിനിമ പറയുന്നത്.\nഓര്‍ഡിനറി ഫിലിംസിന്റെ ബാനറില് സതീശ്, ഡോക്ടര് അവിനാശ് എന്നിവര് ചേര്‍ന്നാണ് ചിത്രം നിര്‍മ്മിക്കുന്നത്. മഹേഷ് നാരായണനാണ് ഈ ചിത്രത്തിന്റെ തിരക്കഥ രചിക്കുന്നത്.


ചിത്രപ്പുര Archives - Calicut Journal\nHome » കലാസാഹിതി » ചിത്രപ്പുര\nPhoto A J Chacko വയനാട്ടിലെ പുരാതന ക്ഷേത്രങ്ങളിലൊന്നായ മാനന്തവാടി വടേരി ശിവക്ഷേത്രത്തിലെ നാഗ പ്രതിഷ്ഠയ്ക്ക് മുന്നിലുള്ള നാഗലിംഗ വൃക്ഷം പൂവണിഞ്ഞ് നില്‍ക്കുന്നത് ഏവരുടെയും മനം കുളിര്‍പ്പിക്കുന്ന കാഴ്ചയായി. ശിവലിംഗത്തിനു മുകളില് സര്‍പ്പം ഫണം വിടര്‍ത്തിനില്‍ക്കുന്നത് പോലെയാണ് പുഷ്പത്തിന്‍റെ ആകൃതി. പുഷ്പത്തിന്‍റെ ഗന്ധം സര്‍പ്പങ്ങളെ ആകര്‍ഷിക്കും എന്നാണ് വിശ്വാസം. പൂത്തുനില്‍ക്കുന്ന നാഗലിംഗവൃക്ഷം കാണാന് ഭക്തജനങ്ങളും നാട്ടുകാരും വന്നുകൊണ്ടിരിക്കുകയാണ്\nഫോണോഗ്രാഫിയിൽ പതിഞ്ഞ മതിലുകൾ പ്രദർശനത്തിന്\nകാഴ്ചകളിൽ കൗതുകമുണർത്തി ‘മതിലുകൾ’ പ്രദർശനം ആരംഭിച്ചു. ലൈറ്റ് സോഴ്സ് ഫേസ്ബുക് പേജിലെ ഫോണോഗ്രാഫി വിഭാഗത്തിൽ പോസ്റ്റ് ചെയ്ത നൂറോളം ചിത്രങ്ങളാണ് പ്രദര്ശനത്തിനുള്ളത് നവംബർ രണ്ടു മുതൽ ആറ് വരെ കോഴിക്കോട് ലളിതകലാ ആർട്ട് ഗാലറിയിലാണ് പ്രദർശനം. മൊബൈൽ ഫോൺ ക്യാമറയുടെ സാധ്യതകൾക്കപ്പുറത്തേക്കു നീളുന്ന ചിത്രങ്ങൾ പകർത്തിയത് പ്രതാപ് ജോസഫാണ്. ഫോട്ടോഗ്രാഫിയിൽ മാത്രമല്ല സിനിമയിലും തന്റേതായ ഇടം നേടിയെടുക്കാൻ കഴിഞ്ഞ പ്രതാപ് ജോസഫ് തന്റെ വിശേഷങ്ങളും സിനിമ അനുഭവങ്ങളും കാലിക്കറ്റ് ജേര്ണ‍ലിനോട് പങ്കു വെക്കുന്നു. ഞാൻ നടന്ന വഴിയിലെ മതിലുകൾ പ്രതാപ് ജോസഫ് /ദിനു കടവ് ...\nപ്രമുഖ ചിത്രകാരന് യൂസഫ് അറക്കല് അന്തരിച്ചു. ഹൃദയാഘാതത്തെ തുടര്‍ന്ന് ബംഗലൂരുവിലായിരുന്നു അന്ത്യം. രാജ്യത്തിനകത്തും പുറത്തും യൂസഫ് അറക്കലിന്റെ നിരവധി ചിത്ര പ്രദര്‍ശനങ്ങള് നടന്നിട്ടുണ്ട്. പാര്‍ശ്വവല്‍ക്കരിക്കപ്പെട്ടവരോടുള്ള ഐക്യദാര്‍ഢ്യമായിരുന്നു യൂസഫിന്റെ വരകള്. ഇന്നു രാവിലെ 7.30ന് കുന്ദലഹള്ളിയിലെ സ്വവസതിയില്‍വെച്ച് ഹൃദയാഘാതത്തെ തുടര്‍ന്നായിരുന്നു അന്ത്യം. കേരളത്തില് ജനിച്ച് അന്താരാഷ്ട്ര പ്രസിദ്ധി നേടിയ ഇദ്ദേഹം ഏറേക്കാലമായി അസുഖ ബാധിതനായി ചികിത്സയിലായിരുന്നു. ചിത്രങ്ങള്, പെയ്ന്റിങ്ങുകള്, മ്യൂറലുകള്, ശില്‍പങ്ങള് എന്നിങ്ങനെ ചിത്രകലയുടെ വിവിധ മേഖലകളില് വ്യക്തിമുദ്ര പതിപ്പിച്ചതിന് പുറമേ ഇതേക്കുറിച്ചുള്ള നിരവധി പുസ്തകങ്ങളും യൂസഫ് അറക്കല് രചിച്ചിട്ടുണ്ട്. വൈകീട്ട് മൂന്നുമണിക്ക് ഖബറടക്കം നടക്കും. ...\nപുതിയ പ്രപഞ്ചത്തെ കാന്‍വാസില് പകര്‍ത്തി അന്യസംസ്ഥാന തൊഴിലാളി; പ്രദര്‍ശനം കോഴിക്കോട് ആര്‍ട്ട് ഗാലറിയില്\nതൊഴിലാളി ജീവിതത്തിനിടയില് നേരിടേണ്ടി വന്ന വേദനകളായിരുന്നു സഞ്ജിത്തിന് തന്റെ ചിത്രങ്ങളിലൂടെ പറയാനുണ്ടായിരുന്നത്. അന്യസംസ്ഥാന തൊഴിലാളിയായിരിക്കെ കേരളത്തില് നിന്നും അനുഭവിക്കേണ്ടി വന്ന തൊഴിലാളി പീഡനത്തിന്റെ കഥകളാണ് സഞ്ജിത്ത് മണ്ഡലിന്റെ വരകളില് തെളിഞ്ഞത്. ജോലിസമയങ്ങളില് അനുഭവിക്കേണ്ടി വന്ന കൊടും യാതനകള് മനസ്സിലൊതുക്കി പുതിയ പ്രപഞ്ചത്തെ ചിത്രങ്ങളിലൂടെ കാണിക്കുകയാണ് സഞ്ജിത്ത്. കേരളത്തിലാദ്യമായി ഒരു ഇതര സംസ്ഥാന തൊഴിലാളിയുടെ ചിത്രപ്രദര്‍ശനത്തിന് വേദിയൊരുക്കിയിരിക്കുകയാണ് കോഴിക്കോട്. പുതിയ പ്രപഞ്ചം എന്ന അര്‍ത്ഥം വരുന്ന ബംഗള ഭാഷയായ ‘നോഥുന് ഭുവന്’ എന്ന പേരില് കോഴിക്കോട് ആര്‍ട്ട്ഗാലറിയില് വെച്ച് ഏപ്രില് 20 മുതല് 24 വരെ ...


വിവാഹവേഷത്തിൽ അതി സുന്ദരിയായി കാർത്തു, സ്നേഹം അറിയിച്ച് ആരാധകർ- Karthikadeepam artist snisha chandran bridal photos\nവിവാഹവേഷത്തിൽ അതി സുന്ദരിയായി കാർത്തു, സ്നേഹം അറിയിച്ച് ആരാധകർ\nആദ്യ സീരിയലിലൂടെ തന്നെ മലയാളി പ്രേക്ഷകരുടെ മനം കവർന്ന നടിയാണ് സ്‌നിഷ\nMarch 11, 2021 12:48:50 pm\n‘നീലക്കുയിൽ’ പരമ്പരയ്ക്കുശേഷം സ്നിഷ ചന്ദ്രനെ പ്രേക്ഷകർ കണ്ടത് സീ കേരളം ചാനലിൽ സംപ്രേഷണം ചെയ്യുന്ന ‘കാർത്തിക ദീപത്തി’ലാണ്. കാർത്തുവെന്ന അനാഥ പെൺകുട്ടിയുടെ വേഷമാണ് പരമ്പരയിൽ സ്നിഷ അവതരിപ്പിക്കുന്നത്. മിനി സ്ക്രീൻ പ്രേക്ഷകരുടെ ഹൃദയത്തിൽ ഇതിനോടകം തന്നെ കാർത്തുവെന്ന പെൺകുട്ടി ചേക്കേറി കഴിഞ്ഞു.\nRead More: Bigg Boss Malayalam 3: ‘ഇലക്ഷൻ’ ചൂടിൽ ബിഗ് ബോസ് ഹൗസ്\nസീ കേരളത്തിലെ ജനപ്രിയ പരമ്പരകളിൽ ഒന്നാണ് ‘കാർത്തിക ദീപം’. ഏതാനും ദിവസം മുൻപ് കാർത്തികയുടെ വിവാഹത്തിന്റെ മഹാ എപ്പിസോഡ് ചാനലിൽ സംപ്രേഷണം ചെയ്തിരുന്നു. വിവാഹദിന എപ്പിസോഡിൽനിന്നുളള ചിത്രങ്ങൾ തന്റെ ഇൻസ്റ്റഗ്രാം പേജിൽ ഷെയർ ചെയ്തിരിക്കുകയാണ് സ്നിഷ. വിവാഹവേഷത്തില് അതീവ സുന്ദരിയായിരുന്നു സ്നിഷ. നവവധുവായുള്ള കാര്‍ത്തുവിന്റെ ചിത്രങ്ങള്‍ക്ക് താഴം സ്‌നേഹം അറിയിച്ച് ആരാധകരും കമന്റിട്ടുണ്ട്.\nA post shared by Snisha Chandran (@snisha_chandran)\nA post shared by Snisha Chandran (@snisha_chandran_fc)\nആദ്യ സീരിയലിലൂടെ തന്നെ മലയാളി പ്രേക്ഷകരുടെ മനം കവർന്ന നടിയാണ് സ്‌നിഷ. തന്റെ ആദ്യ വേഷത്തിലൂടെ മികച്ച നടിക്കുള്ള പ്രേം നസീർ പുരസ്കാരവും ഈ മഞ്ചേരിക്കാരി സ്വന്തമാക്കി. മലയാളത്തോടൊപ്പം തമിഴിലും ഒരേപോലെ അരങ്ങേറി കൊണ്ടാണ് സ്‌നിഷയുടെ സീരിയൽ രംഗത്തേക്കുള്ള കാൽവയ്പ്. സീ കേരളം സംപ്രേഷണം ചെയ്യുന്ന ‘കാർത്തികദീപ’ത്തിലെ കാർത്തികയായിട്ടാണ് സ്‌നിഷ ഒരിടവേളക്ക് ശേഷം മലയാള മിനി സ്‌ക്രീനിലേക്ക് തിരിച്ചെത്തിയത്.\nഅനാഥയായ കാർത്തിക എന്ന പെൺകുട്ടിയുടെ കഥയാണ് സീരിയലിലൂടെ സംവിധായകൻ പ്രേക്ഷകർക്ക് മുന്നിലെത്തിച്ചത്. ”കാർത്തിക ഒരു പാവം പെൺകുട്ടിയാണ്. എന്നാൽ ബോൾഡ് ആണ് താനും. വെല്ലുവിളികളെയൊക്കെ സധൈര്യം നേരിടുന്ന മിടുക്കികുട്ടി. നന്മ നിറഞ്ഞ ഒരു മനസ്സിനുടമയുമാണ് അവൾ. ജീവിതത്തിൽ പെട്ടെന്ന് ഒറ്റപ്പെട്ടു പോവുകയും പ്രിയപ്പെട്ട ചേട്ടന്റെ ചിറകിലൊതുങ്ങി ജീവിക്കുകയും ചെയുന്ന ഒരു കഥാപാത്രം. യദു കൃഷ്ണൻ ചേട്ടനാണ് കാർത്തികയുടെ ജേഷ്ഠന്റെ വേഷത്തിലെത്തുന്നത്. വിവേക് ഗോപൻ ചേട്ടൻ നായകനായുമെത്തുന്നു. പ്രതീക്ഷകൾ തരുന്ന ഒരു കഥാപാത്രമാണ് എനിക്ക് കാർത്തിക. ഏറെ അഭിനയസാധ്യത ഉള്ള ഒരു വേഷം കൂടിയാണ്. മലയാളികൾ തീർച്ചയായും ഇഷ്ടപ്പെടുന്ന ഒരു കഥാപാത്രമാണ് കാർത്തികയുടേത് എന്ന് എനിക്ക് ഉറപ്പുണ്ട്,” പരമ്പരയിലെ തന്റെ കഥാപാത്രത്തെക്കുറിച്ചുളള സ്നിഷയുടെ വാക്കുകൾ.\nWeb Title: Karthikadeepam serial fame snisha chandran photos\nBigg Boss Malayalam 3: ‘ഇലക്ഷൻ’ ചൂടിൽ ബിഗ് ബോസ് ഹൗസ്


സര്‍ക്കാര് ഭൂമി വമ്പന്മാര്‍ക്ക് പതിച്ചു കൊടുത്തവര്‍ക്ക് വോട്ടുകൊടുക്കണോ? പന്ന്യന്റെ ചോദ്യം | Kerala Assembly Election 2016: Pannyan Raveendran against Oommen Chandy - Malayalam Oneindia\nPublished: April 14 2016, 12:01 [IST]\nഅരൂര്: സര്‍ക്കാര് ഭൂമി കമ്മീഷന് വാങ്ങി വന്‍കിട മുതലാളിമാര്‍ക്ക് പതിച്ചു നല്‍കിയവര്‍ക്ക് വോട്ടു കൊടുക്കണോ? സിപിഐ ദേശീയ സെക്രട്ടറിയേറ്റംഗം പന്ന്യന് രവീന്ദ്രന്റേതാണ് ചോദ്യം.\n2800 ഏക്കര് ഭൂമിയാണ് കേരളം ഭരിക്കുന്നവര് മറിച്ചു വിറ്റത്. ഇത്തരം, അഴിമതി നടത്തിയവര്‍ക്ക് സീറ്റു കൊടുക്കരുതെന്ന് കെപിസിസി പ്രസിഡന്റ് വിഎം സുധീരന് പറഞ്ഞതല്ലേ? എന്നാല് മുഖ്യമന്ത്രി അതിനെതിരെ രംഗത്തുവന്നു. മുഖ്യമന്ത്രിയും അഴിമതിക്കാരനാണെന്ന് ഇതില് നിന്ന് വ്യക്തമാണ്. സുധീരനും അഴിമതിക്കാര്‍ക്ക് മുന്നില് മുട്ടുമടക്കേണ്ടി വന്നു- പന്ന്യന് രവീന്ദ്രന് പറഞ്ഞു.\nകേരള ചരിത്രത്തിലാദ്യമായാണ് ഒരു മുഖ്യമന്ത്രിയെ അന്വേഷണ കമ്മീഷന് തുടര്‍ച്ചയായി 11 മണിക്കൂര് വിസ്തരിച്ചത്. അതു കൊണ്ട്, വോട്ട് ചെയ്യാന് പോകുമ്പോള് ഇതൊക്കെ മനസിലുണ്ടാകണമെന്ന് പന്ന്യന് രവീന്ദ്രന് ഓര്‍മ്മപ്പെടുത്തുന്നു. എല്‍ഡിഎഫ് അരൂര് മണ്ഡലം തിരഞ്ഞെടുപ്പ് പ്രചാരണത്തിനെത്തിയതായിരുന്നു പന്ന്യന് രവീന്ദ്രന്.\nassembly election 2016 assembly election election kerala niyamasbha election election pannyan raveendran cpi oommen chandy vm sudheeran നിയമസഭ തിരഞ്ഞെടുപ്പ് 2016 നിയമസഭ തിരഞ്ഞെടുപ്പ്\nKerala Assembly Election 2016: Pannyan Raveendran against Oommen Chandy.\nStory first published: Thursday, April 14, 2016, 12:01 [IST]


ബിഗ് ബോസ് ഫിനാലെയ്ക്ക് തയ്യാറെടുക്കുന്ന ഡിമ്പൽ ഭാൽ; സൂര്യാമണി നൃത്തം കാണാൻ തയ്യാറെടുത്ത് ആരാധകരും; ഇനി ആഘോഷരാവ് ! - metromatinee.com Lifestyle Entertainment & Sports\nഅങ്ങനെ കാത്തിരുന്ന് കാത്തിരുന്ന് അവസാനം ഫിനാലെയെത്തിയിരിക്കുകയാണ്. ബിഗ് ബോസ് ആരാധകർക്ക് ഇനിയും ആവേശം കെട്ടടങ്ങിയിട്ടില്ല. അൽപ്പമെങ്കിലും കാത്തിരിപ്പിൽ മുഷിഞ്ഞവർക്ക് ആവേശം കൂട്ടാൻ സീസൺ മത്സരാർത്ഥികളുടെ ഇൻസ്റ്റാഗ്രാം പോസ്റ്റുകൾ മതിയാകും എന്ന് തോന്നുന്നു. അതെ… മത്സരിച്ച എല്ലാവരും ഇപ്പോൾ ചെന്നൈയിലേക്ക് പുറപ്പെട്ടു എന്നറിയിച്ചുകൊണ്ട് പോസ്റ്റുകൾ ഇടുന്നുണ്ട്.\n2018 ലാണ് ബിഗ് ബോസ് മലയാളത്തിൽ ആരംഭിക്കുന്നത്. മലയാളി പ്രേക്ഷകർക്ക് കാഴ്ചയുടെ പുതിയ അനുഭവമായിരുന്നു ബിഗ് ബോസ്. ആദ്യ സീസണിൽ തന്നെ വൻ വിജയം നേടാൻ ഷോയ്ക്ക് കഴിഞ്ഞിരുന്നു.\n2020 ആണ് രണ്ടാം സീസൺ തുടങ്ങുന്നത്. മത്സരം കടുത്തു വന്നപ്പോൾ കൊവിഡിനെ തുടർന്ന് ഷോ അവസാനിപ്പിക്കുകയായിരുന്നു. സീസൺ2ആരംഭിച്ച് ഒരു വർഷം ആകുന്നതിന് മുൻപ് തന്നെ മൂന്നാം ഭാഗവും തുടങ്ങുകയായിരുന്നു. എന്നാൽ ഷോ ലോക്ക് ഡൗണിനെ തുടർന്ന് ബിഗ് ബോസ് സീസൺ 3യും നിർത്തി വയ്ക്കുകയായിരുന്നു.\nവോട്ടിങ്ങ് കഴിഞ്ഞ് മാസങ്ങൾ കഴിഞ്ഞിട്ടും ഫിനാലെയെ കുറിച്ചുള്ള അറിയിപ്പ് ബിഗ് ബോസ് ടീം നൽകിയിരുന്നില്ല. ഇത് പ്രേക്ഷകരരെ ചൊടിപ്പിച്ചിരുന്നു. സോഷ്യൽ മീഡിയയിൽ വലിയ വിമർശനങ്ങൾക്ക് ഇത് വഴിവെച്ചിരുന്നു. എന്നാൽ വിമർശനം കടുത്തപ്പോൾ ഫിനാലെ നടത്താനുള്ള പ്രതിസന്ധിയെ കുറിച്ച് വെളിപ്പെടുത്തി കൊണ്ട് ബിഗ് ബോസ് ടീം രംഗത്തെത്തിയിരുന്നു.\nഅവതാരകനായ മോഹൻലാൽ ആയിരുന്നു ഇക്കാര്യം ആരാധകരെ അറിയിച്ചത്. കൊവിഡ് വൈറസ് വ്യാപനത്തെ തുടർന്നാണ് ഷോ വൈകിപ്പിക്കുന്നതെന്നും അൽപം കാത്തിരിക്കണമെന്നു താരം പറഞ്ഞിരുന്നു. കൂടാതെ ബിഗ് ബോസ് സീസൺ 3യ്ക്ക് ഫിനാലെയുണ്ടാവുമെന്നും നടൻ പറഞ്ഞിരുന്നു.\nഇപ്പോഴിത ബിഗ് ബോസ് പ്രേക്ഷകരെ തേടി ഒരു സന്തോഷവാർത്ത പുറത്ത് വരുകയാണ്. ഫിനാലെ ഉടൻ ഉണ്ടാകുമെന്നാണ് സൂചന. ദിവസങ്ങൾക്ക് മുൻപ് ഫിനാലെ ജൂലൈ 23 ന് ഷൂട്ട് ചെയ്യുമെന്നുള്ള വാർത്തകൾ പുറത്തു വന്നിരുന്നു .\nഎന്നാൽ അത് ശരിയാണെന്നുള്ള സൂചനയാണ് ഡിംപൽ ഭാലിന്റെ ഇൻസ്റ്റഗ്രാം പോസ്റ്റ് നൽകുന്നത്. എയർപോർട്ടിൽ നിന്നുള്ള ചിത്രമാണ് താരം പങ്കുവെച്ചിരിക്കുന്നത്. കൂടാതെ വൈകാതെ കാണാമെന്നും സ്റ്റോറിയായി കുറിച്ചിട്ടുണ്ട്. ബിഗ് ബോസ് ചിത്രീകരണത്തിനായ ചെന്നൈയിലേയ്ക്ക് പോവുകയാണെന്നാണ് ഇപ്പോൾ ലഭിക്കുന്ന റിപ്പോർട്ട്.\nജിയയുടെ ട്രോളൊക്കെ ആസ്വദിക്കുന്നു; ജിയയെ പിന്തുണയ്ക്കുന്ന ഒരുപാട് പെൺകുട്ടികളുണ്ട് , അവരോട് പറയാൻ ഒന്നേയുള്ളു… ; ജിയയ്ക്ക് ശാസനയുമായി വീണ്ടും കിടിലം ഫിറോസ് !\nRelated Topics:bigg boss full review, bigg boss review, bigg boss season3review, biggboss full review\nഎന്റെ രണ്ടു പെണ്മക്കളും അവരുടെ അമ്മയുടെ പാത പിന്തുടര്‍ന്നതില് എനിക്ക് അഭിമാനമേയുള്ളൂ… തുറന്ന് പറഞ്ഞ് ജഗദീഷ്


പാസഞ്ചര് വാഹനങ്ങളുടെ വില്‍പ്പന വളര്‍ച്ചയില് ഇന്ത്യ ഒന്നാമത് - FUTURE KERALA - Daily on Business Economy and Society\n2017 ജനുവരി-മെയ് കാലയളവില് ഇന്ത്യ 11.34 ശതമാനം വില്‍പ്പന വളര്‍ച്ച കൈവരിച്ചു\nന്യൂ ഡെല്‍ഹി : 2017 ജനുവരി-മെയ് കാലളവിലെ പാസഞ്ചര് വാഹനങ്ങളുടെ വില്‍പ്പന വളര്‍ച്ചയില് ആഗോളതലത്തില് ഇന്ത്യ ഒന്നാം സ്ഥാനത്ത്. സൊസൈറ്റി ഓഫ് ഇന്ത്യന് ഓട്ടോമൊബീല് മാനുഫാക്ച്ചറേഴ്‌സ് ആണ് കണക്കുകള് അവതരിപ്പിച്ചത്. ചൈന, യുഎസ്, യുകെ, ഫ്രാന്‍സ്, ദക്ഷിണ കൊറിയ, ബ്രസീല്, ജപ്പാന്, ജര്‍മ്മനി തുടങ്ങിയ രാജ്യങ്ങളെയാണ് ഇന്ത്യ പിന്തള്ളിയത്. 2016 ജനുവരി-മെയ് കാലയളവുമായി താരതമ്യം ചെയ്യുമ്പോള് 2017 ജനുവരിക്കും മെയ് മാസത്തിനുമിടയില് ഇന്ത്യ 11.34 ശതമാനം വില്‍പ്പന വളര്‍ച്ച കൈവരിച്ചു. അതേസമയം ചൈന, യുഎസ്, യുകെ, ദക്ഷിണ കൊറിയ എന്നീ രാജ്യങ്ങളില് വില്‍പ്പന കുറയുകയാണ് ചെയ്തത്. പാസഞ്ചര് വാഹനങ്ങളുടെ വില്‍പ്പനയില് ഇതേ കാലയളവില് ജപ്പാന് 9.05 ശതമാനം വളര്‍ച്ച നേടിയപ്പോള് ജര്‍മ്മനി, ഫ്രാന്‍സ്, ബ്രസീല് എന്നീ രാജ്യങ്ങള് യഥാക്രമം 4.68 ശതമാനം, 3.34 ശതമാനം, 2.29 ശതമാനം വില്‍പ്പന വളര്‍ച്ച കാഴ്ച്ചവെച്ചു. അമേരിക്കയില് 9.83 ശതമാനം ഇടിവാണ് രേഖപ്പെടുത്തിയത്. ചൈനയില് പാസഞ്ചര് വാഹനങ്ങളുടെ വില്‍പ്പന 2.59 ശതമാനം കുറഞ്ഞു.\nപാസഞ്ചര് വാഹന വില്‍പ്പന 2017 ജനുവരി-മെയ്\nരാജ്യം 2016 ജനുവരി-മെയ് 2017 ജനുവരി-മെയ് % മാറ്റം\nഇന്ത്യ 11,96,781 13,32,442 11.34\nചൈന 96,71,100 94,21,100 – 2.59\nയുഎസ് 22,15,452 19,97,708 -9.83\nയുകെ 11,64,870 11,58,357 -0.56\nഫ്രാന്‍സ് 8,75,076 9,04,341 3.34\nദക്ഷിണ കൊറിയ 5,44,055 5,29,096 -2.75\nബ്രസീല് 7,85,653 8,03,609 2.29\nജപ്പാന് 17,88,331 19,50,186 9.05\nജര്‍മ്മനി 13,94,200 14,59,400 4.68\nഏഷ്യയില് ഇന്ത്യയ്ക്കുപുറമേ ജപ്പാന് മാത്രമാണ് പാസഞ്ചര് വാഹന വില്‍പ്പനയില് വളര്‍ച്ച പ്രകടിപ്പിച്ചത്. അതേസമയം 2017 ലെ ആദ്യ അഞ്ച് മാസത്തില് വിറ്റ പാസഞ്ചര് വാഹനങ്ങളുടെ എണ്ണത്തില് ചൈനയാണ് മുന്നില്. 94,21,100 യൂണിറ്റ് പാസഞ്ചര് വാഹനങ്ങളാണ് ഈ കാലയളവില് ആ രാജ്യത്ത് വിറ്റുപോയത്. യുഎസ്എ (19,97,708 യൂണിറ്റ്), ജപ്പാന് (19,50,186 യൂണിറ്റ്) എന്നീ രാജ്യങ്ങള് രണ്ടും മൂന്നും സ്ഥാനത്തെത്തി.\nഇന്ത്യയിലെ താഴ്ന്ന പാസഞ്ചര് വാഹന വ്യാപന അനുപാതമാണ് ഈ നേട്ടം കൈവരിക്കാന് സഹായിച്ചതെന്ന് സിയാം ഡെപ്യൂട്ടി ഡയറക്റ്റര് ജനറല് സുഗതോ സെന് പറഞ്ഞു. നിലവില് ഇന്ത്യയില് ആയിരം പേര്‍ക്ക് 19 വാഹനങ്ങളാണ് കണക്കാക്കിയിരിക്കുന്നത്. ചൈന (76), യുകെ (455), ജര്‍മ്മനി (544), യുഎസ്എ (360), ഓസ്‌ട്രേലിയ (562), മെക്‌സിക്കോ (203), ബ്രസീല് (227), മലേഷ്യ (358) എന്നിങ്ങനെയാണ് മറ്റ് രാജ്യങ്ങളില് ആയിരം പേര്‍ക്ക് പാസഞ്ചര് വാഹന വ്യാപന അനുപാതം.\nവികസിത വിപണികളായ യുഎസ്എ, യുകെ, ചൈന എന്നിവിടങ്ങളില് പാസഞ്ചര് വാഹന വില്‍പ്പന പൂരിതാവസ്ഥ (സാച്ചുറേഷന് പോയന്റ്) കൈവരിച്ചുകഴിഞ്ഞു. ഇന്ത്യ പോലുള്ള വികസ്വര രാജ്യങ്ങള്‍ക്ക് അതിവേഗം വളരാനുള്ള സാഹചര്യമാണ് ഇപ്പോള് വന്നുചേര്‍ന്നിരിക്കുന്നത്.\nമൊത്ത ആഭ്യന്തര ഉല്‍പ്പാദനവും വാഹന വ്യാപന നിരക്കുകളും പരസ്പരം ബന്ധപ്പെട്ടിരിക്കുന്നതായി പ്രൈസ്‌വാട്ടര്‍ഹൗസ്‌കൂപ്പേഴ്‌സ് ഇന്ത്യ ഓട്ടോമോട്ടീവ് പ്രാക്ടീസ് പാര്‍ട്ണര് അബ്ദുള് മജീദ് പറഞ്ഞു. വാഹനം സ്വന്തമാക്കുന്നതിന് നല്ല സാഹചര്യമാണ് ഇപ്പോള് ഇന്ത്യയിലുള്ളതെന്ന് അദ്ദേഹം ചൂണ്ടിക്കാട്ടി. കൂടാതെ ഒല, യുബര് എന്നീ ടാക്‌സി ഓപ്പറേറ്റര്‍മാര് ഇന്ത്യയില് കാര് നിര്‍മ്മാതാക്കളുടെ പ്രധാന ഉപയോക്താക്കളാണ്. ഇന്ത്യയിലെ ഗ്രാമീണ മേഖലകളിലും മറ്റും പാസഞ്ചര് വാഹന വില്‍പ്പന മികച്ച രീതിയില് തുടരാന് തന്നെയാണ് സാധ്യത.\nമറ്റ് വികസ്വര വിപണികളില്, വിയറ്റ്‌നാമില് താഴ്ന്ന വാഹന വ്യാപനമാണ് ഉള്ളതെങ്കിലും ഇന്ത്യയെപ്പോലെ വേഗത്തില് വില്‍പ്പന വളര്‍ച്ച നേടാന് കഴിയുന്നില്ല. ഈ തെക്കേഷ്യന് രാജ്യങ്ങളിലെ ജിഡിപി അഞ്ച് ശതമാനത്തില് താഴെയാണ് എന്നതുകൊണ്ടുതന്നെ ഇന്ത്യയിലെ പാസഞ്ചര് വാഹന വില്‍പ്പന വളര്‍ച്ചാ നിരക്ക് കൈവരിക്കാന് ഈ രാജ്യങ്ങള് ഇനിയും കാത്തിരിക്കണം. വരും വര്‍ഷങ്ങളിലും അതിവേഗം വളരുന്ന സമ്പദ് വ്യവസ്ഥയായി ഇന്ത്യ തുടരും.\nTags:\tIndia tops passenger vehicles sales


സിഐ ശ്രീമോന്റെ നേതൃത്വത്തിലുള്ള സംഘം നക്ഷത്ര ആമകളെ റെയ്‌ഡ് ചെയ്‌തു; | Gramajyothi News\nസിഐ ശ്രീമോന്റെ നേതൃത്വത്തിലുള്ള സംഘം നക്ഷത്ര ആമകളെ റെയ്‌ഡ് ചെയ്‌തു;\nFebruary 7, 2018 4:17 pm Published by : Web Desk\nതൊടുപുഴ : തൊടുപുഴ സര്‍ക്കിള് ഇന്‍സ്‌പെക്ടര് എന് ജി ശ്രീമോന്റെ നേതൃത്വത്തിലുള്ള സംഘം അരിക്കുഴ കൃഷി ഫാമിന് സമീപമുള്ള മുണ്ടയ്‌ക്കല് അനൂപിന്റെ വീട്ടില് നിന്നും നാല് നക്ഷത്ര ആമകളെ പിടികൂടിയത്. രഹസ്യ വിവരത്തിന്റെ അടിസ്ഥാനത്തില് രാത്രി എട്ടിന് വീട് റെയ്‌ഡ് ചെയ്‌താണ് പൊലീസ് ആമകളെ കണ്ടെത്തിയത്. ഇതേ സമയം ഇന്നലെ തന്നെ അനൂപിനെ 45 ആമകളുമായി എറണാകുളം പൊലീസ് അറസ്റ്റ് ചെയ്‌തിരുന്നു. വീട്ടിലെത്തിയപ്പോള് അനൂപിന്റെ ഭാര്യ അജിത മാത്രമാണുണ്ടായിരുന്നത്. പൊലീസ് സംഘത്തെ കണ്ടയുടനെ ആമകളെ ടോയ്‌ല്‌റ്റ് ക്ലോസറ്റിലേക്ക് ഇട്ട് ഫള്‌ഷ് ചെയ്‌തു. ഉടന് തന്നെ കയ്യുറയിട്ട് നാലെണ്ണത്തിനെ പൊലീസ് രക്ഷിച്ചെടുക്കുകയും, ബാക്കി രണ്ടെണ്ണം കണ്ടെത്താന് സാധിച്ചതുമില്ല. അനൂപ് ഇപ്പോള് എറണാകുളം ജയിലില് റിമാന്‍ഡിലാണ്. അജിതയെ ഇന്ന് മുട്ടം കോടതിയില് ഹാജരാക്കി റിമാന്‍ഡ് ചെയ്‌തു. പ്രതികളെ കസ്റ്റഡിയില് വാങ്ങി വിശദമായി ചോദ്യം ചെയ്യുമെന്ന് ശ്രീമോന് പറഞ്ഞു. വീട് റെയ്‌ഡ് ചെയ്‌തപ്പോള് നാല് ലക്ഷത്തോളം രൂപയും ഹോണ്ട ജാസ് കാറും കസ്‌റ്റഡിയിലെടുത്തിട്ടുണ്ട്.


'മക്കളുടെ പേരിൽ വിവാദം ഉണ്ടാക്കിയാൽ വേദനിക്കുന്ന അച്ഛനെ മാത്രമേ നിങ്ങൾക്ക് അറിയൂ'; മറുപടിയുമായി നടനും സ്ഥാനാർഥിയുമായ കൃഷ്ണകുമാർ| Krishnakumar says he is not the dad who is deterred over controversies framed against his children – News18 Malayalam\n'മക്കളുടെ പേരിൽ വിവാദം ഉണ്ടാക്കിയാൽ വേദനിക്കുന്ന അച്ഛനെ മാത്രമേ നിങ്ങൾക്ക് അറിയൂ'; മറുപടിയുമായി നടനും സ്ഥാനാർഥിയുമായ കൃഷ്ണകുമാർ\nഒരു പൊതു പ്രവർത്തകൻ എന്ന നിലയിൽ ഈ ഘട്ടത്തെ അതിജീവിക്കുകയും നേരിടുകയും തന്നെ ചെയ്യും. പക്ഷേ ഒരു അച്ഛൻ എന്ന നിലയിൽ ഈ വിവാദങ്ങൾ ഏറെ ബുദ്ധിമുട്ടുണ്ടാക്കുന്നുണ്ട്. പക്ഷേ ആരോടും പരിഭവിക്കാതെ പറയാനുള്ള നിലപാടുകൾ ഉറച്ചു പറഞ്ഞുകൊണ്ട് മുന്നോട്ടു പോവുക തന്നെ ചെയ്യും. - കൃഷ്ണകുമാർ പറയുന്നു.\nLast Updated : April 02, 2021, 13:53 IST\nതിരുവനന്തപുരം മണ്ഡലത്തിലെ എൻഡിഎയുടെ സ്ഥാനാർഥിയാണ് നടൻ ജി കൃഷ്ണകുമാർ. തെരഞ്ഞെടുപ്പ് പ്രചാരണത്തിനിടെ പലതവണ എതിരാളികളുടെ രൂക്ഷമായ സൈബർ ആക്രമണങ്ങൾക്ക് കൃഷ്ണകുമാർ വിധേയനായിരുന്നു. ഇപ്പോള് വിമർശകർക്ക് മറുപടിയുമായി എത്തിയിരിക്കുകയാണ് താരം. മക്കളുടെ പേരിൽ വിവാദം ഉണ്ടാക്കിയാൽ വേദനിക്കുന്ന കൃഷ്ണകുമാർ എന്ന അച്ഛനെ മാത്രമേ നിങ്ങൾക്ക് അറിയൂ എന്നും എന്ത് പ്രതിസന്ധി വന്നാലും നിലപാടുകളില് ഉറച്ചുനില്‍ക്കുകയും പറയുന്ന നിലപാടിനോട് സത്യസന്ധത പുലർത്തുകയും ചെയ്യുന്ന കൃഷ്ണകുമാർ എന്ന പൊതുപ്രവർത്തകനെ ഇപ്പോഴും വിവാദ കമ്മിറ്റിക്കാർക്ക് മനസ്സിലായിട്ടില്ലെന്ന് അദ്ദേഹം ഫേസ്ബുക്കിൽ കുറിച്ചു.\nAlso Read- പുരസ്കാര ലബ്ധിയിലും തലൈവർ മറന്നില്ല, സുഹൃത്തായ ബസ് ഡ്രൈവർ രാജ് ബഹാദൂറിനെ\nജീവിതത്തിലെ ഏറ്റവും വലിയ ശക്തി നാല് പെണ്മക്കളടങ്ങുന്ന ഈ സന്തുഷ്ട കുടുംബമാണ്. ഒരു കലാകാരൻ എന്ന നിലയിലും പൊതു പ്രവർത്തകൻ എന്ന നിലയിലും ബുദ്ധിമുട്ടുകൾ ഏറിയ ഓരോഘട്ടത്തിലും അവരുടെ പിന്തുണയില്ലായിരുന്നുവെങ്കിൽ ജീവിതകഥ മറ്റൊന്നാകുമായിരുന്നു. ഇപ്പോൾ തെരഞ്ഞെടുപ്പിൽ മത്സരിക്കുന്ന സ്ഥാനാർത്ഥി എന്ന നിലയിൽ ജനങ്ങളുടെ പ്രശ്നങ്ങളിൽ ഇടപെടുകയും, പരിഹാരമാർഗങ്ങൾ നിർദ്ദേശിക്കുകയും ചെയ്യാൻ ആരംഭിച്ചപ്പോൾ സ്വതന്ത്ര വ്യക്തികളായ എന്റെ പെൺമക്കളെയും വിവാദങ്ങളിലേക്ക് വലിച്ചിട്ട് വ്യക്തിപരമായി ഉപദ്രവിക്കാനാണ് ചിലർ ശ്രമിക്കുന്നത്.\nAlso Read- നമ്പി നാരായണന്റെ ജീവിതവുമായി മാധവന്, ഷാരൂഖ് ഖാനും സൂര്യയും ചിത്രത്തില്\nAlso Read- Krishnakumar | നടനാവുന്നതിന് മുൻപ് ഓട്ടോ ഡ്രൈവർ ആയിരുന്നു; കൃഷ്ണകുമാർ ജീവിതത്തിലെ തിരിച്ചടികൾ നേരിട്ട കാലം\nനടനാവുന്നതിനും മുൻപ് കൃഷ്ണകുമാർ ഓട്ടോഡ്രൈവർ ആയിരുന്നുവെന്ന വാർത്ത നേരത്തെ പുറത്തുവന്നിരുന്നു. വിദ്യാർഥി കാലത്ത് ജീവിതത്തിൽ ഉണ്ടായ ഒരു വൻ തിരിച്ചടിയാണ് കൃഷ്ണകുമാറിനെ ഓട്ടോഡ്രൈവറാക്കി മാറ്റിയത്. അച്ഛനും അമ്മയും മക്കളുമടങ്ങുന്ന സന്തുഷ്‌ട കുടുംബത്തിലെ അംഗമായിരുന്നു കൃഷ്ണകുമാർ. കോളേജ് പഠനം ആരംഭിക്കുന്ന നാളുകളിലായിരുന്നു അച്ഛൻ ജോലിയിൽ നിന്നും വിരമിക്കുന്നത്. അച്ഛന്റെ സമ്പാദ്യങ്ങൾ രണ്ടു സ്വകാര്യ ബാങ്കുകളിലായി നിക്ഷേപിക്കപ്പെട്ടു. അധികം വൈകാതെ ആ രണ്ടു ബാങ്കുകൾ പൂട്ടി. സമ്പാദിച്ച തുക മുഴുവൻ നഷ്‌ടപ്പെട്ടു. വിദ്യാർത്ഥിയായ കൃഷ്ണകുമാറിന് ചുമതലകൾ വർധിച്ചു. അങ്ങനെയാണ് കൃഷ്ണകുമാർ ഓട്ടോ ഡ്രൈവറായത്.\nFirst published: April 02, 2021, 13:53 IST\nKerala Assembly Election 2021Krishnakumar


എന്റെ കഥയെഴുത്തിനെ കുറിച്ചും ശ്രദ്ധിക്കാൻ ശ്രമിക്കുന്ന കാര്യങ്ങളെ കുറിച്ചും പറയാം..\n1.പുതുമയുള്ള പ്രമേയങ്ങൾ കണ്ടെത്താൻ ശ്രമിക്കാറുണ്ട്. പലപ്പോഴും അത് വിജയിക്കാറില്ല. അപ്പോൾ കഥ പറയുന്നതിൽ പുതുമ വരുത്താൻ ശ്രമിക്കും. ചിലപ്പോൾ അതും വിജയിക്കാറില്ല. :)\n2. 'ഞാൻ' ആയി കഥ പറയുമ്പോൾ വികാരങ്ങളും വൈഷമ്യങ്ങളും അനുഭവപ്പെടുന്നതും പങ്കുവെക്കുന്നതും കൂടുതൽ എളുപ്പമായി തോന്നാറുണ്ട്.( എഴുതുമ്പോൾ ചിരിക്കാറുണ്ട്, കരയാറുണ്ട്, കഥാപാത്രങ്ങളുടെ മാനസിക വികാരങ്ങൾ അനുഭവപ്പെടാറുണ്ട് ) മുൻപൊരിക്കൽ, 'ഞാൻ' എഴുതിയ ഒരു ഗവിത വായിച്ച ഒരു സുഹൃത്ത് അഭിപ്രായപ്പെട്ടു, അതിലെ 'ഞാൻ', 'എന്റേത്' എന്നുള്ളത് പരമാവധി വെട്ടിക്കളയാൻ. സത്യമായിരുന്നു. അതെല്ലാം വെട്ടിക്കളഞ്ഞിട്ടും ആശയത്തിനും സംവേദനത്തിനും മാറ്റമൊന്നുമുണ്ടായില്ല. ഈ വസ്തുത , 'ഞാൻ' കഥ പറയുമ്പോഴും ശ്രദ്ധിക്കാറുണ്ട്.\nഎങ്കിലും, എല്ലാ കഥകളും 'ഞാനായി' തന്നെ പറയുന്നത് പ്രായോഗികമാണെന്ന് കരുതുന്നില്ല.\n(കഥ പറയുന്ന രീതികളെ കുറിച്ച് കൂടുതൽ പഠിച്ചിട്ടുള്ള ഒരു സുഹൃത്തിനോട് ഇവിടെ അഭിപ്രായം പറയാൻ ആവശ്യപ്പെട്ടുണ്ട്. അദ്ദേഹത്തെ കാത്തിരിക്കുന്നു. )\n3. നെടുങ്കൻ ഖണ്ഡികകൾ എഴുതുന്നത് പരമാവധി ഒഴിവാക്കും. ചെറിയ ചെറിയ പാരഗ്രാഫുകളും ഇടയ്ക്കിടെയുള്ള സംഭാഷണങ്ങളും വായനയിൽ താല്പര്യം ജനിപ്പിക്കും എന്നാണു വിശ്വാസം. സംഭാഷണങ്ങൾ ഉദ്ധരണിയിൽ (ക്വട്ടേഷൻ മാർക്ക് ) ഇടാൻ ശ്രദ്ധിക്കാറുണ്ട്.\n4. ഡയലോഗുകൾ സന്ദർഭത്തിനും കഥാപാത്രങ്ങളുടെ സ്വഭാവത്തിനും സംസ്ക്കാരത്തിനും അനുയോജ്യമാണോ എന്ന് ശ്രദ്ധിക്കാറുണ്ട്.\n5. ആദ്യം ഡയറിയിലാണ് കഥയെഴുതുക. പിന്നെ വേഡിൽ ടൈപ്പ് ചെയ്യുന്നു. ടൈപ്പ് ചെയ്യുമ്പോൾ തന്നെ പല വെട്ടിത്തിരുത്തലുകളും കൂട്ടിച്ചേർക്കലുകളും നടത്താറുണ്ട്. പിന്നെ, പല ദിവസങ്ങളും അത് വീണ്ടും വായിക്കും, ആവശ്യമെന്ന് തോന്നുന്ന തിരുത്തലുകൾ വരുത്തും. അക്ഷരത്തെറ്റുകൾ കണ്ടു പിടിക്കാനായി മാത്രം ഒരു വായന നടത്താൻ ശ്രമിക്കാറുണ്ട്. ചിലപ്പോൾ മടി കാരണം പാതിവഴിയിൽ ഉപേക്ഷിക്കും. അവസാനമാണ് ബ്ലോഗിൽ കോപ്പി പേസ്റ്റ് ചെയ്യുക. പബ്ലിഷ് ചെയ്തതിനുശേഷം വീണ്ടും വായിക്കും. അപാകതകളും അക്ഷരത്തെറ്റുകളും കണ്ടാൽ വീണ്ടും എഡിറ്റ് ചെയ്യും.\n6. കമന്റുകളിൽ നിന്ന്, ഭൂരിഭാഗം വായനക്കാരും മറ്റൊരു രീതിയിലാണ് കഥ വായിച്ചതെന്ന് തോന്നിയാൽ , അല്ലെങ്കിൽ അപാകതകൾ ചൂണ്ടി കാണിച്ചാൽ, വീണ്ടും എഡിറ്റിങ്ങ്&/കൂട്ടിച്ചേർക്കലുകൾ നടത്തും.\n7. മറ്റുള്ളവരുടെ കഥകൾ എത്ര ഇഷ്ടപ്പെട്ടാലും ആ ശൈലിയോ ഭാഷയോ അനുകരിക്കാൻ ശ്രമിക്കാറില്ല. ചില കഥകളുടെ പ്രമേയങ്ങളിൽ നിന്ന് പുതിയ കഥാതന്തു വികസിപ്പിച്ചെടുക്കാൻ സാധ്യതയുണ്ടോ എന്ന് പരിശോധിക്കാറുണ്ട്. വിരളമായേ ലഭിക്കാറുള്ളൂ.\n8. കടുത്ത ജീവിതാനുഭവങ്ങൾ കുറവായതുകൊണ്ട്, തിരക്കോ മറ്റ് അത്യാവശ്യങ്ങളോ ഇല്ലെങ്കിൽ, ബോറടിപ്പിക്കാത്ത ഏതൊരാളുടെയും സംസാരം കേട്ടിരിക്കാൻ ശ്രമിക്കാറുണ്ട്. മനസ്സിൽ തട്ടിയ ചിലതിൽ, അത്തരം സാഹചര്യങ്ങളിൽ ഞാനായിരുന്നാൽ എന്തായിരിക്കും എന്നാലോചിക്കും. എന്റെ പല കഥകളും ജനിച്ചത് അങ്ങനെയാണ്.\n9. കഥയിൽ ബിംബങ്ങൾ കൊണ്ടുവരുന്നുണ്ടെങ്കിൽ, അത് അങ്ങനെയായി കാണാൻ കഴിവില്ലാത്ത വായനക്കാരനെയും മുന്നിൽ കണ്ട്, അവനത് കഥയിൽ മുഴച്ചു നിൽക്കുന്നതായി അനുഭവപ്പെടാതെ കഥ പറയാൻ ശ്രമിക്കാറുണ്ട്.എല്ലായ്പ്പോഴും വിജയിക്കാറില്ല.\n10.എഴുതിയ എല്ലാ കഥകളും ഒരു പോലെ അനുഭവപ്പെടാറില്ല. ചിലതിന് മസ്തിഷ്ക്കം കൂടുതൽ പ്രവർത്തിച്ചിട്ടുണ്ടാവും, എഴുതി ഫലിപ്പിക്കാനായി കൂടുതൽ ബുദ്ധിമുട്ടിയിട്ടുണ്ടാകും. ആ കഥകളെ അങ്ങനെ തന്നെ കാണും.\nPosted by viddiman at 9/19/2012 01:38:00 AM


ദില്ലി: മുന്നോക്ക വിഭാഗത്തിലെ പിന്നാക്കക്കാര്‍ക്ക് സംവരണം നല്‍കികൊണ്ടുള്ള ബില്ലിന്മേല് ലോക്‌സഭയില് നടന്ന ചര്‍ച്ചയില് നരേന്ദ്ര മോദിക്കെതിരെ വിമര്‍ശനവുമായി എഐഎഡിഎംകെ നേതാവും ലോക്‌സഭ ഡെപ്യൂട്ടി സ്പീക്കറുമായ എം തമ്പി ദുരൈ. തെരഞ്ഞെടുപ്പ് സമയത്ത് 15 കോടി രൂപ ജനങ്ങള്‍ക്ക് നല്‍കും എന്ന വാഗ്ദാനം മോദി പാലിച്ചോ എന്നതാണ് തമ്പി ദുരൈ ചോദിച്ചത്. മോദി നല്‍കിയ വാഗ്ദാനം പാലിച്ചിരുന്നു എങ്കില് ഇത്തരത്തില് ഒരു ബില്ലിന്റെ ആവശ്യം ഇല്ലായിരുന്നു എന്നും അദ്ദേഹം പറഞ്ഞു.\nബില്ലിന്റെ നടപടി ക്രമങ്ങളില് സംശയം ഉന്നയിച്ച അദ്ദേഹം ഇത് നടപ്പാലിക്കുക വഴി അഴിമതി വര്‍ധിക്കും എന്നും പറഞ്ഞു. അധികാരികള്‍ക്ക് പണം നല്‍കി തങ്ങള് പാവപ്പെട്ടവരാണ് എന്നുള്ള രേഖകള് ജനങ്ങള് ഉണ്ടാക്കും എന്നും തമ്പി ദുരൈ ആരോപിച്ചു.\nമുന്നോക്കക്കാരില് പിന്നാക്കം നില്‍ക്കുന്നവര്‍ക്കാണ് സംവരണം ഏര്‍പ്പെടുത്തുന്നത്. ബില്ല് ഇന്നലെ ലോക്‌സഭ പാസാക്കി. എട്ട് ലക്ഷത്തിന് താഴെ വാര്‍ഷിക വരുമാനമുള്ളവര്‍ക്കായിരിക്കും സംവരണം ലഭിക്കുക. പത്ത് ശതമാനം സംവരണമാണ് സര്‍ക്കാര് ജോലികളില് നല്‍കുക.


പൊലീസ് കസ്റ്റഡിയില് ഉപദ്രവിച്ചു; അലനും താഹയും - Pravasishabdam\nHome News Kerala പൊലീസ് കസ്റ്റഡിയില് ഉപദ്രവിച്ചു; അലനും താഹയും\nപൊലിസ് കസ്റ്റഡിയില് തങ്ങളെ ഉപദ്രവിച്ചിരുന്നതായി യു.എ.പി.എകേസില് അറസ്റ്റിലായ അലന് ഷുഹൈബും താഹയെയും. തങ്ങള്‍ക്ക് ചികിത്സാ സൗകര്യം നിഷേധിച്ചതായും ഇരുവരും വ്യക്തമാക്കി. കൊച്ചിയിലെ എന്.ഐ.എ കോടതിയില് ഹാജരാക്കിയപ്പോഴായിരുന്നു ഇരുവരുടെയും പ്രതികരണം. പ്രതികള്‍ക്ക് ഇനിയുള്ള ചികിത്സാ സൗകര്യങ്ങള് എന്.ഐ.എ ഒരുക്കണമെന്ന് കോടതി നിര്‍ദ്ദേശിച്ചു. മാതാപിതാക്കളെ കാണാനും സംസാരിക്കാനും അവസരം നല്‍കണമെന്നും അലന് ആവശ്യപ്പെട്ടിട്ടുണ്ട്\nപന്തീരാങ്കാവ് യുഎപിഎകേസില് പ്രതികളായ അലന് ഷുഹൈബിനേയും താഹയെയും എൻഐഎ കസ്റ്റഡിയിൽ വിടുന്നതിന്റെ ഭാഗമായാണ് കൊച്ചിയിലെ എൻഐഎ കോടതിയിൽ ഹാജരാക്കിയത്. പൊലിസ് ഉപദ്രവിച്ചിരുന്നതായി അലൻ ഷുഹൈബ് കോടതിയിൽ പറഞ്ഞു. ചികിത്സാ സൗകര്യം ഒരുക്കിയില്ലെന്ന് താഹയും പ്രതികരിച്ചു. എൻഐഎ കസ്റ്റഡിയിൽ ഉപദ്രവമേൽക്കുമോ എന്ന് ആശങ്ക ഉണ്ടെന്ന് ഇരുവരും കോടതിയിൽ ആശങ്ക പ്രകടിപ്പിച്ചു. പുറത്തിറങ്ങിയ ശേഷം എല്ലാം വെളിപ്പെടുത്താമെന്ന് അലൻ മാധ്യമങ്ങളോട് പറഞ്ഞു .\nഅറസ്റ്റിനു മുൻപ് താൻ ഡിപ്രെഷനുള്ള മരുന്ന് ഉപയോഗിച്ചിരുന്നതായും എൻഐഐ കസ്റ്റഡിയിൽ മാതാപിതാക്കളെ കാണാൻ അവസരം തരണം എന്നും അലൻ കോടതിയിൽ ആവശ്യപ്പെട്ടു. പ്രതികള്‍ക്ക് ഇനിയുള്ള ചികിത്സാ സൗകര്യങ്ങൾ എൻഐഎ ഒരുക്കണമെന്ന് കോടതി നിര്‍ദ്ദേശിച്ചു. പ്രതികളെ ആറു ദിവസത്തേക്കാണ് എൻഐഎ കസ്റ്റഡിയിൽ വിട്ടത്.\nഡിജിറ്റല് രേഖകളുടെ അടിസ്ഥാനത്തില് പ്രതികളെ ചോദ്യം ചെയ്യേണ്ടതുണ്ടെന്നും അതിനാല് അലനെയും താഹയെയും കസ്റ്റഡിയില് വിട്ടുനല്‍കണമെന്നുമാണ് എന്‍ഐഎ കസ്റ്റഡിയപേക്ഷയില് ആവശ്യപ്പെട്ടത്. ഏഴു ദിവസത്തേക്ക് പ്രതികളെ കസ്റ്റഡിയില് വിട്ടു നൽകണമെന്നായിരുന്നു അപേക്ഷ. എന്നാല് പ്രതികള്‍ക്കെതിരെ പുതിയ തെളിവുകള് കണ്ടെത്താന് കഴിഞ്ഞിട്ടില്ലെന്നും അതിനാല് കസ്റ്റഡി അനുവദിക്കരുതെന്നും പ്രതിഭാഗം വാദിച്ചിരുന്നു. ഇത് തള്ളിയാണ് കോടതി പ്രതികളെ എന്‍ഐഎയുടെ കസ്റ്റഡിയിൽ വിട്ടത്.\nപന്തീരാങ്കാവ് അലന്, താഹ എന്നിവര്‍ക്കെതിരേയുള്ള കേസ് എന്.ഐ.എ.യ്ക്കു കൈമാറിയതിനു പിന്നില് ഡി.ജി.പി. ലോക്‌നാഥ് ബെഹ്‌റയാണെന്ന് വിമര്‍ശനവുമായി കെ.പി.സി.സി. പ്രസിഡന്റ് മുല്ലപ്പള്ളി രാമചന്ദ്രന്.\nയു.എ.പി.എ.യ്ക്കെതിരേ ശക്തമായ നിലപാടു സ്വീകരിച്ച സി.പി.എം. ആണ് മാവോവാദി ബന്ധത്തിന്റെപേരില് ഇരുവര്‍ക്കുമെതിരേ അതേ വകുപ്പുപ്രകാരം കേസെടുത്തത്. കുറച്ചു സാഹിത്യം പഠിച്ചതാണോ, പുസ്തകം വായിച്ചതാണോ, കമ്യൂണിസ്റ്റ് മാനിഫെസ്റ്റോ വായിച്ചതാണോ ഇവര് ചെയ്ത കുറ്റം. ഇടതുപക്ഷ സര്‍ക്കാരിനു ചേര്‍ന്നതല്ല ഇതൊന്നും\nഇതിനെതിരേയുള്ള പ്രതിഷേധം തണുപ്പിക്കാനാണ് എന്.ഐ.എ.യ്ക്ക് കേസ് കൈമാറിയത്. ഡി.ജി.പി.യാണ് ഇതിനുപിന്നില് പ്രവര്‍ത്തിച്ചത്. ബെഹ്‌റയും അന്തിമമായി മുഖ്യമന്ത്രിയും അറിയാതെ എന്.ഐ.എ. കേസെടുക്കില്ല -മുല്ലപ്പള്ളി പറഞ്ഞു.\nഅതേസമയം, പന്തീരാങ്കാവ് യു എ പി എ കേസില് അലന് ഷുഹൈബ്, താഹ ഫസല് എന്നിവരെ എന് ഐ എ കസ്റ്റഡിയില് വിട്ടു. കൊച്ചിയിലെ എന് ഐ എ പ്രത്യേക കോടതിയുടേതാണ് ഉത്തരവ്.\nസിപിഎം പ്രവര്‍ത്തകരായിരുന്ന അലനും താഹയ്ക്കുമെതിരെ മാവോയിസ്റ്റ് ബന്ധം ആരോപിച്ചാണ് യുഎപിഎ പ്രകാരം പൊലീസ് കേസെടുത്തത്. തുടര്‍ന്ന് കേസ് എന്‍ഐഎക്ക് കൈമാറുകയായിരുന്നു. ഇവരില് നിന്ന് മാവോയിസ്റ്റ് ലഘുലേഖകളും പെന്‍ഡ്രൈവും കണ്ടെത്തിയതായി പൊലീസ് പറഞ്ഞിരുന്നു.\nPrevious articleജോളി പഴയ ജോളി അല്ല, അടിമുടി മാറി\nNext articleആല്‍ഫൈന് കൊലപാതകത്തിലെ കുറ്റപത്രം ഈ ആഴ്ച സമര്‍പ്പിക്കും


Uma Thomas | കൊട്ടിക്കലാശത്തിനിടയിൽ പി.ടിയുടെ ഓർമ്മയിൽ ഉമാ തോമസ് – News18 Malayalam\nUma Thomas | കൊട്ടിക്കലാശത്തിനിടയിൽ പി.ടിയുടെ ഓർമ്മയിൽ ഉമാ തോമസ്\nപി.ടിയും തൃക്കാക്കരയും തമ്മിലുള്ള ഊഷ്മള ബന്ധം പ്രചാരണത്തിലുടനീളം പ്രകടമായിരുന്നു\nഉമാ തോമസിന്റെ പ്രചരണത്തിൽ നിന്നും/ Facebook\nLast Updated : May 29, 2022, 20:57 IST\nകൊച്ചി: തൃക്കാക്കരയിലെ (Thrikkakara) കൊടുമ്പിരി കൊണ്ട യു.ഡി.എഫ്. കൊട്ടിക്കലാശത്തിലും നിറസാന്നിധ്യമായി പി.ടി. തോമസിന്റെ ഓര്‍മ്മകള്. 'ഇല്ലായില്ല മരിക്കുന്നില്ല... പി.ടി. തോമസ് മരിക്കുന്നില്ല, ജീവിക്കുന്നു ഞങ്ങളിലൂടെ..' എന്ന മുദ്രാവാക്യമുയര്‍ത്തി പ്രവര്‍ത്തകരുടെ വന് സഞ്ചയമാണ് കലാശക്കൊട്ട് നടന്ന പാലാരിവട്ടത്തേക്ക് ഒഴുകിയെത്തിയത്. പി.ടിയും തൃക്കാക്കരയും തമ്മിലുള്ള ഊഷ്മള ബന്ധം പ്രചാരണത്തിലുടനീളം പ്രകടമായിരുന്നു.\nസ്ഥാനാര്‍ഥിയുടെ തുറന്ന വാഹനത്തിന് സമീപം പി.ടിയുടെ കൂറ്റന് കട്ടൗട്ട് പ്രവര്‍ത്തകര് കൊണ്ടുവന്നപ്പോള് ആ കട്ടൗട്ടില് ഷാളണിയച്ച സ്ഥാനാര്‍ത്ഥി ഉമ തോമസ് വികാരാധീനയായി. വാഹനത്തില് ഉമയ്ക്കൊപ്പമുണ്ടായിരുന്ന റോജി എം. ജോണ് എം.എല്.എയും ഡി.സി.സി. പ്രസിഡന്റ് മുഹമ്മദ് ഷിയാസും ആശ്വസിപ്പിച്ചു. പിന്നീട് കഴുത്തിലുണ്ടായിരുന്ന ഷാളുകൊണ്ട് കണ്ണുനീര് തുടച്ച ശേഷമാണ് ഉമ തോമസ് കൈകളുയര്‍ത്തി പ്രവര്‍ത്തകരെ അഭിവാദ്യം ചെയ്തത്.\nപരസ്യപ്രചരണത്തിൻ്റെ അവസാന ദിനത്തിൽ രാവിലെ വിവിധ ദേവാലയങ്ങള് സന്ദര്‍ശിച്ച് പ്രാര്‍ത്ഥനകളോടെയാണ് സ്ഥാനാര്‍ഥി പ്രചാരണം ആരംഭിച്ചത്. തുടര്‍ന്ന് വൈകുന്നേരം നടന്ന പാലാരിവട്ടത്തെ കൊട്ടിക്കലാശത്തിലും പ്രവര്‍ത്തകര്‍ക്കൊപ്പം നിറഞ്ഞ ആവേശത്തോടെ ഉമാ തോമസ് പങ്കെടുത്തു. മുഴുവന് മണ്ഡലങ്ങളിലും യുഡിഎഫ് പ്രവര്‍ത്തകര് പ്രചാരണത്തിന്റെ അവസാന മണിക്കൂറുകള് ആവേശഭരിതമാക്കിയാണ് മുന്നേറിയത്.\nയൂത്ത് കോൺഗ്രസ് സംസ്ഥാന പ്രസിഡൻ്റ് ഷാഫി പറമ്പിൽ നയിച്ച ഇരുചക്രവാഹന റാലിയുടെ അകമ്പടിയോടെയാണ് ഉമാ തോമസിൻ്റെ കൊട്ടിക്കലാശത്തിന് തുടക്കമായത്. കാക്കനാട് ഫുട്ബോൾ മൈതാനത്തു നിന്നും ആരംഭിച്ച ഇരുചക്ര വാഹന റാലി വൈറ്റില, കടവന്തറ, കലൂർ വഴിയാണ് പാലാരിവട്ടത്ത് എത്തിചേർന്നത്. ബൈക്ക് റാലിക്ക് അകമ്പടിയായി തുറന്ന വാഹനത്തിൽ പ്രവർത്തകരെ അഭിവാദ്യം ചെയ്തതാണ് കലാശക്കൊട്ട് നടക്കുന്ന പാലാരിവട്ടത്തേക്ക് ഉമാ തോമസ് എത്തിയത്.\nറാലി പാലാരിവട്ടത്ത് എത്തുമ്പോൾ തോമസിനൊപ്പം തുറന്ന വാഹനത്തിൽ സിനിമാതാരം രമേശ് പിഷാരടി, ഡി.സി.സി. പ്രസിഡൻ്റ് മുഹമ്മദ് ഷിയാസ്, എം.എൽ.എമാരായ റോജി എം. ജോൺ, അൻവർ സാദത്ത് എന്നിവരും അണിചേർന്നു.\nപ്രതിപക്ഷ നേതാവ് വി.ഡി. സതീശനും, കെ.പി.സി.സി. പ്രസിഡന്റ് കെ. സുധാകരനും അടക്കമുള്ള പ്രമുഖ യു.ഡി.എഫ്. നേതാക്കള് മണ്ഡലത്തില് ക്യാമ്പ് ചെയ്താണ് പ്രവര്‍ത്തനങ്ങള് ഏകോപിപ്പിച്ചത്. ചിട്ടയായ പ്രവര്‍ത്തനങ്ങളാണ് യു.ഡി.എഫ്. നടത്തിയിരുന്നത്.\nഉമ്മന് ചാണ്ടി, രമേശ് ചെന്നിത്തല, എം.എം. ഹസന് തുടങ്ങിയ യു.ഡി.എഫിന്റെ പ്രമുഖ നേതാക്കളും ജില്ലയില് നിന്നുള്ള എം.പിമാരായ ബെന്നി ബെഹ്നാനും ഹൈബി ഈഡനും അടക്കമുള്ള മുഴുവന് എംപിമാരും എംഎല്‍എമാരും ഓരോ വീടുകള് തോറും കയറി പ്രചാരണം ശക്തമാക്കിയതോടെ കൂടുതല് ആവേശത്തിലേക്ക് തിരഞ്ഞെടുപ്പ് രംഗം മാറി. സ്ഥാനാര്‍ഥി പര്യടനത്തിലും വിവിധ മേഖലകളില് പ്രമുഖ നേതാക്കള് ഉമാ തോമസിനൊപ്പം പങ്കെടുത്തു.\nഅവസാന ലാപ്പില് കോണ്‍ഗ്രസ് പ്രവര്‍ത്തക സമിതി അംഗം എ.കെ. ആന്റണി, എ.ഐ.സി.സി. ജനറല് സെക്രട്ടറി കെ.സി. വേണുഗോപാല് എന്നിവര് കൂടി എത്തിയതോടെ ആവേശവും ആത്മവിശ്വാസം ഇരട്ടിയായി. ഗുജറാത്ത് എം.എല്.എ. ജിഗ്‌നേഷ് മേവാനി നടത്തിയ വാര്‍ത്താസമ്മേളനം ഇടതു ക്യാമ്പിന് ഒരു വെല്ലുവിളിയായി മാറുകയും ചെയ്‌തു.\nHere areafew glimpses of the launch of "Pink Campaign" in Thrikkakara of Kerala yesterday. I feel grateful to beapart of this empowering initiative that will strengthen women's voice. #pinkrevolution2022 pic.twitter.com/kWfNwDDYoU\n— Jignesh Mevani (@jigneshmevani80) May 29, 2022\nSummary: Vignettes from the culmination of election campaign for Uma Thomas\nFirst published: May 29, 2022, 20:57 IST\nThrikkakaraThrikkakara By-ElectionUma thomas


പുതിയ വേലക്കാരി വീട്ടിൽ വന്നപ്പോൾ ഒപ്പിച്ച പണി വീട്ടുടമസ്ഥൻ പോസ്റ്റ് ചെയ്ത വീഡിയോ വൈറൽ. പുതിയ വേലക്കാരി ആ ദിവസം വീട്ടിൽ എന്തൊക്കെ ചെയ്തു എന്ന് ക്യാമറ നോക്കിയ വീട്ടുടമസ്ഥൻ ആ സത്യം മനസ്സിലാക്കി. വേലക്കാരിക്ക് വീട്ടിൽ ക്യാമറ ഉള്ള കാര്യം അറിയില്ലായിരുന്നു എന്ന്,വേലക്കാരി ഒപ്പിച്ച പണി കണ്ടു എന്തായാലും ഞാനും ഒന്ന് ഞെട്ടി. എല്ലാവരും ജോലിക്ക് പോയി കഴിഞ്ഞ ഉടൻതന്നെ വേലക്കാരി ഡ്രസ്സ് അല്ല ഓടിക്കളഞ്ഞു.\nവീട്ടിൽ പോയി കിടന്നു പിന്നീട് എക്സസൈസ് ചെയ്തു ക്ഷീണം മാറിയപ്പോൾ അലമാര തുറന്നു ഒരു ഡ്രസ്സ് ഇട്ടു. ബാക്കി ജോലി തുടർന്നു . ചുരുക്കിപ്പറഞ്ഞാൽ സ്വന്തം വീട്ടിൽ നടക്കുന്നതുപോലെ ഇവരെ എന്തുചെയ്യണമെന്ന് ആണ് സോഷ്യൽ മീഡിയയിൽ ആ വീട്ടുടമസ്ഥൻ ചോദിക്കുന്നത്. മോഷണം ഒന്നുമില്ല എന്നാലും ഇവർ കാട്ടിക്കൂട്ടിയത് കുറച്ചു കൂടിപ്പോയി.\nഇന്ന് ഡിങ്കോയിസം പ്രതികൂലിച്ചും നിരവധി കമൻറുകൾ ആണ് ഇപ്പോൾ വന്നു കൊണ്ടിരിക്കുന്നത്. അതായത് ഒരു ജോലിക്കാരിയും ജോലി ചെയ്യുന്ന ആളാണ് അവർക്ക് വിശ്രമവേളകൾ അത്യാവശ്യമാണ്, ആ സമയത്ത് എന്ത് ചെയ്യണം എങ്ങനെ ആയിരിക്കണം എന്നൊക്കെ അവർ തന്നെയാണ് തീരുമാനിക്കേണ്ടത്.\nഅത് അവരുടെ സ്വകാര്യത മാത്രമാണ് അതിലേക്ക് കടന്നു കയറിയത് വലിയ തെറ്റാണെന്നും ഒത്തിരി ആളുകൾ കമൻറ് നൽകുന്നുണ്ട്. ഈ വീഡിയോയിലെ വേലക്കാരിയെ അനുകൂലിച്ചും പ്രതികൂലിച്ചും വരുന്നവർ വളരെയധികമാണ്. തുടർന്ന് അറിയുന്നതിനായി വീഡിയോ മുഴുവനായി കാണുക..


ഇടത് പക്ഷ ജനാധിപത്യ മുന്നണിയുമായി ചേർന്ന് പ്രവർത്തിക്കുമെന്ന് ജോസ് കെ മാണി\nHomePOLITICSഇടത് പക്ഷ ജനാധിപത്യ മുന്നണിയുമായി ചേർന്ന് പ്രവർത്തിക്കുമെന്ന് ജോസ് കെ മാണി\nകേരള കോൺഗ്രസ് എം ഇടത് പക്ഷ ജനാധിപത്യ മുന്നണിയുമായി ചേർന്ന് പ്രവർത്തിക്കുമെന്ന് ജോസ് കെ മാണി. കേരള രാഷ്ട്രീയത്തിന്റെ ഗതി നിർണ്ണയിക്കുന്ന മാറ്റമാകുമെന്നാണ് പ്രഖ്യാപനം. രാജ്യസഭാ എം പി സ്ഥാനം രാജിവയ്ക്കുമെന്നും ജോസ് കെ മാണി വാ‍ർത്താ സമ്മേളനത്തിൽ അറിയിച്ചു. ധാർമികത ഉയർത്തിപ്പിടിച്ചാണ് രാജിയെന്നാണ് വാദം.\nവർഗീയ ശക്തികളെ തടഞ്ഞ് നിർത്താൻ ഇടത് പക്ഷത്തിന് കഴിഞ്ഞുവെന്നും ജോസ് കെ മാണി. കൊവിഡിലും കാർഷിക പ്രശ്നങ്ങളിലും ഇടത് മുന്നണി അനുഭാവപൂർണ്ണമായി നിലപാട് ഇടത് മുന്നണി എടുത്തുവെന്നും ജോസ് പറയുന്നു.\nയുഡിഎഫിൽ നിന്ന് പുറത്തായ ജോസ് വിഭാഗം ഒടുവിൽ ഇടത് പക്ഷത്തേക്ക് ചേക്കേറുകയാണ്. പാർട്ടിയിൽ തന്റെ പക്ഷത്തുള്ള പ്രധാന നേതാക്കളെയെല്ലാം കൂടെ കൂട്ടിയാണ് ജോസ് കെ മാണിയുടെ വാർത്താ സമ്മേളനം. റോഷി അഗസ്റ്റിൻ, എൻ ജയരാജ് ,തോമസ് ചാഴിക്കാടൻ എന്നിവർ ജോസിനൊപ്പം വാർത്താസമ്മേളനത്തിൽ പങ്കെടുത്തു.\nവ്യക്തമായ അജണ്ടയോട് കൂടിയാണ് കേരളാ കോൺഗ്രസിനെ തകർക്കാൻ ശ്രമിച്ചത്. ഒരു അജണ്ടയുടെ മുന്നിലും പാർട്ടിയെ അടിയറവ് വയ്ക്കില്ല.


താരത്തിളക്കത്തിന്‍റെ പത്തുവര്‍ഷങ്ങള് – Koottukari\n17 July 2020 17 July 2020 Krishna R\t0 Comments\t10 th annniversary malarvaday arts club, actor nivin poly\nവാര്‍ഷികദിനത്തില് മൂന്നാം നിര്‍മ്മാണ സംരംഭവുമായി നിവിന്‍പോളി\nപ്രത്യേകിച്ച് സിനിമാ പാരമ്പര്യം ഒന്നും അവകാശപ്പെടാനില്ലാതെ മലയാള സിനിമാലോകത്ത് കടന്നെത്തിയ നടനാണ് നിവിന്‍പോളി. ഒരുപിടി നല്ല ചിത്രങ്ങളിലൂടെ കുറഞ്ഞ കാലയളവിനുളളില്‍ത്തന്നെ ചലച്ചിത്രലോകത്ത് തന്‍റേതായൊരു ഇടം സൃഷ്ടിച്ചെടുക്കാന് നിവിന് സാധിച്ചു.\nനിവിന് പോളിയെ നായകനാക്കി വിനീത് ശ്രീനിവാസന് ഒരുക്കിയ മലര്‍വാടി ആര്‍ട്‌സ് ക്ലബ്ബ് പുറത്തിറങ്ങിയിട്ട് ഇന്നലെ പത്ത് വര്‍ഷം പൂര്‍ത്തിയായി. അഭിനയത്തിന്റെ വാര്‍ഷികദിനത്തില് മറ്റൊരു സന്തോഷവാര്‍ത്തയും ആരാധകര്‍ക്കായി എത്തി. പോളി ജൂനിയേഴ്‌സ് എന്ന തന്റെ നിര്‍മ്മാണ കമ്പനിയുടെ മൂന്നാം ചിത്രം നിവിന് പ്രഖ്യാപിച്ചു. നിവിന് തന്നെ നായകനാകുന്ന ഗ്യംങ്സ്റ്റര് ഓഫ് മുണ്ടന്‍മല എന്ന ഈ ചിത്രം സംവിധാനം ചെയ്യുന്നത് റോണി മാനുവല് ജോസഫാണ്. ആക്ഷന് ഹീറോ ബിജു, ഞണ്ടുകളുടെ നാട്ടില് ഇടവേള എന്നീ ചിത്രങ്ങള്‍ക്ക് ശേഷം നിവിന് പോളി നിര്‍മ്മാതാവാകുന്ന സിനിമയാണിത്.\nവീക്കെന്‍ഡ് ബ്ലോക്ക്ബസ്‌റ്റേഴ്‌സ് നിര്‍മ്മിക്കുന്ന ബിസ്മി സ്‌പെഷ്യല് എന്ന അടുത്ത സിനിമയും നിവിന് പ്രഖ്യാപിച്ചിട്ടുണ്ട്. ഐശ്വര്യ ലക്ഷ്മിയാണ് ചിത്രത്തില് നിവിന് നായികയായെത്തുന്നത്.\n← ശരത്ചന്ദ്രവർമ്മയുടെ ഭാവനയിലെ കൊറോണം…\nകോവിഡ് പ്രതിരോധത്തിനായി കയർ സാനി മാറ്റുകൾ →\nഎം.എസ്.ബാബുരാജിന്റെ കൊച്ചുമകൾ നിമിഷ സലിം പിന്നണി ഗായികയാകുന്നു


ചൈനക്ക് വീണ്ടും ഇന്ത്യന് പ്രഹരം; ചൈനയെ കടത്തിവെട്ടി ഇന്ത്യ മുന്നില്...! - FUTURELINE\nചൈനക്ക് വീണ്ടും ഇന്ത്യന് പ്രഹരം; ചൈനയെ കടത്തിവെട്ടി ഇന്ത്യ മുന്നില്…!\n2017-ല് ആഗോള റീട്ടെയ്ല് ഡെവലപ്പ്മെന്റ് സൂചികയില് ഇന്ത്യ ചൈനയേക്കാള് മുന്നിലെത്തിയതായി റിപ്പോര്‍ട്ട് പുറത്ത്. ഗ്ലോബല് ബ്രാന്‍ഡുകളുടെ ഇഷ്ട കേന്ദ്രമെന്ന നിലയില് ഇന്ത്യയുടെ പ്രാധാന്യം വര്‍ധിക്കുന്നുവെന്ന സൂചനയാണ് ഇത് നല്‍കുന്നത്.\nമോഡി വീണ്ടും അധികാരത്തിലേക്ക്..\nറിയല് എസ്റ്റേറ്റ് കണ്‍സള്‍ട്ടിംഗ് സംരംഭമായ സിബിആര്‍ഇ സൗത്ത് ഏഷ്യയാണ് ഇന്ത്യന് വിപണിയെ അവലോകനം ചെയ്ത് റിപ്പോര്‍ട്ട് തയാറാക്കിയത്. ഈ വര്‍ഷത്തിന്റെ ആദ്യ പകുതിയില് ഏഴ് പുതിയ ലോക ബ്രാന്‍ഡുകള് ഇന്ത്യന് വിപണിയിലേക്ക് കടന്നുവന്നതായും ഇതോടെ നിക്ഷേപം 200 മില്യണ് ഡോളറിലേക്ക് ഉയര്‍ന്നിട്ടുണ്ടെന്നും റിപ്പോര്‍ട്ടില് പറയുന്നു.\nഇതുമാത്രമല്ല മാത്രമല്ല, നിലവില് രാജ്യത്ത് സാന്നിധ്യമറിയിച്ചിട്ടുള്ള അന്താരാഷ്ട്ര ബ്രാന്‍ഡുകള് ഇതിനോടകം തന്നെ തങ്ങളുടെ ബിസിനസ് വിപുലീകരിച്ചതായും റിപ്പോര്‍ട്ടില് ചൂണ്ടിക്കാട്ടി. ബിഗ് ബസാര് ഉള്‍പ്പെടെയുള്ള നിരവധി ഹൈപ്പര്‍മാര്‍ക്കറ്റുകള് മുംബൈ, ബെംഗളൂരു, ചെന്നൈ എന്നിവിടങ്ങളില് പ്രവര്‍ത്തനം വ്യാപിപ്പിച്ചതായും നടപ്പു വര്‍ഷം ആദ്യ പകുതിയില് തന്നെ മാക്സ്, പാന്റലൂണ്‍സ് തുടങ്ങി വസ്ത്രവ്യാപാര രംഗത്ത് പ്രവര്‍ത്തിക്കുന്ന റീട്ടെയ്ലര്‍മാര് ഇന്ത്യയില് സജീവമായിട്ടുണ്ടെന്നും റിപ്പോര്‍ട്ട് നിരീക്ഷിക്കുന്നു. ഇന്ത്യയില് ആരംഭിക്കുകയും ബിസിനസ് വിപുലീകരിക്കുകയും ചെയ്ത ആഗോള ബ്രാന്‍ഡുകളുടെ നിലനില്‍പ്പും മുന്‍ഗണനയുമാണ് ഗ്ലോബല് റീട്ടെയ്ല് സൂചികയിലെ റാങ്കിംഗിലൂടെ പ്രകടമാകുന്നതെന്ന് സിബിഇആര്‍ഇ ഇന്ത്യ, സൗത്ത്‌ഈസ്റ്റ് ഏഷ്യ വിഭാഗം ചെയര്‍മാന് അന്‍ഷുമാന് പറഞ്ഞു.\nകെയ്റ്റ് സ്പേഡ്, സ്കോച്ച് & സോഡ, പന്‍ഡോറ, സെലക്റ്റഡ് ഹോംസ് തുടങ്ങിയ ബ്രാന്‍ഡുകളാണ് ഈ വര്‍ഷം ഇന്ത്യയില് പ്രവര്‍ത്തനം ആരംഭിച്ചത്. എച്ച് ആന്‍ഡ് എം, ജാക്ക് ആന്‍ഡ് ജോണ്‍സ്, യുഎസ് പോളോ, ടാക്കോ ബെല്, ഫോര്‍എവര് 21 എന്നിവ ഈ കാലയളവില് ഇന്ത്യയില് ബിസിനസ് വിപുലീകരിക്കുകയും ചെയ്തു.\nPrevious: മോഡി വീണ്ടും അധികാരത്തിലേക്ക്..!\nNext: ആ സംഭവം പുറത്ത് വന്നപ്പോള് തന്നെ ഞെട്ടിച്ചത് പൃഥ്വിരാജിന്‍റെ പ്രതികരണവും ഭാവവുമായിരുന്നു; ഭാഗ്യലക്ഷ്മി\nബെന്‍സ് നൈറ്റ് എഡിഷന് വിപണിയില്..!\nനടിയുടെ പീഡന ദൃശ്യങ്ങള് പ്രദര്‍ശിപ്പിച്ചെന്ന വാര്‍ത്തയുടെ സത്യം തേടി പൊലീസ് ഇടപ്പള്ളിയിലെ ആശുപത്രിയില്!!